Motstand mellom linjene/Propaganda for døve ører, eller lydige lakeier (talerør)?
Den norske pressen under nazistisk sensur

Innholdsfortegnelse

1Den norske pressen under nazistisk sensur


3Forord: Et lite stykke pressehistorie


41.  Innledning og presentasjon av tema


41.2 Problemstilling


4Hvor effektiv var den nazistiske sensuren/kontrollen av den norske pressen under den tyske okkupasjonen?


41.3 Oppgavens struktur


51.4 Tidligere forskning på feltet/fremstillinger og legitimering


62. Historisk bakteppe


62.1 Situasjonsbeskrivelse av presselandskapet under okkupasjonen/ Avisenes kår under krigen.


92.1.2 Okkupasjonsmaktens grep om medieinstitusjonene: Nyordningen


102.1.3 Motstand


112.2.1 Den politiske sensur (Sensurinstansene)


122.2.2 Reichskommissariats Presseabteilung- Det tyske sensurapparatet


132.2.3 Pressedirektoratet- Det norske sensurapparatet


153.1 Kildemateriale og datagrunnlag


163.2 Utvalg og avgrensning


183.2.1 Aftenposten


193.2.2 Morgenbladet


193.2.3 Avisa Møre


213.3.1 Beskrivelse av Privat til red.-direktivene og Tagesanweisungen


223.3.1.1 Distribusjon


233.3.3 Generelle vs. Konkrete direktiver


243.3.4 Hemmelighold


244. Teoretisk grunnlag


254.1 Sensur


264.1.2.1 Selvsensur - Birger Thølix? Om den frivillig ydmyke journalisten


274.2 Propagandateori


284.2.1 Propagandateknikker


294.2.2 Propaganda i det tredje riket


335. Metodiske tilnærminger


345.1 Kvantitativ innholdsanalyse


345.1.2 Operasjonelle definisjoner


375.1.3 Kontroll av Intrasubjektivitetstest/reliabilitetstest prøvekoding


385.1.2 Retorisk tekstanalyse


40Definisjon av de retoriske kategoriene


40Språkvalg- metaforer og andre språklige virkemidler og figurer


40Elucutio: Stil, troper og figurer


416. Analyse


426.1 Kvantitativ analyse: Resultater


466.2 Kvalitativ analyse: Resultater


476.2.1 Dypdykk 1942


646.2.2 Dypdykk 1943


886.3.1 Evaluering av resultater


896.3.3 Generelle betraktninger: Pisk og gulrot


926.3.3 Tendenser og diskusjon


936.4 Oppsummering og diskusjon av funn (referer til teorien og sammenlikne med annen forskning)


1007. Tilbakeblikk: Balansekunst


1007.1 Betraktninger og vurderinger av metode og annet i oppgava


1017.2 Selvrefleksivitet


1038. Konklusjon: Tale er sølv, men taushet er gull?


1048. Appendiks


1049. Reell litteraturliste-husk sidetall på artikler!!!


104Litteratur


104Andersen, Øyvind: I retorikkens hage, Universitetsforlaget, Oslo 1996, 2. opplag


104Bastiansen, Henrik G., Dahl, Hans Fredrik: Norsk mediehistorie, Universitetsforlaget, Oslo 2003


104Bastiansen, Henrik G., Dahl, Hans Fredrik: Hvor fritt et land? Sensur og meningstvang i Norge i det 20. århundre, Oslo, Cappelen Forlag, 2000


104Bruun, Patrick: ”Censur, självcensur och pressfrihet” i Pressens Årbog 1981/1982, ansvarlig redaktør Lund, Erik, udgitt av Dansk pressehistorisk Selskab i kommission hos C.A.Reitzels Boghandel, Købehavn 1982, sider 307-311


104Calmeyer, B., Mathisen, Kjell-Olav: Aftenposten, Pax forlag, Oslo 1974


105Hjeltnes, Guri: Avisoppgjøret etter 1945, Aschehougs forlag, Oslo, 1990


107Utrykte kilder


107I NTBs Privatarkiv NR. 945- 965


108F- Historiske dokumenter


108Adm. Og redaksjonelle spørsmål m.m


108G- Andre spesialserier


108Ga: - Nyhetsflak fra Presseabteilung


108Gaa: Privat til redaksjonene


108Serie Gab- Privat til redaksjonene, innenriks


108Esker 0001 og 0002. 6.august 1942 til 7.mai.1945


108Serie Gac- Sperrede meldinger


108Esker 0001 og 0002 periode: 1944 til 1945


108Pressedirektivene fra 1943 er hentet fra


108Pressedirektivene fra 1942 er hentet fra serie Gaa, eske 16, 5, 6 og 4


108Trykte kilder


109Oppslagsverk


109Internettkilder




Forord: Et lite stykke pressehistorie
”Fortiden er utydelig og mangetydig. Den blir beskrevet på selektive og subjektive måter” (Hylland Eriksen: 1996: 14)

Det finnes ingen endelig og absolutt måte å fortolke fortiden på. Den er heller omskiftelig og i konstant bevegelse. Andre verdenskrig fortoner seg som et fjernt kapittel for mange unge mennesker i dag. Det er nå over 60 år siden krigens slutt. 60 år utgjør også klausultida på en del hemmeligstemplet arkivmateriale i Riksarkivet, som antakelig i tiden framover vil påminne oss om at okkupasjonsforskningen ikke er et avslutta kapittel. Kanskje vil gamle oppleste og vedtatte sannheter rokkes ved. Kanskje vil de sementeres. Uansett kan nytt kildetilfang bidra til at viktige historiske epoker ikke går i glemmebøkene/(i graven med krigsgenerasjonen).

Bakgrunnen for at mitt valg av tema er at Norsk Pressehistorisk Forening i januar 2005 fikk tilsendt en samling av direktiver, sendt til norsk presse fra norske og tyske presseinstanser, under okkupasjonen 1940-1945. Materialet var innsamlet av tidligere redaktør av Asker og Bærums budstikke, Jhs. Løken. Med en angivelig komplett samling av direktiver sendt ut til den norske pressen i én perm, åpnet det seg en mulighet for å foreta en mer systematisk undersøkelse av den tyske sensurens innvirkning på den norske pressen. Da det viste seg at samlingen langt fra var komplett, begynte min ferd i Riksarkivet på leting etter flere spor etter forholdet mellom sensurapparatet og den norske pressen. 

Jeg vil takke min veileder Hans Fredrik Dahl (hvilke sem. Har veiledet) for gode og nyttige/uvurderlige innspill og for generøst/velvillig utlån av private bøker, Norsk Pressehistorisk forening for stipend, redaksjonssekretær Idar Flo i Norsk presses historie og Avisa Møre for lån av privatarkiv, arkivarene på Sognsvann for mange turer opp og ned i magasinene i Riksarkivet, svært hjelpsomme ansatte ved mikrofilmlesesalen på Nasjonalbiblioteket, mine kollegaer på lesesalen og i kantina for hyppige kaffepauser og inspirerende e-postkorrespondanse (ingen nevnt, ingen glemt), og sist, men ikke minst Frederikke for oppmuntrende middagsmenyer som Teriakimarinert tørsk (sic), Mongokylling i kokossaus, kokkosmarinerte kokkosgrønnsaker… pensjonistene på mikrofilmlesesalen for tørrhoste og -prat. Også en takk til min kjæreste for påspanderte middager og godsinnet arbeidspress (selv om jeg ikke stod i forordet til hans hovedoppgave……)
1.  Innledning og presentasjon av tema 
Den tyske okkupasjonen av Norge i 1940 medførte fem år med sensur av offentlige meninger og allmenn undertrykkelse av norsk presse- og trykkefrihet. Selv om det ikke var snakk om direkte pressesensur i betydningen en lovbestemt forhåndskontroll av all trykt skrift, skjedde kontrollen i form av ensretting (Gleichschaltung), og pålegg. I tillegg forekom militær forhåndssensurering og administrativ styring av pressen. Resultatet ble tilnærmet fullstendig og effektiv pressekontroll fra første stund. De aviser som ikke ønsket å følge nyordningen og NS sin linje, måtte stoppe pressa og innstille driften. Av 260 aviser som utkom i tiden før krigsutbruddet, var det bare 114 igjen ved frigjøringen 8. mai 1945.
Under avisoppgjøret i 1945, ble de norske avisene som utkom under tysk kontroll ansett for å være talerør for nazistenes propaganda. De ble beskyldt for å ha ”forsøkt å forgifte det norske folket” (Torgeir Vraa, sitert i Hjeltnes 1990: 21). Men hvor lydig var den ikke-frie norske pressen under det tyske sensurapparatet? Var de stilltiende medvirkende i at deres aviser ble propagandakanaler for nazismen? Eller forsøkte de å motarbeide/finne veier utenom restriksjonene? 

1.2 Problemstilling

Min problemstilling i denne oppgaven til være som følger:

Hvor effektiv var den nazistiske sensuren/kontrollen av den norske pressen under den tyske okkupasjonen?

Oppgaven tar for seg en undersøkelse av tyske og norske pressedirektivers innvirkning på de norske avisers redaksjonelle innhold.  
1.3 Oppgavens struktur

Den første delen av oppgava vil være av deskriptiv art. Her vil jeg presentere bakgrunn for det tyske sensursystemet i Norge. Hvordan systemet var organisert (Pressedirektoratet, Pressabteilung, NTB og Sikkerhetspolitiet m.fl.), sentrale versus lokale kontrollinstanser og hvilke virkemidler som ble brukt for å kontrollere og ensrette den norske pressen. Deretter vil jeg gi en beskrivelse av mine kilder og begrunne mitt utvalg. Deretter vil jeg presentere det teoretiske grunnlaget for oppgaven, samt hvilke begreper og metode jeg vil benytte for å belyse min problemstilling. 

Den andre delen i denne oppgaven vil være mer av en analytisk natur, basert på det empiriske utvalget. Her vil jeg se nærmere på tekstutvalget, og se i hvilken grad de konkrete pressedirektivene fikk oppslag i norske aviser. Deretter vil jeg diskutere omfanget og hvorvidt de norske avisene var servile overfor tyskernes propagandasystem, eller om de forsøkte seg på noen form for motstand, enten i aktiv, eller passiv forstand. Til slutt vil jeg drøfte oppgavens metodiske styrker og svakheter, før jeg avslutningsvis oppsummerer mine funn som forhåpentligvis vil gi svar på min problemstilling. 
1.4 Tidligere forskning på feltet/fremstillinger og legitimering

Fra tidligere av foreligger det mye litteratur om den tyske okkupasjonen av Norge. Når det gjelder spørsmålet om sensur av den norske pressen under okkupasjonen, har blant annet Gunnar Tønjum Foss foretatt en undersøkelse av Bergenspressens forhold til sensurapparatet i henholdsvis sin hovedoppgave fra 1975, og senere i en bok basert på hovedoppgaven i 1990. Kristian Orset har sammen med Hermann Hansen skrevet om Trondheimsavisene under krigen (1985). Orsets og Hansens verk tar for seg angrepet på ytringsfriheten, sett gjennom pressefolk i Trondheim sine øyne. Peter F. Schmitt har skrevet om motstand mot den fascistiske okkupasjon som sådan og pressekontrollen i Norge i Widerstand zwischen den Zeilen?(1985), og Jostein Nerbøvik har foretatt en historisk framstilling av lokalavisa Møre i Krigsår og Motstandsvilje 1940-1945 (1996). 

Til tross for visse bidrag er det per i dag lite litteratur som tar for seg en vurdering av forholdet mellom sensurapparatet og pressen i Norge på en systematisk måte. Årsaken til dette kan være at det meste av kildematerialet ble ødelagt av tyskerne før kapitulasjonen: ”Selv om det fremdeles finnes store mengder av arkivstoff fra Reichkommissariatets organisasjon og virksomhet, så inneholder dette lite om hvorledes det tyske sensurapparatet var bygget opp” (Foss: 1990:8). Ifølge Foss, er dessuten mye av litteraturen om pressen under krigen skrevet under og rett etter krigen, og baserer seg for det meste på personlige opplevelser og betraktninger (op.cit). Felles for mange av disse framstillingene er at de er personlige, og ofte skrevet av pressefolk som selv opplevde krigens byrde, slik som for eksempel Arne Kildal i(HVILKEN AVIS)….. og Morgenbladets Per Johansens fremstillinger. I boka Men -vi lever! (1945) påpeker Johansen selv i innledningen, at dette er en beretning om krigens dager basert på personlige erfaringer. Videre er også Asbjørn Omberg fra Morgenposten sin bok Goebbels dikterte (1945) i personlig og kommenterende stil.


I senere tid har Hjeltnes skrevet om den aggressive holdningen til norske aviser etter krigen i Avisoppgjøret (1990). I tillegg har Rune Ottosen vurdert okkupasjonen fra journalistenes ståsted i Fra fjærpenn til internett, og Henrik G. Bastiansen og Hans Fredrik Dahl har gått sensuren gjennom tidene nærmere i sømmene i blant annet Hvor fritt et land (2000).

Denne oppgava ligger nært opp til Gunnar Tjønum Foss sin hovedfagsoppgave. Som tidligere nevnt, tok Foss for seg sensurapparatets virkemåte basert på arkivmateriale og utslaget i Bergenspressen under okkupasjonen. Til forskjell fra min oppgave, er Foss mer opptatt av sensurinstansene i seg selv, dets vesen og virke. Mitt fokus ligger snarere på avisenes forhold til sensurapparatet.
2. Historisk bakteppe
2.1 Situasjonsbeskrivelse av presselandskapet under okkupasjonen/ Avisenes kår under krigen. 
Dahl oppsummerer den norske pressen under andre verdenskrig som ikke fri, ensrettet og gjennomkontrollert presse (Dahl, 2004). I kapitelet ”Ideella motiv och ekonomisk verklighet” i boka Pressen i Norden, skriver Einar Østgaard at kontrollen av pressen ”var långt sterkare i Norge än tex i Danmark, i varje fall under de förste åren” (Östgaard 1979: 170). Dette bekreftes blant annet av forfatter Kildal: ”Pressen i sin helhet var nødt til å ta inn det ensrettede nyhetsmateriale og, til dels i alle fall, de tyske eller tyskfargede kommentarene til det” (Kildal 1945: 151). Han skriver videre at: ”Avisene fikk ordre om hva de ikke måtte skrive, hva de skulle skrive og hvordan de skulle skrive det. (…) Det var slutt med pressefriheten” (Kildal 1945: 93)

Den norske pressen var fullstendig uforberedt på tyskernes overfall på Norge 9. april 1940. I de tidlige morgentimene 9. april gikk det meldinger ut om at det tyske krigsskipet Blücher hadde blitt senket utenfor Oscarsborg festning. Om bord den tyske krysseren befant det seg flere representanter for den tyske sivile og militære besetning, som hadde til hensikt å overta forvaltningen i Oslo straks de kom i land. Med senkningen av Blücher ble disse planene imidlertid noe forsinket. Til tross for store tap av både materiell og mannskap, klarte tyskerne likevel å overrumple de norske medieinstitusjonene og de enkelte medarbeiderne (Ottosen 2001, Hjeltnes 1990). Allerede samme dag gjorde den tyske okkupasjonsmakten et framstøt for å få kontroll over den norske pressen. Under en pressekonferanse i Oslo ut på ettermiddagen 9. april forkynte korvett-kaptein Klaus- Friedrich Hahn at de norske mediene ikke måtte skrive noe som motarbeidet den tyske militærmakt (Ottosen 2001, Luihn 1981). Den tyske militærsensuren ga umiddelbart utslag i flere av de ledende avisene. Allerede dagen etter kunne Aftenpostens lesere se et stort åpent felt øverst på side to, som signaliserte klart og tydelig at avisene ikke lenger var frie (Wasberg 1960). Utenfor de besatte områdene tok det imidlertid litt tid før tyskerne fikk kontroll over pressens virksomhet (Johansen 1945: 50). I tillegg sørget tyskerne for å få fysisk kontroll over de sentrale institusjonene, Norsk Rikskringkasting (NRK) og Norsk Telegrambyrå (NTB) (Ottosen 2001). Etter nazistenes overtakelse av Norsk Telegrambyrå, ble forkortelsen NTB, som ble skrevet på alle pressetelegrammene, på folkemunne snarere oppfattet som forkortelse for: ”Not to believe” (Finn Bø, sitert i Hjeltnes 1987). Ifølge Ottosen ønsket tyskerne å innføre en slags ”myk linje” ovenfor pressen: 

Tyskernes taktikk var å få til en slags forståelse med pressen som ikke innebar sensur av det politiske stoffet, mens militærsensuren skulle sikre tyskerne mot lekkasjer som kunne forstyrre selve krigføringen (Ottosen 2001: 75)
Under pressekonferansen forsikret Hahn pressen om at tyskerne ikke hadde til hensikt å gripe inn/blande seg inn i pressens virksomhet. ”Militære meldinger og utenrikspolitisk nyhetsstoff av militær betydning skulle imidlertid forelegges de militære sensurorganene før de ble offentliggjort” (Ottosen 2001: 75)

24. april 1940 sendte den tyske øverstkommanderende, von Falkenhorst, ut ”Militære grunnsetninger for pressen”
 til redaksjonene. Retningslinjene bestod av ni punkter, som kort oppsummert oppfordret den norske pressen til å være lojal til okkupasjonsmakten (se eget vedlegg). Fem dager senere, 29. april, mottok alle politimestrene i de okkuperte områdene et rundskriv om at ”politimestrene skulle innskjerpe at alle sjefsredaktører overholdt de tyske direktivene” (Hjeltnes1990: 43). Disse grunnsetningene fikk avisene streng beskjed om å følge. 

Resultatet ble militær sensur og (politisk) ettersensur av dagspressen. Mange aviser ble rett og slett forbudt. Dette var hovedsakelig arbeiderpressen. Den ikke-sosialistiske pressen skulle i utgangspunktet utkomme som før. Andre fikk innsatt en nazistisk redaktør. Det var ingen fast forhåndssensur utover dette, med unntak av spesielle tilfeller. I tvilstilfeller måtte avisene imidlertid levere teksten før publisering til stedets kontrollerende myndigheter for eventuell godkjennelse. 
Avisene ble utsatt for pålegg fra ulike kontrollinstanser. Dette innbefatta den tyske Presseabteilung, det norske Pressedirektoratet, Wehrmacht, instanser i Nasjonal Samling og statens presseleder som lå under Kultur og folkeopplysningsdirektoratet. Enkelte av myndighetene forekom også i både sentrale og lokale varianter. 
Pressen ble underlagt full innholdsdirigering helt ned til den enkelte avis. I tillegg kom offentlig oppnevning av avisledelsen. Dertil tunge strukturinngrep i hele bransjen, med nedleggelser og tvangsfusjoner, ved siden av prisregulering, full papirrasjonering, og distribusjonskontroll (Bastiansen & Dahl 2003: 276)

Myndighetene drev effektiv administrativ kontroll av mediene gjennom sine daglige utsendte direktiver. Ifølge Bastiansen og Dahl fungerte dette systemet ”mer effektivt enn noen forhåndssensur”(2000:138 ). Daglig havnet detaljerte direktiver fra Reichskommissariatets Pressabteilung i avisredaksjonene med god hjelp fra Norsk Telegrambyrås (NTB) fjernskrivere og telefon. Direktivene inneholdt nyheter, informasjon og påbud/forbud om hva slags stoff som skulle offentliggjøres. Den norske sensurinstansen bestod i første rekke av Pressedirektoratet, som var plassert under Kultur- og Folkeopplysningsdepartementet. Selv om den tyske delen stod for det meste av kontrollen, bidro også Pressedirektoratet med å sende ut pressemeldinger og ”private” beskjeder til redaktørene. Jeg vil komme nærmere inn på både de ulike delene av kontrollapparatet og de såkalte ”Tagesanweisungen” senere i denne oppgaven.
Trykkefrihetsparagrafen i Grunnloven (paragraf 100) ble aldri opphevet under okkupasjonen, men et system for etterkontroll av mediene ble utviklet.  ”Til gjengjeld var ettercensuren meget påpasselig og resulterte stadig i kritikk, påtale, advarsler, forhåndscensur eller stans i kortere eller lenger tid”, skriver Johansen (1945: 96),   

Selv om det ikke nødvendigvis var noen systematikk i pressekontrollens sensurmetoder, risikerte både redaktører og journalister harde straffer, hvis de brøt med den ønskede nye linjen. Allerede i de militære grunnsetningene som ble utsendt 24. april 1940 ble det understreket at alle aviser ”utkommer under personlig ansvar av hovedredaktøren”, og at den tyske øverstkommanderende ”er fast besluttet på å anvende de skarpeste motforholdsregler?, hvis dem skulle bli skuffet i disse forventninger”
. Av maktmidler benyttet okkupasjonsmakta seg av diverse straffetiltak. Dette kunne dreie seg om bøter, midlertidig eller permanent stans av aviser, tvungen forhåndssensur, tap av arbeid, fengsling av journalister, og til og med tukthus og dødsstraff. 

2.1.2 Okkupasjonsmaktens grep om medieinstitusjonene: Nyordningen

25. september 1940 ”avsatte” Terboven Kongen og Regjerningen. Samtlige politiske partier ble oppløst, unntatt NS, som stod igjen som Norges eneste lovlige parti. Deretter fulgte innføringen av en ny styreordning, der 13 nye kommissariske statsråder ble innsatt som overhode for hvert sitt departement. Disse departementssjefene var direkte underlagt Reichskommissar Terboven. 

Denne Nyordningen (ofte kalt nazifisering av motstanderne) ble Nasjonal Samlings svar på den tyske Gleichschaltung, en linje etterstrebet i Tyskland som innebar en reorganisering og ensretting av en rekke offentlige institusjoner. Skiftet markerte overføringen av kontrollen fra militært (Wehrmacht) hold til sivilt (Reichskommissariat). Denne såkalte nyordningen sikret at NS-medlemmer fikk innpass/skulle ha fortrinn i en rekke innflytelsesrike posisjoner i det norske samfunnsliv (Schmitt 1985: 168). Ifølge Norges Krigsleksikon brøt nyordningen med flere rettsprinsipper. Formålet var ”at forvaltningen gradvis kunne bli omstøpt til ´et lydig redskap for partiet´ ”(www.norgeslexi/krig.com)

Nazifiseringen kulminerte da Quisling 1. februar 1942 under den såkalte ”Statsakten” lot seg utnevne til ”ministerpresident”, overhodet til den nye nasjonale regjeringen. Selv om tyskerne formelt sett fortsatt satt i førersetet, medførte dette at både partiet og Quisling fikk større spillerom etter statsakten (www.norgeslexi.com). Trangen NS hadde til selv å føre an, var en av kildene til de stadige konfliktene mellom NS og Reichskommissariat (Schmitt 1985).

Pressedirektoratet fikk økt sin innflytelse gjennom yrkesorganisasjonen ”Pressesambandet” og ”Lov om utgivelse av trykt skrift” av 26. februar 1942( FINN LOVEN i NORSK LOVTIDENE- Bedre ref!). Sistnevnte ga Pressedirektoratet mulighet til å nedlegge aviser, eller fjerne brysomme redaktører, eller journalister fra redaksjonene. Sammen med innskrenkninger i papirkvotene resulterte dette i at en rekke aviser ble nedlagt (Hjeltnes 1990, Schmitt 1985). Direktoratet fikk ytterligere et våpen mot avisene, da loven ”om gjennomføring av alminnelig nasjonal arbeidsinnsats” ble innført 25. februar 1943(FINN REF: I NORSK LOVTIDENE).
2.1.3 Motstand

Det var en utbredt oppfatning i etterkrigstiden at pressen lot seg dirigere, og ble redusert til rene propagandakanaler for okkupasjonsmakten (Kildal 1945, Bastiansen & Dahl 2003, Hjeltnes1990). I avisoppgjøret som fulgte etter krigen var temperaturen svært høy. Norske
 myndigheter oppnevnte en granskingskomité, Riksadvokatens aviskomité, som skulle stille pressens virke mellom 1940 til 1945 under lupen og ende i en vurdering. Riksadvokatens aviskomité rettet blant annet flengende kritikk mot Aftenposten, som de mente hadde hatt en svak og ettergivende linje gjennom hele okkupasjonen (Hjeltnes 1990: 301). Norsk Presseforbund på sin side satte også i gang med en egen granskning av journaliser og redaktører under krigen, i ettertid kjent som Æresretten. Jeg vil ikke dvele mer ved selve avisoppgjøret, da det faller utenfor oppgavens område.

Men historien etterlot seg da også eksempler på motstand fra pressefolk. Skodvin skriver at den NS-drevne omorganiseringa av samfunnet ga ild på bålet til motstandsviljen til det norske folk:

Demonstrasjonsperioden fekk sitt store oppsving frå 25. september 1940 og utover, og vende seg først og fremst mot partiet, som no steig fram offentleg og utsette seg for beinveges opposisjon i dei former som no ein gong var moglege under sensur (Skodvin 1991:126)

Både Hans Luihn, Berit Nøkleby og Per Johansen beskriver at motstand forekom ”mellom linjene”:
De norske pressefolk stod i en utsatt stilling i disse årene (…) Mange ble stående igjen, og forsøkte å skrive sine egne nyheter mellom linjene. Det var forbausende hvor flinke folk ble til å lese akkurat disse nyheter (Luihn 1981: 9).
Kunsten å lese mellom linjene ble snart en folkesport (…)Mange aviser forsøkte å bringe trøst og oppmuntring i form av mer eller mindre skjulte angrep på NS og tyskerne, eller de oppfordret til å holde sammen og holde ut (Nøkleby 1985: 188)  

Pressens hovedorganisasjon, Norsk Presseforbund (NP), understrekte etter krigen at den individuelle motstandsviljen var sterk hos den enkelte journalist, til tross for at pressen i sin helhet manglet en motstandsbevegelse:

Den individuelle motstandsviljen ’var visselig like sterk’ hos journalistene som hos folk i andre yrker. Dette kom til uttrykk både i det som ble skrevet og ikke kom inn i avisene ’trass i hardt press’ (..) NP mente at denne individuelle motstandsviljen ble sterkere etter hvert. Dette førte igjen til stadig nye mottrekk fra okkupasjonsmakten og NS (Sitert i Hjeltnes 1990: 74).

Schmitt skriver også om redaktører som kun ventet på å benytte seg av hull i sensuren. Flere redaktører løp en stor personlig risiko idet de lot skjulte opposisjonelle uttrykk i form av ”raffinerte ordspill og litterære intrikate fraser” gå igjennom sensurslusa (Schmitt 1985: 175, min oversettelse). Fra Magnus Jensens ståsted mislyktes pressen til tross for dette i sitt motstandsarbeid:
Pressens menn greidde aldri å skape en organisert motstand og fant heller aldri noen fast motstandslinje. Redaktører og journalister prøvde å skrive mellom linjene, og leserne var flinke til å merke seg slikt; men norsk presse klarte ikke i samme grad som den danske å sette en skarp grense mellom det som var påtvunget propaganda og det som var avisens eget stoff (Jensen 1965: 146)
Hvorvidt pressen lot seg manipulere eller ikke, er nettopp sakens kjerne i denne oppgaven. Jeg vil derfor komme tilbake til dette spørsmålet i analysedelen.
2.2.1 Den politiske sensur (Sensurinstansene)
I denne delen vil jeg gå nærmere inn på de ulike sensurinstansene. 

Sensurinstansene i Norge under okkupasjonen var i all hovedsak Reichskommissariats presseavdeling, Statens pressedirektorat (ledet av NS-mannen Anders Beggerud) og Wehrmacht, avd. for pressekontroll (Dahl 2004: 123).
I samspill utøvde disse sensurinstansene en effektiv kontroll:  
Det kunne komme direktiver fra Reichskommissariatetes Presseabteilung i Oslo, fra den lokale presseabteilung, fra Pressedirektoratet, fra statens lokale presseleder, fra NS sitt hovedkontor og fra NS sitt fylkeskontor. Samtidig sendte Norsk Artikkeltjeneste ut artikler som det ble krevd fikk spalteplass (Hansen og Orset 1985: 38)

Av alle kontrollinstansene var det kun Wehrmacht og SIPO (det tyske sikkerhetspolitiet) som krevde en viss forhåndssensur (Dahl 2004). Med dette menes at stoffet måtte fremlegges hos kontrollorganer før publisering. Alle militære meldinger måtte forelegges og eventuelt godkjennes av Wehrmacht (den tyske militære okkupasjonsmakten i Norge). Formålet var å sørge for at det ikke ble offentliggjort noe som kunne skade Wehrmachts interesser:

Den tyske Wehrmacht, som på den ene siden gjennom hele sin militære sensur forbød avisene å bringe stoff av enhver tenkelig militær betydning, og som på den annen side sørget for at bare den tyske overkommandos versjon av militære hendelser i Norge som i verden ellers, fikk komme på trykk (Bastiansen & Dahl 2003: 276 – 277).

Wehrmacht bedrev ifølge Omberg ikke med propaganda, eller anbefalinger, men kun vurderte om en artikkel var godkjent (stemplet Frei), eller ikke (Omberg 1945: 66)
2.2.2 Reichskommissariats Presseabteilung- Det tyske sensurapparatet

Nyordningen medførte, som tidligere nevnt, etablering av de 13 kommisariske statsrådene, som skulle fungere i regjeringens sted. Alle var underlagt Reichskommisar Josef Terboven, og hans Reichskommissariat für die besetzten norwegischen Gebiete. Terboven var dermed landets øverste myndighet etter Hitler. Ifølge Norsk krigsleksikon på nett(www.norgeslexi.com
) skulle Reichskomissariatet bare føre tilsyn med og overvåke det norske embetsverket. Den vanlige forvaltningen var tilsynelatende fortsatt i hendene til norske statsansatte. I etterkant av riksrådsforsamlingene ble flere underavdelinger etablert over hele Norge. I denne sammenheng er spesielt Hauptabteilung für Volksaufklärung und Propaganda (Hovedavdelingen for folkeopplysning og propaganda) aktuell. Denne var ledet av G. W. Müller. Under denne avdelingen befant Presseabteilung seg. Presseabteilung var den tyske presseavdelingen i Norge og ble ledet av Hans Moser, og i den første tiden av Rudolf Eiche. Gjennom Presseabteilung ga Terboven, som den tyske sivile overhersker i Norge, detaljerte påbud om hva avisene skulle skrive og ikke i hverdagen.  Foruten å forhindre at uønskede nyheter kom på trykk, sørget Presseabteilung også for å fremme nasjonalsosialistisk propaganda i pressen og samtidig holde Reichskommissar oppdatert på forholdene i den norske pressen. Ifølge Omberg var Presseabteilung tyskernes viktigste propagandainstrument i Norge:

dens oppgave var å beherske den offentlige mening så langt innflytelsen rakk gjennom det trykte ord. For å løse disse oppgavene brukte den tre fremgangsmåter: høflige anmodninger, dvs. ordrer – bestemte nektelser – og som det siste og farligste våpen straffer. Den daglige kontakt med pressen ble opprettholdt ved to midler. Det ene var de meget omtalte daglige direktivene som gikk under navn av Vertraueliche Tagesanweisungen der Presseabteilung (….) Disse enestående skriftstykkene var det direkte uttrykk for den nazistiske ensretting av den offentlige mening, det praktiske instrumentet for gjennomføringen av Hitlers propagandistiske teorier og gjennomsyret fra først til sist av Hitlers, Goebbels’ og nazismens ånd (Omberg 1945: 68)

Presseabteilung ble av mange oppfattet som den reelle kontrollinstansen (Dahl 2004, Foss 1990, Schmitt 1985) Den tyske pressekontrollen skrev og sendte detaljerte og nøyaktige direktiver(Tagesanweisungen) til den norske pressen om hva som var tillatt, forbudt og ønskelig at skulle på trykk. Disse ble sent over NTBs fjernskriver, eller per telefon til redaksjonene hver kveld. Jeg vil komme tilbake til disse Tagesanweisungen i neste del. 

Fra høsten 1942 forsøkte okkupasjonsmakten ytterligere å kontrollere hva pressen offentliggjorde gjennom daglige møter i Presseabteilungs lokaler i Stortinget. Hver avis og hvert nyhetsbyrå møtte opp med en til to representanter, ofte redaktøren selv, for å få muntlige instrukser fra den tyske presseabteilungs leder Moser. Disse instruksene omhandlet alt fra skriftlige anvisninger fra Berlin til presselederens egne råd og vink om hvordan utenriksstoffet i direktivene burde behandles i den norske pressen(Jerneck [1943] 1945). Det meste av informasjonen ble senere oversendt til redaksjonene i form av direktiver via NTB. Også pressedirektør Beggerud innfant seg på disse møtene. Ifølge Foss var disse møtene ”av mindre betydning når det gjaldt sensureringen av den norske pressen” (1990: 24). Han tilføyer også at de som møtte opp var heller ”ikke særlig representative for landets avisredaksjoner” (Foss 1990: 24). Presseidrektoratet kunne også invitere pressen til konferanser fra tid til annen, ofte i forbindelse med lansering av nye lover, forordninger eller liknende. Distriktsavisene fikk i tillegg til direktiver fra Reichskommissariats Presseabteilung i Oslo, samt pålegg fra den lokale representanten til Presseabteilung. 
2.2.3 Pressedirektoratet- Det norske sensurapparatet

26. september 1940 ble også Pressedirektoratet med Anders Beggerud i spissen etablert. Direktoratet var en av åtte underavdelinger underlagt NS sitt Kultur- og Folkeopplysningsdepartement. Direktoratet ble ledet av en sløydlærer fra Kongsberg, Anders Beggerud, og direktoratets oppgaver bestod hovedsakelig av å sende ut innholdsregulerende direktiver til avisredaksjonene, i likhet med Presseabteilung. Direktoratet tok seg hovedsakelig av spørsmål knyttet til norsk innenrikspolitikk (Foss 1975: 45). Det har blitt sagt om Pressedirektoratet at det ikke fikk større betydning, enn dens rolle som Presseabteilungs forlengede arm. Foss beskriver Presseabteilung som den ”dirigerende og bestemmende instansen, uansett saksforhold”, mens Pressedirektoratets rolle var å sørge for at Presseabteilungs ønsker ble satt ut i live i form av praktiske gjøremål. På denne måten, påpeker Foss, ble NS-folkene i den norske administrasjonen stående tilbake som syndebukkene når upopulære tiltak skulle gjennomføres (Foss 1975: 37-38).
Oppfatningen av Pressedirektoratet som Presseabteilungs løpegutt bekreftes også av Omberg. Han skriver at Pressedirektoratet var fullstendig undergitt tyskernes avgjørelser, spesielt i viktige saker (Omberg 1945: 96). Også Jerneck som var den svenske korrespondenten i Norge i perioden 1942 til 1943 kaller Beggeruds innflytelse på norsk pressepolitikk for ”minimal”, og et besøk i Pressedirektoratet var ”å kaste bort tiden” (Jerneck [1943] 1945: 59). Schmitt påpeker imidlertid at de norske nazistene i senere tid fikk flere fullmakter til å styre pressen. Først og fremst trekker han fram nyordningsarbeidet, der NS fikk rolle som ”bøddel” når det kom til å tvangsinnstille aviser, eller tvangsinnsette NS-folk i redaktørstolen med mer (Schmitt 1985: 154). Direktoratet benyttet partiorganisasjonen (NS) for å kontrollere pressen:

Propagandalederen i hvert eneste partilag i hver krets landet rundt hadde plikt til å rapportere til høyere instans om pressen bøyde seg for nyordningen eller ikke, og om andre kulturelle tiltak gikk partiet eller tyskerne imot (Bastiansen & Dahl 2003: 276 - 277)

Pressedirektoratet stod sentralt i nyordningsprosessen ved å skifte ut de minst NS-innstilte redaktørene med mer vennligsinnede. Pressedirektoratet kunne også avskjedige og erstatte andre medarbeidere de følte var til bry.

Et annet grep var som tidligere nevnt, administrativ kontroll over pressen. Sensurapparatets makt ble ytterligere styrket av deres fullmakt til å innskrenke papirtilførselen til avisene og andre produksjonsmidler. Resultatet av dette var at okkupasjonsstyret ikke bare kunne begrense antall sider i avisene som utkom, men i verste fall stanse hele produksjonen. Ifølge Dahl kunne denne rasjoneringen være et nyttig virkemiddel som kunne føre til at bestemte ord ikke kom på trykt (Dahl 2004: 122)

Partiet Nasjonal Samling forsøkte på sin side også å bidra til ensrettingen, enten gjennom det norske Pressedirektoratet, eller på eget initiativ. Både Pressedirektoratet og Presseabteilung hadde sørget for en rekke avleggere landet rundt, i form av presseledere og andre kontrollinstanser i de ulike fylkene. Dette kunne være Gebietskommissariat fra Pressedirektoratet, statens lokale presseleder fra NS sitt hovedkontor, NS sitt fylkeskontor og Norsk Artikkeltjeneste (Hansen, Orset 1985: 38). Avisa Møre, for eksempel var underlagt Statens fylkespresseleder for Nordland, Trøndelag og Møre og Romsdal.  I tillegg fikk Møre henvendelser fra Statens presseleder for Bergen, Hordaland og Sogn og Fjordane, begge underlagt Kultur- og Folkeopplysningsdepartementet, Pressedirektoratets Norsk Artikkeltjeneste (NAT), for å ikke snakke om andre private innspill.
Partiets lokale propagandatillitsmenn fulgte med og passet på. Og de tyske direktivene ble oppfattet som bindende. Resultatet var at norske aviser ble tilstrekkelig effektivt fjernredigert til å tjene både Rikskommissariatets og NS- regimets politiske formål (Dahl 2004: 135)
Jostein Nerbøvik beskriver okkupasjonstida for distriktsavisa Møre som et ” spindelvev av open og løynd kontroll, overvaking og infiltrasjon” (Nerbøvik 1996: 73). 
3.1 Kildemateriale og datagrunnlag

Denne oppgaven hviler i hovedsak på direktiver sendt ut fra Presseabteilung og Pressedirektoratet under okkupasjonen av Norge. Direktivene representerer de daglige utsendte retningslinjene ”Vertraueliche Tagesanweisungen”(fortrolige dagsanvisninger), eller såkalte ”Privat til red.-direktiver”, samt pressemeldinger og andre krav fra både sensurinstansene og deres overhoder. Jeg vil komme nærmere inn på dette senere. Direktiver vil heretter bli forstått som de ovennevte ”Privat til red.”-direktivene, hvis det ikke er opplyst om annet. Konkrete direktiver og skriv som er funnet i ulike arkiver er referert til med fotnote på grunn av referansens lengde. 

Det finnes ingen komplett samling av pressedirektivene som ble sendt ut via NTB i perioden 1940 til 1945. Derfor har arbeidet med denne masteroppgaven tatt utgangspunkt i samlinger i Riksarkivet på Sognsvann. Tiden gikk med på å lete fram og samle inn direktiver fra ulike kilder. Kildene var hovedsakelig NTBs private arkiver i riksarkivet. NTBs arkiv omfatter 9,0 hyllemeter, men kun en mindre del er fra krigstiden. Dette arkivmaterialet ble supplert av materiale funnet i Avisa Møre sitt private arkiv og samlingen fra Pressehistorisk Forening; innsamlet av tidligere redaktør av Asker og Bærums budstikke, Jhs. Løken, samt noen dokumenter fra okkupasjonsmyndighetene, Reichskommisariats underavdelinger (også i Riksarkivet). Etter innsamlingen ble direktivene sortert systematisk. Eventuelt manglende informasjon som dato, avsender og lignende ble forsøkt supplert ved hjelp av alternative kilder. Hvilke arkiv de ulike direktivene stammer fra, vil bli indikert ved hjelp av fotnoter fortløpende i teksten. 

Har noen av avisene arkivert direktivene? Etter kontakt med Aftenpostens og Morgenbladets redaktører, Morten Abel og Alf van der Hagen, fikk jeg bekreftet at de respektive Oslo-avisene ikke hadde noe annet arkivmateriale enn papirutgaver av de publiserte avisutgavene fra okkupasjonstida. Ifølge Karen Thorshaug i Aftenpostens Doksenter, inneholder deres arkiv kun utklipp fra tidligere avisartikler, og ikke noe administrativt eller redaksjonelt materiale. Avisa Møre derimot, skulle det vise seg at hadde en eske med blant annet håndskrevne direktiver fra Presseabteilung, noen brev og annet materiale som var av interesse. 

Selve avisutgavene kunne Nasjonalbiblioteket i Oslo fremskaffe på mikrofilm. Da enkelte avisutgaver manglet, måtte disse bestilles fra Mo i Rana. Prosessen med å fremskaffe og få tilsendt kopier og originalt kildematerialet var til tider tidkrevende.

Kildematerialet etter okkupasjonsmyndighetene er preget av den hardhendte behandlingen det har fått gjennom historien. Store deler av arkivmaterialet etter okkupasjonsmakten ble brent og makulert da tyskerne ble klar over at et nederlag var uunngåelig. Ole Kolsrud, trekker også fram de norske og alliertes dårlige behandling av materialet som en årsak til arkivenes dårlige forfatning:

Deler av okkupasjonsarkivene har fått tåle en ’ublid behandling, først av arkivskaperne selv, enten det nå var tyske okkupasjonsmyndigheter eller norske NS-myndigheter (..)dernest av norsk og allierte myndigheter (Ole Kolsrud i Nytt lys på okkupasjonshistorien, 1991- SJEKK REFERANSE). 

Okkupasjonsarkivene i Riksarkivet kan deles inn i fire deler; men kun tre er aktuelle i denne sammenheng; departements- og forvaltningsarkivene etter den gradvis nazifiserte stats- og kommuneadministrasjonen i Norge, arkivene etter de tyske okkupasjonsmyndighetene (sivile og militære), og til slutt arkivene etter NS- partibyråkratiet (NS privatarkiver) (Kolsrud, 1991: 60). Vi har ikke oversikt over hvor mye av materialet som ikke eksisterer i dag, da noe kom på avveie, og annet bevisst ødelagt (op.cit).

3.2 Utvalg og avgrensning
En fulldekkende undersøkelse av alle aviser 1940 til 1945 vil sprenge rammen for en masteroppgave. Jeg har derfor sett meg nødt til å foreta en del begrensninger i hva antall aviser og tid angår. Utvalget for undersøkelsen er tatt fra tre aviser i en periode over to år. Innenfor disse rammene, har jeg valgt å se nærmere på direktiver sendt ut av Norsk Telegrambyrå i første kvartal (januar, februar og mars) av 1942 og 1943. Tidsavgrensning til 1942-1943 faller naturlig fordi det foreligger få direktiver fra 1940 og 1941 i Riksarkivet. De siste krigsårene 1944 og 1945 er valgt bort som følge av at én av de utvalgte avisene, Morgenbladet, gikk inn i april 1943. Etter å ha samlet inn direktiver fra ulike kilder, fant jeg ut at en del direktiver forekom flere steder, enten på ulike steder i NTBs arkiver i PA, eller i Møres privatarkiv, eller i samlingen etter tidligere redaktør av Asker og Bærums budstikke, Jhs. Løken. Direktivene ble derfor sortert, slik at identiske direktiv ikke skulle forekomme flere ganger i det endelige utvalget.

Tidsintervallene i denne oppgava ble til en viss grad naturlig begrenset av det eksisterende kildemateriale og av interessante historiske hendelser. Det første krigsåret, 1940, utgikk fordi man kan anta at pressekontrollen ikke var helt på plass/innarbeidet. Denne antakelsen ble videre styrket av at det fantes få direktiver fra denne perioden i samlingene. Ifølge en rapport av Flech, funnet i riksarkivet (datert 20. mars 1943), hadde NTB store problemer med omstillingen i 1940:

temmelige betydelige vanskeligheter som var forbundet med omstillingen i 1940 (…) en hel rekke medarbeidere falt fra og forlot landet sammen med den tidligere norske regjering, og fordi man bare med store anstr
engerlser kunde kunde skaffe brukbar erstatning for disse, særlig i redaksjonene (SJEKK OM SKREVET AV RETT)
En mulig forklaring på at det finnes så få direktiver fra begynnelsen av okkupasjonen kan være at pressearbeiderne på de lokale kontorene fikk i oppgave å sammenfatte, skrive de ulike strimlene som ankom sammen til hele ark, før de videreformidlet dem til avisene, gjerne per telefon. En annen mulig årsak kan være at meldingene i begynnelsen utkom på enkeltstrimler, istedenfor hele ark
 slik at det ble vanskelig å holde orden. I begge tilfeller kan dette kan bidratt til at direktivene ikke ble tatt vare på av praktiske årsaker. I Avisoppgjøret etter 1945 (1990), beskriver Guri Hjeltnes videre at avisene ”ikke ble påtvunget noe propagandastoff av betydning” i okkupasjonens første tid, det vil si fram til 1941 (Hjeltnes 1990:140)

Opprinnelig falt valget på 1941 framfor 1942. Dette fordi nyordningen, hvor blant annet Aftenposten fikk tvangsinnsatt en ny, nazivennlig redaktør, ble innført høsten 1941. Det kunne med dette være interessant å sammenlikne 1943 med perioden før nyordningen. Av uante årsaker viste det seg dessverre å være vesentlig færre direktiver i arkivene fra 1941, sammenliknet med andre år. For å ha et stort nok kildetilfang, besluttet jeg derfor å ta for meg 1942 av hensyn til representativiteten i undersøkelsen. Årsskiftet 1941/1942 markerte for øvrig en endring i krigssituasjonen. Etter hvert som frontene stivnet til, og USA kom inn på de Alliertes side i krigen, var ikke lenger tyskernes tro på seier like optimistisk. I denne perioden var det også store motstandsytringer mot regimet, blant annet i form av kirke- og lærerstriden (Skodvin 1991). 1942 har også i ettertiden blitt husket som holdningskampens store år. Det er derfor interessant å undersøke om disse motstandsytringene kom til uttrykk i pressen. 

Perioden januar til og med mars ble valgt på bakgrunn av historiske hendelser som man kan anta at ville være kontroversielle temaer for journalister som ikke var lojale overfor nazistene. Blant andre kan man nevne Statsakten (Quislings innstiftelse som ministerpresident) 1. februar 1942, 10 års-jubileumet til NSDAPs maktovertakelse i Tyskland 30. januar 1943, kirkestriden med biskop Berggrav, der en rekke biskoper la ned sine embeter i protest mot NS i februar/mars 1942, og innføring av loven om alminnelig nasjonal arbeidsinnsats av 22. februar 1943 for å nevne noen. Våren 1943 markerer også siste periode før Morgenbladet gikk inn. 

Når det gjelder aviser, har jeg valgt å se nærmere på følgende aviser: Aftenposten, Morgenbladet og avisa Møre. 

3.2.1 Aftenposten 

Aftenposten var Norges største avis både før, under og etter okkupasjonen. Avisa hadde et gjennomsnittlig opplag på 84.875 eksemplarer i løpet av okkupasjonstiden. (Schmitt 1985: 162). I fjerde kvartal 1945 hadde opplagstallet steget til 147 670 eksemplarer. Dette tallet ble imidlertid redusert til et betalt opplag på 65 243 året etter (Hjeltnes 1990: 323). Avisa bestod av både en morgenavis og aftenavis (Aften), som kom ut seks dager i uka. Avisa både er og har vært ansett som en borgerlig avis.
Aftenposten ble beskyldt for å føre en pro-tysk og nazifisert linje under krigen (Hjeltnes 1986, Dahl 1978).
Avisas redaksjonsledelse ble erstattet med tyskernes og NS egne folk. Redaktøren Johs. Nesse ble avskjediget. Aftenpostens tidligere medarbeider Doery Smith ble ny redaktør. Fra mai 1940 og fram til krigens slutt, huset Aftenpostens lokaler også en tysk redaksjon som produserte dagsavisen Deutsche Zeitung in Norwegen ved hjelp av Aftenpostens tekniske ressurser (Hjeltes 1987: 208). Aviskomiténs konklusjon om Aftenposten i det store avisoppgjøret etter krigen var at: ”Nyhetsstoffet i avisen var tyskfarget, og den brakte også artikler av propagandamessig innhold” (Hjeltnes 1990: 294). Dette gjaldt ifølge komitén også i tiden da redaksjonen ikke var nazifisert (ibid.)  

 Jeg har tatt Aftenposten med i mitt utvalg fordi det var den største og, ifølge tyskerne, den viktigste norske avisen under krigen. I tillegg er avisen interessant på bakgrunn av antakelsen om at den var en åpenbar tyskfarget avis. I mitt utvalg vil jeg også innlemme Aften-utgaven av Aftenposten. Dette er for å forhindre et skjevt bilde av situasjonen. Etter en prøveundersøkelse viste det seg nemlig at flere av punktene i direktivene ble realisert i aften-utgaven, og ikke morgenutgaven. 
3.2.2 Morgenbladet

Den andre hovedstadsavisa, Morgenbladet, har jeg valgt ut på bakgrunn av antakelsen om at den var en motsats til Aftenposten. Morgenbladet hadde et rykte på seg både under og etter krigen å være en motstandsavis: ”’Morgenbladet’ hørte til de dristige aviser som hadde vært til glede og oppmuntring i en vanskelig tid” (Nøkleby 1985: 202). Ifølge Arne Kildal, var Morgenbladet ”Mester i å si ting sensuren ikke kunne slå ned på” (Kildal 1945). 
Den borgerlige avisen hadde seks avisutgaver per uke, samtlige morgenutgaver. Det gjennomsnittlige opplagstallet i krigstida lå på 39.940 eksemplarer (Schmitt 1985: 161).

I februar 1943 lanserte tyskerne prinsippet om ”en avis i hver by”. Begrunnelsen for dette var ifølge tyskerne papirmangel og behovet for rasjonering. Et av forslagene som ble fremmet var at Dagbladet, Morgenbladet og Norges Handels- og Sjøfartstidende skulle slås sammen til én avis. Dette bidro til at Morgenbladet (og Dagbladet) selv valgte å stanse driften 15. april 1943. Morgenbladets redaktør gjennom krigen var Rolf Werner Erichsen. Han stod for samtlige? Av lederartiklene i mitt utvalg. Dette baserer jeg på at redaktørens byline alltid hørte til i innledningen av artiklene. Jeg vil imidlertid ikke påstå hundre prosent at ingen andre kan være opphavet til disse lederartiklene. …
………………..
3.2.3 Avisa Møre
Avisa Møre er en lokalavis og har sitt tilholdssted i Volda i Møre og Romsdal. Denne avisa er valgt ut med utgangspunkt i at det eksisterer et arkiv i Volda med såkalte ”privat til red.-direktiver”, eller ”nyhetsflak” fra Presseabteilung og Pressedirektoratet for 1940-1945. Avisa er videre en distriktsavis, fra en annen kant av landet enn de andre to Oslo-avisene, og kan derfor forhåpentligvis bringe annen interessant informasjon inn i denne undersøkelsen. Møre var også en av 114 norske aviser som kom ut hele tida under okkupasjonen, ulikt mange andre bygdeaviser. Videre fikk Møre, i motsetning til den andre lokalavisa i Volda, Sunnmørsposten, ikke tvangsinnsatt en NS- redaktør under okkupasjonen. Ifølge Nerbøvik var Møre lite lojal til tyskerne under okkupasjonen: 

For tyskarana og nazistana vart ikkje Møre på noko vis det naziorganet dei i utgangspunktet kravde og forventa (..) Ut gjennom okkpasjonsåra kom det stadige klager over at Møre meir eller mindre saboterte presseinstruksane (Nerbøvik 1996: 74) 
På bakgrunn av disse antakelsene vurderer jeg det for interessant å se om motstandslinjen i denne avisa tydeligere kan avleses enn i andre. 

Avisa Møre var en av to lokalaviser som dominerte i Volda (den andre var Sunnmørsposten). Møre var eid og drevet av etterkommere av familien Aarflot. I motsetning til Sunnmørsposten, unngikk Møre å bli nazifisert, slik Sunnmørsposten ble i oktober 1942, da avisa fikk innsatt en ny redaktør (Nerbøvik 1996: 64). Bondebladet fra Sunnmøre var også en tid partiorgan for Bondepartiet, forgjengeren til dagens Senterparti. Avisas stoffområde var hovedsakelig ”politikk og organisasjonsliv som direkte angikk bondenæringa, skogbruk og fiskeri inkludert” (Agitasjon og Opplysning, Pressehistoriske skrifter nr. 2 2004, s. 72- ”Møre – på vei inn i nåtida”). Avisa bar også preg av praktisk opplysningsstoff til sine lesere, i form av gjødslingstips, alternative matoppskrifter i rasjoneringstider og andre jordbrukstemaer. I tillegg skulle avisa være nyhetsavis. Ifølge Nerbøvik, (sitert i Agitasjon og Opplysning, nr. 2 2004) passerte Møres opplag tusen eksemplarer i løpet av krigen. Til Riksadvokatens Aviskomité skrev redaktøren at avisas opplag per 1944 lå på 1250 eksemplarer, mot 830 før kirgsutbruddet
. Fram til midten av mars 1942 kom avisa ut tre ganger i uka, tirsdag, torsdag og lørdag. Etter denne datoen og fram til krigen slutt kom avisa kun ut to ganger i uka på grunn av papirrasjonering (Roppen 1993: 76) 
I november 1941 overtok Rasmus M. Aarflot som redaktør etter broren Sivert Aarflot. Rasmus redigerte avisa gjennom hele okkupasjonstida. Ifølge Nerbøvik, hadde Møre aldri noen stor stab av heltidsansatte. I løpet av krigen klarte avisa seg med en redaktør. Resultatet ble derfor mye klipp fra andre aviser, telegramstoff, bygdemeldinger og innsendt stoff (Nerbøvik: 79)

Ifølge Foss, ble storbyavisene utsatt for et sterkere press og ensretting, enn distriktsavisene (1990). Johansen skriver i likhet med Foss at det tyske sensurapparat vektla rikspressen, men at ”det betydde ikke at den utenbys presse blev spart for ubehageligheter (…) De utenbys aviser var ofte helt prisgitt den lokale Ortskommandants eller hans presseoffisers personlige lune og humør” (Johansen 1945: 93). Avisa Møre lå også under en av de lokale avdelingene i Trondheim. Sensurinstansene i dette området kom ikke skikkelig i gang før sommeren 1940, da Gebietskommissariat og den lokale Presseabteilung ble etablert i midten av juni (Hansen og Orset 1985:38). Materialet i privatarkivet til avisa som er oppbevart i Volda viser at Møre fikk pålegg fra både Presseleder Skylstad i Trøndelag og Møre, samt den tyske kommandanten i Nordfjord, Gebietskommissar i Trondheim og i Bergen (Nerbøvik 1996: 68).  
Ved å inkludere en distriktsavis i utvalget og to storbyaviser med tilsynelatende ulike standpunkt i krigen, håper jeg derfor å oppnå en viss representasjon i materialet. I et forsøk på å oppnå hva Hansen, Cottle et. al kaller et utvalg som er: Reasonably representative: 

a sample which is not skewed or biased by the personal preferences or hunches of the researcher, by the desire to ‘prove’ a particular preconceived point, or by insufficient knowledge of the media and their social context (Hansen, Cottle et. Al. 1998: 103)  
3.3.1 Beskrivelse av Privat til red.-direktivene og Tagesanweisungen
Direktivene som ble sendt ut fra Presseabteilung i perioden 1940 til 1945 ble som tidligere nevnt omtalt som ”Tagesanweisungen”. Direktivene representerer, som allerede nevnt, de daglige utsendte retningslinjene ”Vertraueliche Tagesanweisungen”(fortrolige dagsanvisninger), eller såkalte ”Privat til red.-direktiver”. Innholdet i direktivene skulle sette dagsorden i avisene, hva aktuelle politiske tema angikk, og kom med detaljerte krav eller anbefalinger om alt fra hvor ting skulle plasseres, se ut (overskrifter, fotografier, ramme, størrelse) til innhold i lederartiklene. I tillegg ble avisene tilbudt ferdigskrevne artikler fra Norsk Artikkeltjeneste(NAT) i åpenlys propagandistisk tone. Ifølge Kildal var direktivene til avisene i Norge ”forholdsvis forsiktige”, sammenliknet med instruksene til den tyske pressen (Kildal, 1945: 84).
De daglige Tagesanweisungen som ble sendt ut av Presseabteilung, var mer eller mindre direkte kopier av tilsvarende direktiver skrevet av propagandaministeriet i Tyskland, men til en viss grad tilpasset lokale forhold (Omberg 1945). Disse ble distribuert til de ulike tyskokkuperte områdene, og omhandlet stort sett militær politikk og annen politikk.

Den andre gruppen, som ble utsendt av Pressedirektoratet, ble omtalt som ”Privat til red.”-direktiver. Disse var stort sett preget av tyske myndigheters pålegg, og ikke sjeldent en presisering, eller gjentakelse av et direktiv allerede utsendt av Presseabteilung. I tillegg forekom informasjon fra de ulike departementene og fra NS (Hansen og Orset 1985, Omberg 1945).

  Direktivene i mitt materiale forekommer både på tysk og norsk. De norske er ofte oversettelser av de tyske. Direktivene som ble sendt ut er ofte tydelige direktiver og instrukser. Selv punkter av bagatellmessig og praktisk art er nøye redegjort for. Ved første øyekast virker Presseabteilungs direktiver virker stort sett mer befalende og ofte mer omfattende enn Pressedirektoratets direktiver. 
Både Pressedirektoratet og Presseabteilung sendte ut direktiver med ordlyden: ”Privat til red.” Ofte forekommer de samme påbudene/anmodningene i samme, eller noe endret ordlyd fra begge instansene. Ifølge Omberg var imidlertid direktivene fra Pressedirektoratet i regelen ”betydelig kortere og kom høyst uregelmessig” (Omberg 1945: 104). Dette sammenfaller med materialet jeg har samlet inn fra arkivene. Det vil bli mer om dette senere.

Ordlyden i direktivet varierer alt fra direkte forbud for eksempel: ”Det er forbudt å ta filmfotografier av engelske og amerikanske stjerner, kun norske, svenske, danske, tyske og nøytrale staters filmskuespillere er tillatt
 til mer ydmyke, anmodende direktiver, for eksempel: ” Avisene anmodes om å bringe reportasje fra utstillingen ’Mot bolsjevismen’ imorgen”
. Direktivenes lengde varierer også en god del, i mitt materiale alt fra ett til ni punkter, med eller uten underpunkter. En vesentlig del av direktivene inneholder presiseringer av faktafeil, eller informasjon om kommende pressekonferanser. I tillegg forekom generelle påminnelser om mer tidløse forbud/påbud som for eksempel at visse artikler/saker bare skal trykkes etter at det er forevist og godkjent av sensurinstansen
. Andre generelle forbud omfattet blant andre: omtale av været og jernbaneutbygging, innskjerpelser av hemmeligholdelse av direktiver og rapportering om avisens opplag til Presseabteilung
. Andre direktiver er konkrete og direkte rettet mot politiske, dagsaktuelle saker som enten befales på trykk, eller anbefales på trykk. Av og til er direktivet preget av advarsler, refs av aviser som har hatt uønskede saker på trykk. Dette for å skremme og advare andre aviser fra å begå samme/liknende synder? Det endelige utvalget bestod av henholdsvis 152 og 169 direktiver, tilsammen 321 direktiver, hentet fra første kvartal av 1942 og 1943.
3.3.1.1 Distribusjon


Det var Norsk Telegrambyrå (NTB) som distribuerte de daglige direktivene, i tillegg til nyhetsmeldinger, på vegne av Presseabteilung og Pressedirektoratet til avisene. NS hadde fått kontroll over nyhetsbyrået gjennom en forordning fra Kultur- og folkeopplysningsdepartementet av 27. september 1940. NTB fungerte dermed både som et nyhetsbyrå og sendebud for sensurmyndighetenes instrukser til pressen. Fra januar 1941 satte NTB med utsendelse av nyhetsmeldinger på en fjernskriver kalt Hellskriver. Oslo-avisene fikk sine daglige nyhetsflak og direktiver tilsendt med linjefjernskriver, mens Møre og andre distriktsaviser fikk direktivene per trådløs Hellskriver (gjerne via en sentral over telefon). En oversikt hentet fra NTBs private arkiver fra september 1941 viser at NTBs samlede produksjon av nyhetsstoff pr. dag var gjennomsnittlig 45 nyhetsflak. Alt dette ble sendt per post eller fjernskriveren Hell. I skrivet står det også at ”i alt betjenes for tiden om lag 130 aviser”. Etter at fjernskriveren ble innført, hadde distriktsavisene ikke lenger direkte kontakt med Oslo, men fikk de ”relevante meldingene” sendt eller telefonert fra nærmeste by med Hellskriver.  Møre fikk meldingene via sitt Hellkontor i Ålesund 
 Hellskrivertjenesten hadde en beregnet sendetid fra 07.30 til kl.02 om natta, med noen innskrenkninger i helgen
. 
Ved ”særlige anledninger” var NTBs distribusjon av nyhetsstoff ulik, avhengig av avisenes størrelse. Osloavisene og Drammens Tidene og Tønsberg Blad fikk de mest utførlige og lengste versjonene per linjefjernskriver. I enkelte tilfeller, hvis utgavene forelå tidlig, så ble de sendt med bud til Osloavisene. Avisa Møre fikk en forkortet utgave via Hellskriveren på kontoret i Ålesund. Ellers ble utgaven sendt ut pr. post og telefon
. Denne oppgava vil ikke ta for seg de øvrige såkalte nyhetsflakene som ble formidlet av NTB, slik som krigskommunikeer, så sant disse ikke er spesifikt nevnt i direktivene.
3.3.3 Generelle vs. Konkrete direktiver

Da det viste seg at de generelle direktivene var vanskelige å etterspore/vurdere om ble fulgt, valgte jeg derfor å ikke inkluderer disse i denne undersøkelsen. Av de innsamlede direktivene, har jeg derimot valgt å ta for meg direktiver som vil få konsekvenser for det redaksjonelle innholdet i avisene. Videre vil jeg fokusere på direktivene med konkret ordlyd. Med dette mener jeg for eksempel at jeg ser bort fra direktiver som omhandler papirinnskrenkninger, eller påbud om å rapportere om avisas økonomi og opplag. Et eksempel på dette er: 
Det blir enda en gang gjort uttrykkelig oppmerksom på at ingen beretninger om værforholdene, hverken om været i forrige uke eller om værforholdene i framtiden må offentliggjøres” (Privat til red. fra Presseabteilung 15.mars 1942). 

 Årsaken er at det ikke er hensiktsmessig i forhold til oppgavas problemstilling, eller også ofte umulig å gå de generelle direktivene etter i sømmene. De fleste av de generelle direktivene er også vanskelige å knytte til konkrete avisutgaver. Jeg vil derimot kommentere enkelte av disse generelle direktivene underveis, der de kan tjene som et bakteppe for problemstillingen i sin helhet. Hva som ligger i kategorien: ”konkrete” versus ”generelle” direktiver vil jeg komme tilbake til i metodekapittelet.
3.3.4 Hemmelighold
Alle privat til red.-direktiver skulle være hemmelige dokumenter, som ikke måtte bli kjent av andre enn de ansvarlige avisredaktører, og eventuelt en ansvarlig assistent som skulle behandle meldingene. Selve frasen ”Privat til red.”, stammer trolig fra myndighetenes behov for å innskrenke leserkretsen. I et personlig brev til eksildirektør i NTB Birger Knudsen, skriver hans gjenværende sekretær Thora Diseth at direktivene ”hadde lett for å finne veien til London” og at tyskerne derfor besluttet at de heretter skulle sendes ”i mer privat form”
. Trusler om represalier/sanksjoner forekom, hvis dette ikke ble fulgt:

På foranledning gjøres det nok en gang oppmerksom på at alle ”Priv. Til red.” bare er bestemt for redaktøren. De må behandles med den strengeste diskresjon. Et hvert misbruk trekker de alvorligste konsekvenser etter seg” (Direktiv 46E, 23.feb. 1942, sendt ut av….FINN UT.):
Direktør Glasenapp i NTB gjorde premissene for behandlingen av de daglige direktivene klar: Alle ”Privat til red.” som ikke angikk rettelser, eller tekniske ting, måtte ikke leveres til private personer. Dette førte til at alle slike meldinger ble plassert nederst på flakene, slik at det er lett å fjerne dem på budværelset. I en instruks fra Glasenapp
 skriver han at alle direktiv, både originaler og gjennomslagsark skulle samles inn til vakthavende når de var skrevet ned på flak. Deretter ble de enten låst inn, eller kastet i bestemte papirkurver. Det var strengt forbudt å skrive av, eller fortelle uvedkommende om innholdet i Priv. Til red. ”Ilojalitet på dette punkt er ensbetydende landsforrederi og vil bli bedømt og straffet deretter”, avslutter instruksen av 19.august 1942.

4. Teoretisk grunnlag
”’News policy,’ he stated, ’is a weapon of war; its purpose is to wage war and not to give out information’”(Goebbels sitert i Doob 1995: 203)

Med Goebbels utspill friskt in mente er det nærliggende å tro at en analyse av den ikke-frie norske presse under okkupasjonen trolig vil dra nytte av å ha teorier om sensur og propaganda som fundament for diskusjonen. I dette kapittelet vil jeg derfor gå nærmere inn på sensurens vesen med hovedvekt på ulike former, samt propaganda, slik den forekom under nasjonalsosialismen.   
4.1 Sensur

International Encyclopedia of Propaganda definerer sensur som:”the deliberate suppression of certain kinds of information from which alternative interpretations might be derived” (International Ecyclopedia of Propaganda, s. 621)
Ifølge Dahl betyr begrepet sensur hovedsakelig politisk sensur, med andre ord:  

”mekanismer som fører til at visse ytringer om statsstyrelsen og forhold i forbindelse med den ikke kommer på trykk” (Dahl 2004: 119). I praksis vil dette si at det finnes ordninger i form av sensurkontorer eller andre kontrollinstitusjoner som tar i bruk forhåndskontroll for at uønskede ytringer ikke skal komme ut i offentligheten. Foruten sensur i form av forhåndskontroll, kan informasjonskontroll også forekomme i etterkant, slik jeg har redegjort for i kapittelet om det tyske og norske pressekontrollapparatet under okkupasjonen.
Videre beskriver Dahl den latente sensur, eller selvsensur, som innebærer ”mer eller mindre stilltiende avtaler redaktører imellom om at de av hensyn til et felles formål skiller mellom politisk gangbare og forkastelige informasjoner” (Dahl 2004: 119). Denne selvsensuren kan også ta form som en avtale mellom journalister og/eller med redaktøren, og avgjør til syvende og sist hvilke saker som publiseres og ikke. Ifølge Dahl er selvsensur ofte en avtalefestet sensur hvor partene er enige om at visse opplysninger ikke skal publiseres (Dahl 2004: 119). Jeg vil komme tilbake til fenomenet selvsensur i neste del. 
Flere forfattere påpeker at kulturelle og økonomiske mekanismer også kan bidra til sensur og selvsensur (Dahl 2004, Chomsky & Herman 1988, Allern). Spørsmål om kvotereguleringer, avgifter eller andre ressursbegrensinger kan bety være eller ikke være for en mediebedrift, og kan dermed også få konsekvenser for hvilke meninger som når ut i offentligheten. Som tidligere nevnt, benyttet Pressedirektoratet for eksempel papirkvoter som et middel for å kontrollere pressen under okkupasjonen. Okkupasjonsmyndighetene i Norge klarte også effektivt å kneble en viss type aviser, nemlig arbeiderpressen under andre verdenskrig ved å benytte seg av sensurformen publiseringsnekt. Ifølge Dahl var datidens pressefolk ”ikke i tvil om at det har ble tatt massive politiske hensyn” (Dahl 2004: 123). 


Til den kulturelle sensuren, kan man trekke inn de borgerlige avisene i mellomkrigstida som eksempel. Ifølge Tormod Valaker i Litt fascisme, hr. statsminister! (1999) møtte den borgerlige pressen mellomkrigstidas fascisme og nazisme med forståelse, og til tider begeistring. Valaker skriver at den partipolitiske tilknytningen var et viktig bakteppe for å forstå denne sympatien i pressen. Han kaller pressen for ”ukritiske speilbilder av partisynspunkter” (Valaker 1999: 207). På samme måte som arbeiderpressens holdning overfor nazismen og fascismen ble avgjort av Arbeiderpartiets meninger om fascistisk tankegods, ble det for høyrepressen ”behov for å forfekte motsatt synspunkter”(Valaker 1999: 207). Et slikt tankegods, eller verdigrunnlag kan være tungen å vektskålen i utvelgelsen av saker og vinklinger som skal på trykk.
I verket Manufacturing Consent(1988) introduserer Chomsky en propagandamodell med fem såkalte filtre som kan virke inn på mediene i form av sensur. 1) Medieeierskap 2) Reklame som inntektskilde 3) Avhengighet av info. Fra myndighetene 4) ”Flak”- organisert press for å true massemedier som truer etablerte interesser 5) Antikommunisme- som nasjonal religion og kontrollmekanisme. Ikke alle filtrene kan uten problemer overføres til den norske pressens situasjon under okkupasjonen. Likevel vil jeg hevde at punkt 3, 4 og 5 spilte vesentlige roller. Med dette mener jeg; for det første at pressens avhengighet av informasjon fra myndighetene når andre kildekanaler ble kuttet eller forsvant var relevant, organisert press fra ulike hold som for eksempel NS-sympatisører var åpenbart noe de ulike redaksjonene måtte forholde seg til, og sist men ikke minst; levde oppfatningen av kommunismen som det ultimate onde i beste velgående: ”If the triumph of communism is the worst imaginable result, the support of fascism abroad is justified as a lesser evil” (Chomsky & Herman 1988: 29). Dette vil jeg komme tilbake til i analysen. Filtre Chomskey og Herman tilføyer også at disse filtrene forsterker hverandre, og setter dagsorden.
4.1.2.1 Selvsensur - Birger Thølix? Om den frivillig ydmyke journalisten

Begrepet selvsensur er allerede introdusert, men foreløpig mangler en fullgod definisjon. I sin artikkel ”censur, självcensur och pressfrihet”(1982) definerer Patrick Bruun selvsensur som:

en yttring av lojalitet gentemot det samhälle, den miljö i vilken en tidning verkar. Huru långt den lojaliteten skall gå i en given situation är oftast fråga om individuella avgjöranden, och bedömningar (1982: 309)

Her vektlegger han at forekomsten og utstrekningen av selvsensur i pressen er individuelt betinget, men samtidig et resultat av et ønske om å være lojal mot samfunnet eller miljøet han eller hun befinner seg i. (Bruun forstår for øvrig ikke begrepet som utelukkende negativt. Han presiserer at det ikke nødvendigvis skal forstås som en motpol til frie ytringer.)
Dette vil jeg komme tilbake til i analyse- og diskusjonskapittelet. 
Esko Salminen beskriver i sin bok The Silenced Media ([1996]1999) hvordan den finske pressen under den kalde krigen helt eller delvis frivillig utøvde selvsensur overfor sin mektige nabo Sovjetunionen. Selvsensuren utartet seg i form av en svært tilbakeholden, forsiktig og idealisert pressedekning av Sovjetunionen og de sosialistiske landene. Ømtålige temaer ble unngått, eller presentert på en ufarlig måte. Salminen kalte dette fenomenet for ”Finlandisation”, eller “Finnlandisierung”
. 
In the eyes of the Western press, self-censorship appeared mainly in two forms: (i) in dealing with the risks of policies vis-à-vis the East and the Soviet threat, even to the point of caution stemming from a fear of intervention: and (ii) as tactical silence on considerations of internal and power policies and the control of the press: that is, as a weapon in the struggles of politics. Here, ‘submission’ was deliberate and served a definite purpose. The former can be called passive silence, while the latter was active self-censorship (Salminen 1999: 7-8).

Selvsensuren ble utøvd som følge av både indirekte og direkte innblanding i pressens arbeid, trusler og til og med juridiske sanksjoner. Presset ble lagt på journalistene av både sovjets og Finlands egne myndigheter. Det var et produkt av frykt. Frykten for en sovjetisk invasjon, aktivt drevet frem av den tidligere finske presidenten Urho Kekkonen. Dette resulterte i en utbredt, eller ideologisk oppfatning blant journalistene om at de måtte bedrive ”ansvarlig journalistikk”(Salminen 1999: 83). I praksis betydde dette fravær av ytringsfrihet i Finland gjennom hele den kalde krigen. Den finske pressen ble både ensrettet og kneblet til taushet. 

Ifølge Salminen må begrepet ”selvsensur” i dette tilfellet ikke forveksles med den etiske versjonen, slik det i dag oppfattes i forbindelse med god journalistisk praksis (Vær varsom-plakaten…). Et eksempel på dette kan være tilfeller der journalister selv velger å holde tilbake informasjon som følge av at enkeltpersoner har behov for å bli beskyttet mot seg selv eller andre. Ei heller skal begrepet forståes som ”selvkontroll”, men være en definisjon som er direkte knyttet til den finske pressen mellom 1945 og 1991 (Salminen 1999:7). Til tross for dette, vil jeg i denne oppgaven hevde at man kan trekke visse paralleller mellom dette fenomenet, finlandisation, og den norske pressens forhold til okkupasjonsmakten Tyskland. Dette vil jeg komme tilbake til i diskusjonsdelen i denne oppgava.
4.2 Propagandateori 
”Ordet ’propaganda’ hadde opprinnelig en nøytral betydning, ikke forbundet verken med partipolitikk eller autoritære bevegelser” (Bastiansen & Dahl 2003: 270). I sin mest nøytrale forstad betyr propaganda å ”spre eller fremme visse ideer” (Jowett & O`Donnell 1999: 4). Ifølge International Encyclopedia of Propaganda er propaganda”any systematic attempt to influence opinion on a wide scale”(s.606).

Jacque Ellul definerer propaganda som et sosiologisk fenomen, og fokuserer på dens teknikker. Målet for propaganda i hans øyne er: ”to intensify existing trends, to sharpen and focus them, and, above all, to lead men to action” (Ellul [1965]1973)  
Jowett og O´Donnel finner definisjonene til Ellul og Doob mangelfulle, og benytter seg av følgende definisjon: “Propaganda is the deliberate, systematic attempt to shape perceptions, manipulate cognitions, and direct behavior to achieve a response that furthers the desired intent of the propagandist”.

I denne oppgava vil jeg både anse sensurapparatet og tekstforfatterne i avisene som avsendere av propaganda, i betydningen; en avsender som forsøker å fremme/forme visse interesser eller meninger hos et publikum via et medium. I likhet med Jowett og O`Donnell (1999) velger jeg dermed å se på propaganda som en form for kommunikasjon som kan settes i sammenheng med teorier om retorikk. Ved å se på propaganda som kommunikasjon kan man i tillegg til å studere overtalelse som strategi, også studere forholdet mellom budskap og kontekst, samt avsenders intensjon/hensikt (Jowett & O`Donnell 1999: 2).
Svart, hvit og grå propaganda
Innen propagandateorien skiller man ofte mellom svart, grå og hvit propaganda (Karlberg & Mral 1998). Den hvite propagandaen er en direkte og åpen form, der kilden kommer tydelig fram. Hvit propaganda forsøker å bygge et forhold til sitt publikum basert på troverdighet. Eksempler på hvit propaganda kan være store nasjonale feiringer og andre markeringer der patriotismen og propagandaen kommer åpenlyst til skue, som for eksemplen Nürnbergmøtene eller de Olymiske leker (Jowett  O’Donnell 1995: 12). Den svarte propaganda er alle former for løgn, bedrag og falske kilder, slik som ofte serveres en fiende i krigstid. Den store løgnteknikken, som vil bli omtalt i neste del, tilhører den svarte propaganda. I likhet med i den hvite propaganda, er avsenders troverdighet viktig for at budskapet skal aksepteres av mottakerne. Derfor må ethvert kreativt bedrag alltid tilpasses de sosiale, kulturelle og politiske rammene til publikum. Sist, men ikke minst, forekommer den grå propagandaen som slik fargen antyder er noe i mellom de to omtalte formene, en slags form for desinformasjon. Kilden kan være korrekt oppgitt, men trenger nødvendigvis ikke å være det. Også innholdet i den grå propagandaen er usikker (Jowett & O’Donnell 1995: 15). 

4.2.1 Propagandateknikker
Ifølge Encyclopedia of Propaganda 
kan propaganda som en form for manipulerende kommunikasjon kategoriseres i ulike type grupper. Jeg vil her kort presentere noen av hovedelementene i den politiske propagandaen slik den forekom i det nasjonalsosialistiske tredje riket.  

Propagandaminister i det tredje riket var Joseph Goebbels. Med ham fikk den politiske propagandaen en ny storhetstid. Goebbels virkemidler for å spre propaganda omfattet radio, aviser, filmer, plakater, akitektur, massemøter med spektakulære show og såkalt ”munnpropaganda”, eller ”hviskende propaganda” der budskapet ble spredt fra person til person. Ifølge Welch forekom det hovedsakelig fire store propagandakampanjer i løpet av krigen; Blitzkrieg-kampanjen som fokuserte på den vellykkede og motstandsdyktige tyske krigsmakt, en kampanje mot russerne, en kampanje om behovet for total krig og for en styrket moral og til slutt en kampanje som ga løfter om hevn (Welch 1993: 91).  Kampanjene ble ofte etterfulgt av et budskap om frykt, som i Goebbels tanker skulle bringe fram støtte og heltemotet i folket:”Fear of the sub-human Bolshevik ’beast-man’ endangering Western civilisation (’strength through fear’), together with ’total war’, became the leitmotiv of his propaganda during 1943” (Welch 1993: 107).

En av hovedteknikkene i denne formen for propaganda var den store-løgn-teknikken. Formålet med denne var å påstå noe som er feilaktig eller fornuftstridig, mange nok ganger gjennom mange forskjellige personer og media til påstanden til slutt blir akseptert som et faktum, og også blir en del av folks forståelseshorisont (International Ecyclopedia of Propaganda). Syndebukkteknikken var en annen utbredt teknikk. Den innebar å vekke visse, intenderte assosiasjoner om en utvalgt gruppe ved å bevisst bruke kallenavn på dem, som for eksempel en rottepest (metafor for jødene i den nazistiske dokumentaren Der Ewige Jude). Dette ble forsterket av en skjev framstilling av virkeligheten, der kun de negative sidene til motstanderen trekkes fram, mens kun de positive sidene får komme fram hos den favoriserte part. For eksempel ble jødene urettsmessig utpekt som årsaken til alt som var galt i Tyskland. Desinformasjon var en annen nyttig teknikk som ble mye brukt i det tidligere Soviet Unionen (International Ecyclopedia of Propaganda: 612). Som begrepet tilsier innebærer dette løgner, troverdige som sådan, som har som formål å villede rivalens myndigheter eller folk oppfatning av avsenderens hensikter eller evner. Avsender kan benytte seg av falsk, ufullstendig, eller villedende informasjon. Den såkalte ”Fith-column”-teknikken innebærer å sende en spion, eller forræder inn i det rivaliserende samfunnet for å spre løgner og/ eller propaganda som er i motstandernes tjeneste. Neste kategori fikk sitt navn etter George Orwells berømte bok 1984, Doublespeak. Denne teknikken innebærer en bevisst, tvetydig ordbruk som tjener til å tåkelegge debatter, eller lure lytteren til å tro at innholdet er noe helt annet enn det det faktisk er. I tillegg til disse nevnte teknikkene, skriver International Ecyclopedia of Propaganda: at en propagandaens troverdighet avhenger av om den som kommuniserer har visse egenskaper eller karaktertrekk: ”Communicators’ credibility seems to be based on the audiences perception of their trustworthiness, expertness, likability, and similarity to members of the audience”( International Ecyclopedia of Propaganda: 612). 
4.2.2 Propaganda i det tredje riket

Nazismen var basert på tankegods med røtter langt tilbake i tiden før Hitler. Ifølge Welch bestod essensen av en doktrine hentet fra 17. hundretallets senromantikk, nemlig völkisch doktrinen(1993:52). Denne doktrinen inneholdt fire bærende ideer: 1) Fellesskapstanken (Volksgemeinschaft): Oppfordring til nasjonal enhet, basert på prinsippet om at fellesskapet er mer verdt enn individet, 2) Raserenhet og behovet for dette, 3) Hat overfor fiender, hovedsakelig rettet mot jøder og bolsjevikere og 4) Førerprinsippet (Führerprinzip):et karismatisk lederskap (Welch 1993:52). Jeg vil nå kort redegjøre for disse fire bærene prinsippene i nazismen.
Folkesamfunnet (Volksgemeinschaft) 
Hovedformålet for den nasjonalsosialistiske propagandaen var å skape en ny nasjonal bevissthet i det tyske folk som skulle ende i et radikalt nytt samfunn, et samfunn for folket (Volksgemeinschaft). Propagandaen understrekte viktigheten av folket var villig til å ofre seg selv for nasjonalstaten (”Gemeinnutz geht vor Eigennutz”) for å oppnå dette ultimate målet. Ett av slagordene lød: ” Ett folk, Ett rike, En Führer!”. Nazismen hadde i likhet med kommunismen en appell til arbeiderne, men i motsetning til kommunismen fokuserte nazistene mer på arbeidet i seg selv, og mindre på selve arbeideren. Å arbeide skulle forsterke nasjonalfølelsen og forbindes med stolthet og patriotisme, og på denne måten kompensere for manglende rettigheter og fagorganisasjoner (Welch 1993:56). 

Ideen om folkets samfunn ble også knyttet til regimets ønske om et sosialt sett enhetlig samfunn. Ett av virkemidlene for å oppnå dette var å feire en rekke ”viktige” dager i nasjonalsosialismens øyne. Disse merkedagene ble feiret med store parader, flagg og taler. Dette skulle bidra til å knytte folket tettere sammen og til den nasjonalsosialistiske staten, samt vise omverden at dette samfunnet åndet og spiret i beste velgående. Fellesskapet ble uttrykt i form at et spesielt kameratskap (Volksgenossen). Denne propagandaen ble spesielt rettet mot ungdommen. Ifølge Welch sørget ideen om folkesamfunnet totalt sett for at regimet i alle fall var garantert en passiv støtte i befolkningen ved at individene ble såpass involvert i disse obligatoriske aktivitetene og i tankegods, slik at de ikke lenger heller tenkte selv (1993: 65). 
Rasehygiene og fiendebildet
Ideen om raserenhet ga nazismen et argument for nasjonens overlegne fellesskap gjennom deres etniske opphav, det såkalte ariske herrefolk. Myten om tyskerne som herrefolket ble et yndet tema for propaganda i alle former, fra kunst, musikk til vitenskap. Fra politisk hold resulterte dette i en ordre fra Hitler i 1939 om at alle personer med uhelbredelige sykdommer skulle drepes (euthanasia, barmhjertighets drap). Fra tidligere av praktiserte regimet en utstrakt tvangssterilisering av personer med ”arvelige sykdommer” (Welch 1993: 68-70). Rasehygienespørsmålet kulminerte i Hitlers ”endelige løsning” på jødespørsmålet, der millioner av jøder måtte bøte med livet (Welch 1993:72).

De nazistiske favoritthatobjekter var jødene og ”Bolsjevikerne”, men aggresjonen var også rettet mot amerikanere og briter (Doob 1995: 213). Både anti-britisk og anti-kommunistisk propaganda florerte så vel i den tyske som i den norske pressen under okkupasjonen (Jerneck [1943]1945). Den svenske korrespondenten Benkt Jerneck under sitt opphold i Norge 1942 til 1943 bemerket at agitasjonen mot Russland syntes å få mer spalteplass enn propagandaen mot de allierte anglosaksiske stater. Han tilføyer imidlertid at: ”men den blir på ingen måte glemt og avspeiler seg først og fremst i redigeringen av de utenrikspolitiske nyheter og i lederartiklenes kommentarer”(Jerneck [1943]1945: 157). Ifølge Welch var spesielt anti-bolsjevismen et sentralt konsept for den nazistiske verdensanskuelsen (1993: 99). I likhet med jødene ble kommunistene stemplet som bestialske undermennesker.  Felles for fiendepropagandaen kan synes å være en svart-hvitt fremstilling av fiendene som altødeleggende krefter.  Nazistenes teori om raserenhet var nært knyttet til ”Jødespørsmålet”.  I dette lå en frykt for at det tyske nasjonale samfunn var truet internt av jøder i landet og av de ”slaviske undermenneskene” fra Polen og Russland. I følge Welch fikk propagandaen en effektiv virkning ved å veve denne disse fiendene sammen med marxismen, i en slags verdensomspennende jødisk-marxistisk konspirasjon (1993: 65).
Behovet for et sterkt fiendebilde henger også sammen med ønsket om å skape et nasjonalt fellesskap. Ifølge Welch består dette av å finne en unnskyldning, eller utenforstående syndebukk for sin egen ulykke:” A frustrated people needs to hate, because hatred when shared with others is the most potent of all unifying emotions (…) when Hitler came to power he needed the Jews as a permanent scapegoat on which those in the movement could work off their resentment; the Jew was manipulated to fulfil [sic] a psychological need for Germany” (Welch 1993: 72-73). Den nazistiske propagandaen utnyttet med andre ord det tyske folks latente, tilbøyelighet til antisemitisme for å fremme sin sak.  
”Propaganda had helped to create such apathy and indifference by persuading people that they could retreat into the safety of their depoiticised lives  and leave the ’solutions’ to such ’problems’ to others” (Welch 1993: 82).
Ifølge Jowett og O’Donnel (1995) ble dette hatet inkorporert i språket. I spesielt krigstid blir det ofte satt likehetstegn mellom fienden og dyr, eller i nazistisk ånd; mellom fienden om undermennesker. På denne måten sørger språket for at drapsprosessen og voldsutøvelsen blir forskjønnet (Jowett & O’Donnell 1995: 295). 
Karismatisk leder og “Hitler-myten”
Den nazistiske propagandaen var like avhengig av heltebilder som den var av fiendebilder.  Førerprinsippet om den sterke leder hentet nazistene som nevnt i gammelt völkisch tankegods. Ifølge denne doktrinen var dette ”a mystical figure embodying and guiding the nation’s destiny” (Welch 1993: 82). Denne førerfiguren var sendt av skjebnen, en bestemt, kompromissløs, dynamisk og radikal person som hadde viljen og makten til å realisere ”folkesamfunnet”. Ifølge Welch var førerkulten den viktigste bestanddelen i den nazistiske propagandaen og den direkte motsatsen til demokratiet (1993: 83). Førermakten var total fordi føreren skulle være en verge for nasjonens felles beste og bringe fram folkesamfunnet, det tyske Volk. Hans karisma ga legitimitet til absolutt makt, over loven. Førerkulten ble så populær at Hitler selv ikke ble forbundet med den dalende oppslutningen rundt det nazistiske partiet selv, skriver Welch (1993: 86). Myten om den sterke fører ble styrket gjennom propagandaritualer som massemøter med flagg, uniformer, nazistiske symboler og slagord. I tillegg spilte plakater og propagandafilmer som Triumph des Willens inn på Hitlers populæritet som den sterke leder. Når Hitlers taler ble kringkastet i forbindelse med såkalte ”nasjonale øyeblikk”, som for eksempel under de årlige massemøtene i Nürnberg, ble viktigheten av disse hendelsene understreket av full stans i enhver virksomhet. Formålet med disse nazistiske massemøtene var å gi individene en følelse av tilhørighet i dette ritualet og i det nasjonale fellesskap (Welch 1993: 87). Under disse godt planlagte møtene ble Hitler nærmest framstilt som en slags religiøs skikkelse.
Hitler og Goebbels
Hitler var fullt overbevist om at en vellykket propaganda var avhengig av at visse grunnregler ble fulgt:
(a)Avoid abstract ideas and appeal instead to the emotions, which was the opposite of the Marxist concept; (b) employ constant repetition of just a few ideas, using stereotyped phrases and avoiding objectivity; (c) put forth only one side of the argument; (d) constantly criticize enemies of the state; and (e) identify one special enemy for special vilification (Jowett & O’Donnell 1999: 237).
Disse grunnreglene var ikke bare en viktig bestanddel av Hitlers Mein Kampf(…..), men ble også iherdig levd opp til av Hitlers rikspropagandaminister, Joseph Goebbels. På bakgrunn av etterlatte dokumenter, diktert av rikspropagandaministeren selv, har Leonard W. Doob (1995) sammenfattet Goebbels propaganda i 19 prinsipper. Prinsippene avspeiler Hitlers prinsipper, men utdyper og konkretiserer dem også. Av plasshensyn vil jeg kun gå kort inn på noen av disse her. Ifølge disse prinsippene må en vellykket propaganda påvirke fiendens politikk og handling. I praksis betydde dette å holde tilbake informasjons om kunne være nyttig for fienden, så vel som å spre informasjon som kunne lede til visse ønskede oppfatninger hos fienden. Troverdighet alene måtte avgjøre om propagandaens skulle være sann eller falsk. Løgner var ifølge Goebbels nyttige så lenge ingen kunne tilbakevise dem, jamfør den store løgn-teknikken omtalt i kapittel 4, side £). Informasjon som er uønsket i offentligheten må sensureres, men dette må alltid vurderes opp mot risikoen for å miste troverdighet. Et fall i troverdighet kunne resultere i at propagandaens påvirkningskraft ble redusert (Doob 1995: 199-200). Propagandaen må kommuniseres via en mektig leder(jamfør Völkisch-tankegods i kapittel 4, side £). Propaganda til ditt eget folk må ikke gi næring til falske forhåpninger som kan slå tilbake på myndighetene i framtiden. Server heller en mellomting av sannhet, slik at folk ikke blir passive, men heller ikke panikkslagne eller frustrerte(Doob 1995: 210-213). Hatobjekter må tydeliggjøres (jamfør behovet for et sterkt fiendebilde i kapittel 4, side £). Mennesker og hendelser må få en merkelapp i form av karakteristiske slagord eller navn. Formålet med dette var å styre publikums oppfatning av visse personer og hendelser i en bestemt retning. For best mulig effekt mente Goebbels at slagordene måtte være enkle og repeteres mange ganger, slik at de ble lette å huske og lære. Dette resulterte også blant annet i at situasjoner ofte ble framstilt forenklet, gjerne fra en side, og i motsetningsforhold (svart-hvitt) for best mulig virkning. Det var massene som var viktige, ikke de intellektuelle (Doob 1995: 209).
Flere av disse prinsippene sammenfaller med doktrinen og teknikker vi allerede har vært inne på. Sistnevnte punkt fortjener imidlertid en kort utdypning, da dette var et prinsipp som både Hitler og riksministeren for folkeopplysning og propaganda hadde en urokkelig tillit til.  Ideen var at propagandaen måtte være enkel og sikte mot det minste felles intellektuelle multiplum for at den skulle nå ut til det brede lag av befolkningen. Ble slagordene gjentatt mange nok ganger, ble de til slutt en sannhet. I tillegg måtte man fokusere på følelsesladde elementer som hat og kjærlighet, gjerne i sammenheng med en demonisert fiendebilde. Ifølge Hitler var massene mer mottakelige for følelsesmessige appeller, enn rasjonelle, og mest effektivt av alt var å spille på deres frykt (Welch 1993, Doob 1995, Jowett & O’Donnell 1999).
Hypoteser: 
1) Aftenposten var en nazivennlig avis som strakk seg lengre enn direktivene påla dem å fremstille okkupasjonsmakten i en positivt lys.

2) Morgenbladet gjorde motstand mot påleggene.

3) Distriktsavisa Møre forholdt seg noenlunde uavhengig av de daglige direktivene. 

4) Selvsensur kan ha vært årsaken til den begrensede, eller manglende motstanden mot okkupasjonsmakten i pressen.
5. Metodiske tilnærminger

Formålet med mine undersøkelser er å avdekke eventuelle tendenser i de ulike avisene, sett i forhold til deres etterfølgelse, eller manglende oppfyllelse av den tyske og norske sensur- og propagandavirksomhet. Konkret, ønsker jeg å nærlese et utvalg direktiver for så å undersøke om, og i tilfellet i hvilken grad man kan finne spor etter disse direktivene i de ulike avisene. I første del av undersøkelsen vil jeg foreta en mindre kvantitativ innholdsanalyse, i et forsøk på få et innblikk i de generelle tendensene i materialet. Kvantitativ innholdsanalyse som metode blir ofte kritisert for at den studerer separate deler i innholdet, og at man på denne måten risikerer å miste helhetsperspektivet. På denne måten makter ikke metoden å fange inn konteksten objektet står til. Forskere som bedriver kvalitativ metode hevder ofte at kvantitativ metode kommer til kort når man vil tolke/forstå betydningen av et innhold fordi den ikke går nok i dybden (Nilsson 2000: 113). På denne måten kan ikke en kvantitativ innholdsanalyse tjene til å avdekke skjulte eller implisitte budskap. Til metodens forsvar kan man i likhet med Ekström og Larsson påpeke at én enkelt metode aldri kan belyse samtlige sider ved en sak: ”Idealet är naturligtvis att olika metodologiska angreppsvinklar kompletterar varandra” (Nilsson 2000: 116). 

I et forsøk på å gi et mer helhetlig bilde av situasjonen, vil jeg derfor også foreta en kvalitativ tekstanalyse av noen utvalgte direktiver og aviser. Dette vil jeg spesifisere nærmere etter hvert.
5.1 Kvantitativ innholdsanalyse

En kvantitativ innhållsanalys syftar alltid till att blottlägga generella mönster representativa för materialet som helhet. Förenklingen i sig är nödvendig, till och med själva poängen” (Nilsson 2000: 116)


Ifølge Nilsson i Ekström og Larsson (2000) kjennetegnes den kvantitative innholdsanalysen av fire begreper: objektivitet, systematikk, kvantitet og manifest innhold. Med objektivitet mener forfatterne at en hvilken som helst annen forsker skal kunne komme fram til samme resultat ved å utføre samme analyse. Dette forutsetter at analyseobjekt og kodeskjema er tydelig og klart definerte. Til tross for dette kravet, medgir Nilsson at det alltid vil dukke opp et element av tolkning i en innholdsanalyse. Systematikk er derfor en forutsetning for at resultatene skal bli troverdige. Med dette menes at man følger opp med en arbeidsrutine som ikke er tilfeldig, men utført etter et gitt mønster. Som navnet tilsier innebærer en kvantitativ innholdsanalyse også at utvalgsmaterialet kvantifiseres. Dette betyr at man skal kunne beskrive materialet ved hjelp av frekvenser og verdier. Målet er til slutt å kunne havne på en tolkning av materialet gjennom statistiske sammenhenger. Manifest innhold innebærer at analysen må begrenses til det som klart kan leses ut av teksten: det som er tilgjengelig for hver iakttager (Nilsson 2000: 114). Målet med dette er at sjansen for subjektive tolkninger reduseres. 

5.1.2 Operasjonelle definisjoner 

For å forsøke å oppnå så høy reliabilitet som mulig, vil jeg her forsøke å angi så klart og presist som mulig hvordan undersøkelsen skal utføres, og de ulike definisjonene forstås.

Det samme skjemaet og kodebok for den kvantitative analyse ble benyttet til de ulike avisene. I tillegg til de ovennevnte punktene ble direktivets dato og antall underpunkter i direktivet registrert. Under følger en utdyping og beskrivelse av de ulike kategoriene og variablene. 

5.1.2.1 Generelle versus konkrete direktiver

Med et konkret direktiv menes, slik navnet antyder, et direktiv med konkrete krav/ønsker, helst også med spesifikt krav om tidspunkt for publisering i avisutgaven. For eksempel: ”Det er forbudt å ta inn humoristiske tegninger, vitser og muntre historier i dagene 3. t.o.m 6. februar”(Priv. til red. 4. februar 1943)
, eller: Priv. til red. av 15. september 1942 fra Presseabteilung
, ett av punktene: ”Tyske troppers frammarsj i Stalingradområdet skal offentliggjøres med stort oppslag på første side”.

Et generelt direktiv innebærer et generelt forbud, påbud, informasjon eller liknende. Eksempel på dette kan være: ”For sikkerhets skyld gjøres det oppmerksom på at det ikke under noenomstendighet[sic] må nevnes noe om krigsskipsbevegelser på den norske kyst” (Priv. til red. 23.2.1942 fra Presseabteilung)
, eller ”Enhver diskusjon om språkspørsmål er uønsket (priv. Til red. 3. desember 1942)
. De er som oftest ikke tidsavgrensede. Utover generelle påbud/forbud, kan disse såkalte ”generelle direktivene” bestå av invitasjoner til pressekonferanse, påminnelse om at visse direktiver skal legges fram for Presseabteilung, og liknende. Som eksempel kan nevnes: ”
Da de generelle direktivene vanskelig lar seg måle, har jeg valgt å skille ut disse, og kun konsentrere meg om de konkrete, målbare direktivene. Det er hovedsakelig de konkrete direktivene som er underlagt denne undersøkelsen. De generelle direktivene som for eksempel opplyser om pressekonferanser, eller omtaler nye rettskrivningsregler eller annet generelle tema som er ulovlige å omtale er sortert ut, da disse er vanskelige å etterprøve. Det forekommer likevel at konkrete direktiver har underpunkter av mer generell art. Disse vil så langt det er mulig sjekkes opp mot avisutgavene, men ikke vektlegges i like stor grad som de konkrete underpunktene som nødvendigvis vil være enklere å verifisere, eller avkrefte. Videre ønsker jeg å vektlegge direktiver som får konsekvenser for det redaksjonelle innholdet i avisene. Jeg vil derimot kommentere enkelte av disse generelle direktivene underveis, der de kan tjene som et bakteppe for problemstillingen i sin helhet.

Befalende versus anmodende direktiver

Et direktiv blir ansett for å være av befalende art dersom mer enn halvparten av punktene i direktivet består av uttrykk som kan regnes som "befalende", herunder "Skal", "må", ønskes/ønskes ikke", eller verb i imperativsform. De anmodende uttrykkene er typisk;  "anmodes" og "kan". Uttrykk som "egner seg utmerket" (Priv. Til red. fra Presseabteilung 21.februar 1943) tolkes som oftest som anmodene. Mer usikkert er uttrykk som "fortjener oppmerksomhet". Dersom ikke annet er antydet i de konkrete tekstene, behandler jeg imidlertid disse som befalende. Hvis direktivet inneholder like mange befalende som anmodende punkter vurderes direktivet som ”begge deler”.

Plassering av tekst som peker tilbake på direktivet i avis

Med fremtredende plassering menes at den ønskede teksten/bildet er plassert midt på siden, eller fete typer, stor font, el stor spalteplass. Med mindre synlig/dempet plassering menes at den ønskede teksten/bildet er plassert langt nede på siden, langt bak i avisutgaven, med liten font, eller liten spalteplass i forhold til annen tekst. (ØNSKER mer kommentarer om plassering)

Avvik og etterfølgelse av direktiv
I hovedregelen følger avisa direktivet dersom over halvparten av punktene i direktivet etterfølges. Eventuelle avvik vil også bli telt. Med mindre avvik menes: Avisa følger direktivet, men avviker i mindre grad fra ett, eller flere punkter som i seg selv vurderes som lite viktig(e), eller så er avviket fra punktet ikke av stor betydning for direktivet i sin helhet. Et punkt blir vurdert som uviktig hvis det omhandler bagatellmessige tema, eller er av mer generell art. For eksempel:…..

Et mindre avvik fra et punkt kan for eksempel være når et direktiv ønsker en artikkel på trykk, uten at en spesifikk dato er antydet, og teksten da kommer i en senere avisutgave enn nærmeste etter direktivet som ble sendt ut (…annet eksempel isteden?.). 

Med vesentlig(e) avvik menes: Et større avvik fra direktivet ved at ett, eller flere punkter, som anses for å være av betydning avvikes fra. Eksempler på dette er:……..Med punkter av betydning  menes her punkter som vil ha en innvirkning på det redaksjonelle innholdet i avisa, og som samtidig omhandler et politisk viktig, eller et sensitivt tema. (Innunder her faller også punkter som innebærer typografiske, eller formatsmessige føringer.) 

Hvorvidt punktene blir vurdert som viktige, eller bagatellmessige blir utover dette en skjønnsmessig avveining. Av og til forekommer det direktiver, hvis underpunkter fordeler seg slik at halvparten følger direktivet, mens den andre halvparten ikke gjør det. Hvis det i tillegg er vanskelig eller urimelig å vurdere den ene halvdelen som mer viktig/tungtveiende enn den andre, vil direktivet vurderes å falle inn i kategorien ”vanskelig å avgjøre”. 

 Når punkter som enten, ikke kommer på trykk til tross for at et direktiv ønsker dette. Eller hvis punkter som ettertrykkelig er krevd på trykk (befalende, og/eller spesifikk ordlyd), men som likevel ikke kommer på trykk. Punktenes viktighetsgrad avgjøres oftest ut fra ordlyden. Benytter direktivet befalende uttrykk som for eksempel: ”må”, ”skal” osv. anses et punkt som mer viktig enn et punkt som sier: ”anmoder”, ”kan”, ”Hvis det er plass,” ”i tilfelle” osv. Temaet vurderes også. Et direktiv som omhandler en tale av Hitler som ønskes på trykk vurderes som viktigere enn et punkt om at et rundskriv om gjær ikke ønsket trykt (11.mars 1943 fra Pressedirektoratet).

5.1.3 Kontroll av Intrasubjektivitetstest/reliabilitetstest prøvekoding

Før arbeidet med analysen tok til ønsket jeg å kontrollere om det har kommet inn noen systematiske, eller tilfeldige feil under undersøkelsen for å forsøke at framstillingen blir skjev:
”Reliabiliteten testes ved å foreta uavhengige målinger av samme fenomen, og undersøke graden av samsvar” (Hellevik 2002[1971]: 184)

Reliabilitet ”bestemmes av hvordan målingene som leder fram til tallene i datamatrisen er utført, betegnelsen sikter til nøyaktigheten i de ulike operasjonene i denne prosessen.” (Hellevik 2002 [1971]: 183). 

”Validiteten avhenger av hva der er som er målt, om dette er de egenskapene problemstillingen gjelder. Validiteten betegner altså datas relevans for problemstillingen i undersøkelsen” (Hellevik 2002 [1971]: 183)

For å forsøke å oppnå så høy reliabilitet som mulig, har jeg tidligere forsøkt å angi så klart og presist som mulig hvordan undersøkelsen skal utføres, og de ulike definisjonene forstås.

Før arbeidet med kvantitative analysen tok til, ønsket jeg å kontrollere om det hadde sneket seg inn noen systematiske, eller tilfeldige feil under undersøkelsen. For å teste reliabiliteten av resultatene, og om operasjonaliseringen av mine variabler var god nok, kontrollerte en ekstern person, med akademisk bakgrunn, analyseskjemaet på ti prosent av materialet. Samsvaret mellom denne testen og mine resultater var tilfredsstillende etter noe finjustering av variablene og liknende. (Bør jeg gå mer inn på dette?)

5.1.2 Retorisk tekstanalyse

Som jeg har nevnt, vil jeg foreta en mindre kvantitativ innholdsundersøkelse, med det formål å skaffe et overblikk over materialet. Denne statistiske delen vil på ingen måte gi et fullstendig dekkende bilde av materialet, men snarere trolig peke på tendensene i de tre gitte avisene. Forhåpentligvis vil statistikken også til en viss grad supplere den kvalitative analysen. I den kvalitative analysedelen vil jeg fokusere på et utvalg direktiver som en redaktør vil kjenne som et påtrykk, eller forsøk på kontroll over det redaksjonelle innholdet i avisa. Jeg vil se hvordan de tre ulike avisene har løst disse direktivene i sine respektive utgaver. Til dette vil jeg ta i bruk retorikk som hjelpemiddel. Jeg vil komme tilbake til begrunnelsen for dette litt senere.

Det finnes mange ulike definisjoner av retorikk. Her velger jeg å forstå retorikk som den delen som studerer menneskers måte å kommunisere på: ”Retoriken är (..) en vetenskap med teorier och metoder för förståelse och tolkning av budskap” (Karlberg & Mral 1998: 11) 

Ifølge Barbara Gentikow er retorikk:
en type tekstanalyse som vektlegger tekstens kommunikative karakter og funksjon. Den legger stor vekt på at en tekst er situasjonsbetinget, og den fremhever at tekster er både målrettet og grunnleggende dialogiske (2005: 146). 

Sett i historisk sammenheng er retorikk lære om talekunst fra oldtiden. Noen forskere velger derfor kun å behandle talte ytringer som retoriske handlinger. De fleste innlemmer imidlertid også ikke-verbale elementer:

I motsetning til slike avgrensinger av retorikken som en lære eller vitenskap om det verbale, oppstod det i begynnelsen av 1970-tallet en utvidet oppfatning av retorikken som en lære eller vitenskap om kommunikasjon og symbolbruk i mer generell forstand (…) Man ville også utvide retorikken til ytringer og kommunikasjon som ikke er bevisst og intensjonelt overbevisende (Kjeldsen 2004: 16)  
Med dette påpeker Kjeldsen at retorikk ofte kan betraktes som ”symbolbruk generelt og som kommunikasjon i bred forstand” (Kjeldsen 2004: 228)

Kjeldsen viser til et annet diskuterbart element i retorikken, nemlig de ulike retorikkretningene snever persuasio og bred persuasio. Den førstnevnte oppfatter retorikken som en avsenders bevisste og intensjonelle forsøk på å overtale tilhørerne, mens bred persuasio oppfatter retorikk som påvirkning generelt (Kjeldsen 2004:16). Den brede varianten tilbyr en utvidet oppfatning av retorikk:


Denne oppfatningen utelukker ikke retorikk som intensjonell, persuasiv påvirkning i forbindelse med 
uenighet, men den velger å inkludere ytringer som ikke er intensjonelle eller persuasive i streng 
forstand, men som likevel påvirker mennesker (Kjeldsen 2004: 18) 


I denne oppgaven vil det være naturlig å benytte seg av det utvidede retorikkbegrepet. Årsaken til at retorikk er valgt som verktøy, er at retorikk i første rekke har den målrettede og situasjonsbetingede menneskelige kommunikasjon som undersøkelsesobjekt. Som kritisk vitenskap ser den for seg kommunikasjon som påvirkning i bred forstand:

Til tross for at det finnes mange ulike definisjoner, finnes det i dag en relativ enighet om at retorikk som kritisk vitenskap tjener til å analysere kommunikasjon som påvirkning (…) Med kommunikation menas då i första hand språk, men även bilder och andra icke-verbale budskap där en part försöker påverka en annan till en handling, en opinionsändring, eller nya innsikter och känslor (Mral 2000:152) 

Et premiss for denne undersøkelsen er at presses medarbeidere under krigen (journalister og redaktører) til en viss grad har formet avisartiklene som er med i dette utvalget på en hensiktsmessig måte, slik at et ønsket budskap skal kunne avleses. På den andre siden kan man ikke med sikkerhet konkludere at dette er bevisst fra avsenders side. Mral påpeker imidlertid at forsøk på påvirkning kan foregå bevisst, eller ubevisst: ”med uttalade intentioner eller som en del av skenbart objektova strukturer” (2000: 152). Jeg velger derfor å tolke tekstene som uttrykk for påvirkning av leserne/virkningsfull kommunikasjon, til tross for at den ikke nødvendigvis er bevisst fra avsenders side. Et annet argument for å benytte retorikk på dette materialet er fordi retorikken tar for seg flere sider ved en kommunikativ handling, både den som baserer seg på fornuften og den som appellerer til sinnet og følelsene (Mral 2000, Roksvold 2003a [1989]). For å avdekke meningsinnholdet og eventuelle sympatier i tekstene vil jeg derfor hevde at retorisk tekstanalyse vil kunne være et fruktbart hjelpemiddel. I praksis er målet at den retoriske analysen skal fungere på en hermeneutisk måte, ved at den tolker del ut fra helhet, og helheten ut fra delene. Av hensyn til omfanget av og formålet til denne undersøkelsen vil jeg kun benytte meg av visse deler av retorikken i analysen. Dette er hovedsakelig de retoriske overtalelseskategoriene og bruken av språklige bilder som troper og figurer. Begge deler er beskrevet i neste del.
Definisjon av de retoriske kategoriene 
Ifølge Aristoteles (Retorikken- trenger jeg ref?….) inneholdt retorikken tre sentrale bevis- og overtalelsesverktøy: logos, pathos og ethos. Disse retoriske kategoriene kan sies å være grunnsteinene i den retoriske analysen. Logos står for det som kan gripes med fornuften og forstanden, pathos det som appellerer til publikums følelser, og ethos er bestemt av talerens troverdighet (Mral 2000: 154). Ifølge Roksvold benytter pressen seg spesielt av ethos som virkemiddel i journalistikken for å skape troverdighet (Roksvold 2003b: 185). Ehos avhenger av avsenders/talerens karakter, og måles i om taleren makter å vinne sitt publikums tillit som troverdig avsender, spesielt i situasjoner der det som formidles kan betviles/logos/fornuften ikke er tilstede. Pathos handler om å formidle budskapet ved å vekke sterke følelser i publikum ved hjelp av overdrivelser(hyperbol), underdrivelser(litote) og andre språklige bilder(metonymi, metafor, ironi med flere). Jeg vil komme tilbake til dette i neste del. Logos går ut på å ta i bruk argumenter og logikk/fornuft for å overbevise publikum om sitt budskap. Dette kan ta form som mer eller mindre fullstendige syllogismer; et sett med premisser som presenteres for publikum og deretter etterfølges av en konklusjon. En logos-orientert tekst vil med andre ord ofte være preget av opplysninger, dokumentasjon og påstander som med bruk av fornuften vil lede publikum til et ønsket svar/slutning.  
Språkvalg- metaforer og andre språklige virkemidler og figurer

Formålet med min kvalitative undersøkelse er å kaste lys over hvordan avsender forsøker å overbevise sine lesere gjennom språkvalg i avisartiklene. Det vil være nærliggende å tro at hvis avistekstene inneholder skjulte budskap og appeller til leserne, vil retorikk være et fruktbart hjelpemiddel for å belyse dette, siden den i tillegg til kontekst fokuserer på avsender, og sist, men ikke minst, tekstens uttrykk i form av språklige virkemidler. Til dette arbeidet, vil det være naturlig å vektlegge uttrykket i teksten eller elocutio, delen av retorikken som tar for seg språklige bilder som gjør teksten mer virkningsfull, også kalt troper og figurer. I neste del vil jeg definere noen av de språklige figurene jeg vil dra nytte av i tillegg til de allerede omtalte retoriske kategoriene for argumentasjon. 

Elucutio: Stil, troper og figurer
 I henhold til den klassiske retorikken er elocutio én av de fem fasene i en tale. Ifølge Andersen er elocutio: ”arbeidet med å tilpasse ord og uttrykk til saken, altså den språklig-stilistiske utarbeidelsen”(1996: 43). En analyse av elocutio i en tekst vil ofte innebære en vurdering av hvilken overgripende stil teksten er skrevet i; med andre ord hvilket nivå og kontekst den befinner seg i, samt om den er begripelig, eller ikke. Ifølge Karlberg og Mral kategoriseres ofte stilen i tre stilnivåer; høystil, mellom- og lavstil. Høystilen er ofte formell og høytidelig som for eksempel en preken eller en lovtekst. Lavstilen er mer preget av en mer folkelig tone med dialektuttrykk og til tider sterke uttrykk, mens mellomstilen er typisk en nyhetstekst, og kjennetegnes av et enkelt og nøkternt språk(Karlberg & Mral 1998: 45). Da jeg stort sett behandler to typer tekster; pressetekster og direktiver, vil antakelig ikke stilen variere i stor grad, og heller ikke utgjøre noe særlig viktig poeng i denne undersøkelsen. Jeg vil imidlertid trekke stil fram som et element, i tilfeller hvor stilen enten endres i løpet av teksten eller bryter med forventingene. Dette vil trolig være gjeldene i leder- og kommentartekster hvor stil og uttrykk tradisjonelt sett skal være fri.      

Mer interessant i min analyse, er kanskje den andre bestanddelen av elocutio, nemlig figurlæren. Disse språklige bildene tjener kort og godt til å overtale publikum ved å bruke formuleringer som bryter med det konvensjonelle (Karlberg & Mral 1998, Andersen 1996, Kjeldsen 2004). Figurlæren består av troper og figurer. Jeg velger her å bruke Karlberg og Mrals definisjoner:

En trope ”säger någet annat eller mer än vad de faktiska orden anger, de används när ordens bokstavliga mening inte räcker till för att säge det man vill”(Karlberg & Mral 1998: 46-47). Troper består med andre ord av språklige bilder og symbolske uttrykk som metafor, allegori, ironi, fabel, besjeling, liknelse, metonymi og kjente visdomsord. De skal vekke visse ønskede assosiasjoner hos sitt publikum.
En figur inneholder flere ord. I tillegg beholder ordene sin bokstavelige mening, men den ”bygger på olika typer av mönster, strukturer och scheman som ger texten variation och rytm” (Karlberg & Mral 1998: 47). Blant disse er alliterasjon(bokstavrim) og repetisjon. Disse bidrar til en viss effekt i form av rytme og takt i teksten. 
På grunn av oppgavens begrensede rammer, har jeg valgt å legge ved en oversikt med forklaringer og definisjoner på de mest brukte tropene og figurene som jeg tror vil komme til nytte i min analyse(Se vedlegg).
6. Analyse
”Som tidligere omtalt muliggjorde det militære sensursystemet en viss motstand overfor tyskerne” (Foss, 1975:102). Benyttet de tre avisene seg av denne muligheten?

I forbindelse med etterfølgende analyse, vil jeg lansere følgende hypoteser:
1) Aftenposten og Morgenbladet fulgte langt på vei pressedirektivene fra Presseabteilung og Pressedirektoratet.
2) Sammenliknet med Aftenposten, er innholdet/propagandaen som er ønsket av ulike direktiver, vesentlig nedtonet/dempet i Morgenbladets tekster

3) Avisa Møre benyttet passiv motstand mot regimet ved å bruke avisas angivelige plassbegrensning som unnskyldning for å ikke trykke alle saker som sensurinstansene ønsket.

6.1 Kvantitativ analyse: Resultater

Materialet består av totalt 152 direktiver i 1942 og 169 direktiver i 1943…..(MER om hvor mange opprinnelig osv.!) Totalt 321 direktiver ble med i det endelige utvalget.
Ut fra tallmaterialet, etterfulgte Aftenposten hele 93 prosent av direktivene i første kvartal av 1942 (tabell 1.1). Det tilsvarende tallet for 1943 (tabell 1.2) er 95 prosent. Kun fem prosent av direktivene ble ikke etterfulgt i de respektive årene. Til sammenlikning, gjennomførte Morgenbladet 91 prosent av direktivene i 1942, mot 89 prosent i det påfølgende år. Avisa Møre på sin side oppfylte kun 56 prosent av direktivene i 1942, og kun 42 prosent i 1943. Dette gir et inntrykk av at Aftenposten i de fleste tilfellene fulgte de daglige direktivene som ble sendt ut i første kvartal av 1942 og 1943. Morgenbladet følger ikke så langt etter. Tendensen i avisa Møre avviker fra hovedstadsavisene. I vårhalvåret 1942 avvek avisa Møre fra nærmere 41 prosent av direktivene. I samme periode året etter ble hele 56 prosent av de daglige direktivene ikke fulgt av avisa Møre. Så langt kan det dermed virke som om hovedstadsavisene langt på vei føyde seg etter Presseabteilungs og Pressediratoratets krav, mens lokalavisa viser tendenser til motstand mot direktivene. 

Tabell: 1.1: Andel av direktivene som ble etterfulgt første kvartal 1942 N= 152

Tabell: 1.2: Andel av direktivene som ble etterfulgt første kvartal 1943  N= 169

Disse tallene er imidlertid noe unyanserte. Ved nærmere undersøkelse, kan man se at Morgenbladet i flere tilfeller enn Aftenposten avviker fra deler av direktivet, selv om direktivet sett under ett blir fulgt. I 1943 avvek Morgenbladet totalt 25 prosent i mindre, eller i vesentlig grad fra direktivene, mens Aftenposten avvek 15 prosent samme år. Året før er forskjellen mellom de to avisene imidlertid mindre, med Morgenbladet på åtte prosent og Aftenposten på totalt sju prosent. Både Aftenposten og Morgenbladet har med andre ord økt andelen av mindre, eller vesentlige avvik fra direktivet fra 1942 og 1943, selv om Morgenbladet har flere avvik. Samme andelen er på totalt 17 prosent i avisa Møre i 1942, mot 13 prosent i 1943. Nedgangen i andelen mindre eller vesentlige avvik i avisa Møre kan muligens forklares ut fra at andelen som ikke følger direktivet har økt med 17 prosentpoeng fra 1942 til 1943 (se tabell 1.7 og 1.8). 

 SHAPE  \* MERGEFORMAT 



Tabell: 1.3: Grad av avvik fra, eller oppfyllelse av Tagesanweisungen i Aftenposten 1942 N= 152

 SHAPE  \* MERGEFORMAT 


 

Tabell: 1.4: Grad av avvik fra, eller oppfyllelse av Tagesanweisungen i Aftenposten 1943 N= 169

Tabell 1.5: Grad av avvik fra, eller oppfyllelse av Tagesanweisungen i Morgenbladet 1942 N= 152

Tabell 1.6: Grad av avvik fra, eller oppfyllelse av Tagesanweisungen i Morgenbladet 1943 N = 169

  Tabell 1.7: Grad av avvik fra, eller oppfyllelse av Tagesanweisungen i avisa Møre 1942 N= 152

 SHAPE  \* MERGEFORMAT 



  Tabell 1.8: Grad av avvik fra, eller oppfyllelse av Tagesanweisungen i avisa Møre 1943 N= 169
Hvilke direktiver ble oftest fulgt? Ut fra tall materialet kan det se ut som……………………………….PA oftere enn PD……(MER)

6.2 Kvalitativ analyse: Resultater

Den kvalitative undersøkelsen bygger på ti tydelige, konkrete direktiver, som er valgt ut fra hver periode, i første kvartal av 1942 og 1943. De til sammen 20 direktivene er valgt ut på bakgrunn av at de har krav som vil redaktøren og redaksjonen vil føle som påtrykk/press fra sensurinstansen, eller at de gir innblikk i maktforholdet/maktbalansen mellom sensurapparatet og avisene. Jamfør kapittel 3 om kildematerialet.
De vil deretter bli etterprøvd i de respektive avisutgavene og satt inn i en kontekst. Direktiver som spesielt krever kommentarer eller ledere, blir prioritert, da tanken er at redaksjonens medarbeidere i større grad vil ha spillerom for å legge visse føringer på tekster i kommentarsjangeren, enn i rene nyhetsartikler og notsier. Jamfør kapittelet om retorikk og påvirkning. De utvalgte direktivene er listet opp i et av vedleggene.

Det er nærliggende å tro at ledere og kommentarer vil være mer preget av avsenders budskap, enn en nyhetsartikkel. Idet selve sjangeren gir mer spillerom for å ytre budskap indirekte, vil jeg dvele mer på disse tekstene. Med lederartikkel mener jeg…………………..Kommenatar……nyhetsartikkel………….Leder/kommentarsjangeren åpner for skjulte meninger? Ordlegge seg fritt…. I tillegg vil jeg snarere vektlegge forskjellene, enn likhetene mellom de ulike avisenes håndtering/tolkning av direktivene. Dette er for å avdekke eventuelle avvik fra direktivet. Av plasshensyn vil jeg heller ikke kunne ta for meg samtlige sider og mulige funn, selv om dette kunne være interessant. Jeg vil snarere forsøke å fokusere på tendenser der avisene har løst direktivene på forskjellige vis/avviker fra hverandre. Jeg utelukker med andre ord ikke at andre tendenser kan avleses dersom man analyserer hele avisårganger under ett. Når det gjelder publikum, er det vanskelig å angi nøyaktig hvem dette er. Generelt vil jeg anta at avisredaksjonene skrev for en gjennomsnittlig norsk avisleser. Til tross for at mange nordmenn hevdet at de ikke leste avisene under krigen på grunn av pressens propagandainnhold, viser statistikk det motsatte. Sammenliknet med fredstid, var avisene mer etterspurt under krigen og mange nordmenn stod på venteliste for å skaffe seg et abonnement (Dahl 2001). 
Av hensyn til en best mulig oversiktlig tekst, vil jeg ikke oppgi kildereferanser for hvert konkrete sitat jeg henter fra de respektive direktivene og avisene som jeg diskuterer i analysedelen. Hvis ikke annet er skrevet, vil samtlige av uttrykkene i anførselsstegn være hentet fra de samme kildene som kommer fram av overskriften og dennes fotnote i hvert enkelt av de ti utvalgte direktivene.
Hvilke ble oftest fulgt opp? Mer om dette- er det ulike tema som gjennomgående blir behandlet ulikt? Problem: direktivene kan ha opp til ni underpunkter, noe som gjør det vanskelig å avgjøre hvilket tema et direktiv handler om. Det kan nemlig handle om flere.
Tok de ulike avisene hensyn til direktivene, eller ble de ignorert? I hvilken form ble de i tilfellet presentert i avisene? Hvor i avisen fikk de plass? Hvilke kilder ble brukt? Ble de tydeliggjort, eller gjemt bort? Kan man se tilfeller av at avisene frivillig/på eget initiativ trykte pro-nazistiske artikler i tillegg til de påkrevde artiklene? Hva med bildebruken og ordbruken? Fantes det noen forskjeller mellom storby/riks- og lokalpressen? 

6.2.1 Dypdykk 1942
Privat til red. 13. januar 1942 fra Presseabteilung (13D)

Tagesanweisung denne dagen omhandler det britiske angrepet på vestkysten av Norge. Direktivet ønsker at en melding fra NTB skal offentliggjøres på ”framtredende plass”, og at ”Det er ønskelig” at avisene kommer med en tilsvarende kommentar.


Begge hovedstadsavisene har en nyhetsartikkel om hendelsen på første side, med overskrift over tre spalter. Brødteksten er i begge tilfellene identiske, hentet fra NTB, og er tydelig antibritiske. 

En vesentlig forskjell er imidlertid vinklingen som kommer fram av valg av tittel og ingress. Mens Morgenbladets tittel er enkelt: ”Det britiske overfall på norskekysten”, kan man si at Aftenpostens valg er noe mer tolkende: ”Engelskmennene forsøkte å skremme vettet av befolkningen”. Aftenposten har videre en ingress som strekker seg over åtte linjer, hvor én av linjene er fremhevet med større font og fetere skrift og kursiv: ”Men befolkningen holdt hodet koldt”. Både visuelt og innholdsmessig kan ingressen minne om et dikt. Formatet på ingressen består av tidvis korte og lange setninger, som på grunn av sin lengde kan sies at overtaler leserne til å legge vekt på ønskede poenger i innholdet ved hjelp av rytmen som oppstår i teksten. Innholdsmessig tar ingressen for seg en beskrivelse av ”strandhugget” med til dels uferdige setninger/påstander. Ingressen er dramatisk. Avsender benytter seg av detaljer (evidentia) fra hendelsen som ”skrik og skrål”, som kan tjene til å understreke dramatikken (vekke pathos og innlevelse hos leserne), og som kan gjøre skildringen mer troverdig (styrke ethos).

Morgenbladets ingress består av to linjer og en underoverskrift. Underoverskriften slår fast at det handler om ”En rekke detaljer fra flere øienvidner”. Den påfølgende ingressen fremmer en påstand: ”Gresselig behandling av de norske soldater”, men i motsetning til Aftenposten, tilføyer Morgenbladet at dette er fortalt av en norsk soldat under overfallet. Kildehenvisningen er tilsynelatende åpen (hvit propaganda). Det kommer ikke like tydelig fram om påstandene i Aftenpostens ingress er hentet fra andre kilder, eller om de er avisas egne betraktninger, og kan sies å være et eksempel på grå propaganda.

Når det gjelder det andre punktet i direktivet, ønske om kommentar, er det kun Aftenposten som til en viss grad oppfyller dette kravet. På lederplass 14. januar skriver Aftenposten om at det ”syndige” britiske imperium er kommet til veis ende. Selv om angrepet på vestkysten av Norge ikke er hovedtema for kommentaren, kan man si at dette er en underliggende nyhetsknagg idet: ”den siste tids begivenheter ikke varsler så godt for riket”. Teksten er hovedsakelig logos-orientert idet argumentene for tesen om imperiets fall er hentet fra historiske hendelser, og belagt med konkrete fakta som for eksempel årstall og andre tall som styrker troverdigheten(ethos). Til tross for å være en faktaorientert tekst, skinner en antibritisk holdning tydelig gjennom teksten. Den røde tråden synes å sammenfalle med det sarkastiske utsagnet som understreker at: ”den britiske humanitet ikke alltid var like stor i virkeligheten som på papiret” men at britenes historie snarere kjennetegnes av ”mørke punkter”, som også er lederens tittel. Avsender benytter seg av kontraster for å vise britenes forhold til ”det lille boerfolk” som ”forsvarte seg med fortvilelsens tapperhet” mot det store britiske imperiet. Bokstavrimet (allitterasjonen) forsterker utsagnet.

Morgenbladets leder denne dagen handler tvert imot om et helt annet tema, nemlig om livsforsikring. Kommentaren kan sies å ha et forbrukerjournalistisk preg, og inneholder ikke et ord om det britiske angrepet på vestkysten, slik direktivet ønsket. 

 Møre følger ikke dette direktivet direkte, siden den ikke har noen utgave dagen etter direktivet ble utsendt. Derimot har avisa skrevet om øyenvitneberetningene samme dag som direktivet ble sendt ut, over en hel spalte til sammen. Det er relativt mye for en så liten avis. Dette kan likevel ikke regnes som oppfyllelse av direktivet, da det krever både en oppfølging av saken og kommentar, noe Møre ikke har. Heller ikke i neste utgave, torsdag 15. januar har avisa skrevet om dette.

Privat til red. 21. januar 1942 fra Pressedirektoratet (24D)

Direktiver består av ett punkt, som ber om at avisene offentliggjør en artikkel og en kommentar om forordningen om frivillig krigstjeneste.  



Både Aftenposten og Morgenbladet har en NTB-artikkel på førstesiden om dette temaet. Brødteksten er identisk i begge avisene, og teksten er stort sett informativ og faktaorientert. Det finnes imidlertid flere spor av propaganda og forsøk på overtalelse: 
Enhver nordmann som med livet som innsats deltar i korstoget mot Østens barbarer og kjemper skulder ved skulder med sine germanske brødre i den tyske vernemakt, verger vår norske jord og vårt fedreland (NTB-flak utsendt 21. januar 1942) 
Teksten appellerer til pathos ved å ta å bruk sterke språklige bilder som metaforen ”Østens barbarer”, ”germanske brødre”, og identitets/fellesskapsmarkører: ”vår norske jord og vårt fedreland”. Et annet virkemiddel er underdrivelse(litote): ”Enhver nordmann skal nemlig fritt og uavhengig selv få bestemme om han vil gå inn for å berge sitt fedreland”. Uttalelsen blir nesten litt ironisk idet man setter opp frivillighet opp mot det å berge sitt fedreland, noe som for mange trolig ikke vil bli forbundet med valgfrihet. Begge avisene har valgt titler og ingress som har dekning i innholdet i brødteksten, og er forholdsvis saklige. Det kan også sies at avisene har fremstilt artiklene ”på god plass og med fremtredende utstyr”, slik direktivet ønsker, da begge er plassert på første side, med fet overskrift.


Når det gjelder redaksjonell kommentar, er det ingen av avisene som føler opp direktivets anbefaling. Aftenposten har en leder om krigen i Øst-Asia. Lederen hyller Japan og konkluderer med at: ”det britisk-amerikanske verdensherredømme skal styrtes”. Det er for øvrig interessant å merke seg at Aftenposten denne dagen har nok et fotografi med tittelen ”Norsk natur”, tilsynelatende umotivert av tekstene i avisa denne dagen. Dette vil jeg komme tilbake til i delen med ”Generelle betraktninger”. 

Morgenbladet har valgt en leder med tittelen: ”Hold fast ved det gode”. Heller ikke denne kommenterer frivillig krigstjeneste. Lederen handler om å ”holde fast ved det gode som vokser frem i menneskene i denne tid”, og kan oppfattes som en trøst og oppfordring om å holde ut i motgangen. Teksten er som flere ledere og kommentarer i Morgenbladet, ganske diffus. Avsender poengterer at man i disse tider ser på sine medmennesker med andre øyne og ”stiller strengere krav til hvad der er på bunnen i hver enkelt”. Hvilke egenskaper og krav det er snakk om, sies ikke (ellipse). Kommentaren ender opp med konklusjonen om at: ”Det er det gode som alltid seirer”. Hva dette ”gode” er i dette tilfellet, får leserne heller ikke opplyst. Ellipsen kan stå for en generell oppmuntring om at alt skal bli bedre i hverdagen (matrasjoneringen vil opphøre, bedre muligheter for arbeid og liknende), eller kan dette også tolkes som en skjult forsikring om at de gode nordmenn skal til slutt seire over sine okkupanter(nazistene). 



Møre følger dette direktivet, men avviker mindre. Det vil si, forordningen kom ikke på trykk før i en seinere utgave (24. januar), til tross for at den tidsmessig burde kunne ha kommet i en tidligere utgave. Forordninga er trykket på første side med vanlig overskriftsstørrelse. Teksten er en NTB-tekst og har fått plass over én halv spalte Møre har imidlertid ingen kommentar som ønsket


Privat til red. fra Presseabteilung 30. januar 1942 (48D)


Dette direktivet er ganske presist, og inneholder to punkter som spesifikt angir hvor visse tekster og bilder skal plasseres, og på hvilken måte: 

”Den skal plasseres på den politiske og ikke oå [sic] handels- og økonomi-siden (…) Offentliggjørelsen skal enten skje i ramme eller med plakatmessig utstyr og med flere stolper slik at leserens øye uvilkårlig faller på denne overskrift”.

Direktivet omhandler statsakten 1. februar 1942, der Quisling blir formelt innstiftet som ”ministerpresident”.

Aftenposten følger direktivet til punkt og prikke 31. januar 1942. NTB-artikkelen er publisert på andre side med fet overskrift og med et fotografi av Hauptabteilungsleiter Otte, slik det ”henstilles til ” i direktivet. Artikkelen får dermed også plass på de politiske sidene, som direktivet presiserer. Oppropet om Stashandlingen 1. februar er offentliggjort på en svært fremtredende plass, øverst på første side over to spalter, over en tredel av helsiden. I likhet med direktivets krav, er teksten plassert i en ramme over flere spalter. I tillegg har Aftenposten valgt å trykke oppropet med ”plakatmessig utstyr”, slik direktivet skrev er alternativet til ramme. Aftenposten går dermed utover de skisserte minstekravene i direktivet. 


Når det gjelder Morgenbladet 31. januar1942, går også denne avisa utover minstekravet i punkt to, idet oppropet både plasseres i ramme over tre spalter OG med fete typer. Når det gjelder artikkelen om Hauptabteilungsleiter Otte, er denne først plassert på siste side (side 16). Siden er riktig nok en politisk side, slik direktivet ber om, men teksten kan likevel sies å bli nedprioritert, spesielt sammenliknet med plassering i Aftenposten. Bortsett fra et par notiser om skipssenking og unntakelsestilstand i Nord-Irland, er siste side mer eller mindre viet til tysk næringspolitikk i Norge. I tillegg til NTB-teksten har Morgenbladet også offentliggjort det samme fotografiet av Otte, slik som Aftenposten har. Oppropet om statshandlingen 1. februar er plassert på førstesiden over tre spalter. Skriftfonten er stor, med fete typer og selve teksten er godt synlig i en fet ramme. I likhet med Aftenposten følger dermed Morgenbladet direktivet utover kravene på dette punktet. 

Møre følger også direktivet, men avviker vesentlig. Den har riktignok plassert statshandlingen øverst på førstesiden over tre spalter over en fjerdedel av helsiden i lørdagsutgaven 31. januar 1942. I likhet med hovedstadsavisene har også Møre satt oppropet i en markert ramme og har brukt en fet og tydelig font på teksten. Møre avviker imidlertid vesentlig ved at den ikke offentliggjør NTB-artikkelen om Hauptabteilungsleiter Otte, verken 31. januar, eller i neste utgave (3.februar 1942).

”Privat til redaksjonene” 30. januar? 1942 (3E)


Nøyaktig dato for dette direktivet er noe usikkert, da deler av direktivet er borte, trolig klippet bort. Sett ut fra hendelsene som omtales, er det imidlertid stor sannsynlighet for at datoen er en av siste dagene i januar 1942. Direktivet er sendt fra Presseabteilung og Moser personlig. Direktivet ber i første rekke om at redaktørene må legge forholdene til rette for å utkomme med en ekstraordinær avisutgave søndag 1. februar 1942. Ingen av avisene har vanligvis utgaver søndager, men da ”der Führers tale ikke vil foreligge tidsnok til å komme med i morgenavisene lørdag”, ber avdelingslederen for Presseabteilung avisene om å publisere et nummer søndag 1. februar 1942. Videre heter det i direktivet at: ”Dette nummer må i første rekke inneholde der Führers tale med kommentar”. Hitlers tale på niårsdagen for maktovertakelsen kom for øvrig på trykk 31. januar 1942 i Morgenbladets og Aftenpostens utgaver likevel etter at et senere direktiv(29D!)
 ga kontrabeskjed. 

Det finnes ingen Morgenbladet-utgave for søndag 1. februar 1942 i Nasjonal bibliotekets mikrofilmsamling. Heller ingen papirutgave, verken på Nasjonalbiblioteket i Oslo eller i Mo i Rana. Heller ikke Deichmanske bibliotek fant denne papirutgaven. Da flere av tekstene i Morgenbladet dagen etter, mandag 2. februar 1942 samsvarer med flere tekster i Aftenpostenutgaven søndag 1. februar, er det naturlig å tro at Morgenbladet ikke utgav noen avis denne dagen. Med få unntak (kun to av ti sider) er avisutgaven 2. februar viet til Statsakten med referater fra taler, fotografier av Terboven og Quisling som mottar blomster fra bunadskledde jenter. Både tekstene og fotografiene er hovedsakelig propaganda. Selv om Morgenbladet følger opp med en propagandautgave 2. februar, er det likevel et avvik fra direktivet idet de ikke offentliggjorde stoffet i en egen utgave søndag 1. februar, slik direktivet ba om. 


Aftenpostens ekstrautgave 1. februar 1942 forekommer som ren propagandautgave, slik direktivet ber om. Foruten at både førstesiden og andresiden i avisa er viet til Vidkun Quisling og Statsakten, med en rekke fotografier av de tyske nazitoppene og Quisling, finnes det en rekke flere eksempler på åpenbar propaganda i utgaven. Samtlige av artiklene som omhandler Statsakten har stor font med fete typer, samt fotografier som glorifiserer tyske ledere, eller inneholder nazisymbolikk. Annet propagandamaterialet omfatter en karikatur på side tre av ”Sjøfestningen i Singapore”, informasjon om nazistiske festmøter på side tre og en artikkel om den løgnaktige svenske pressen. Den svenske pressen blir omtalt som ”norsketer-presse”. Propagandaen topper seg i avisas siste sider, som består av en helsides portrett av Quisling, en annen helside om Hitler, samt dikt og omtale av andre nazitopper som Teboven. Avisa har også to helsider om Akershus festning, som ”atter en gang” er ”skueplassen for en av de store begivenheter i vårt lands historie”, med andre ord: Statsakten.

Det forekom heller ingen ekstrautgave for Møre søndag 1. februar 1942. Årsaken til dette er usikker, men siden redaksjonen på denne tida kun bestod av én person, som var redaktøren selv, fantes det trolig ingen ekstra ressurser til dette. Lokalavisa strekker seg til å trykke Hitler sin tale på førstesiden to dager senere (neste nærmeste avisutgave) over en spalte og resten på sistesiden. I tillegg har Møre viet en spalte til Statsakten på side to, nesten over en helside. Tittelen lyder: ”Ministerpresident Vidkun Quisling skal skipa eit nasjonalt riksstyre i Norge” med store, fete bokstaver. Også ingressen har fått fet trykk og lyder: ”1. februar 1942 vert ein merkedag i Norgessoga”. Selve brødteksten er kort og nøktern oppramsing av hva som skjedde i under statsakten: ”Det var ei mengd tilreisande til byen- og over alt vaia flaggi (…)Etter eit par orkesternummer tok REICHSKOMMISSAR TERBOVEN ordet”. Avsender referer til at Oslo-pressa karakteriserer hendelsen som ”den største minnedagen i Noregssoga”, og slår selv fast at arrangementet ”arta seg som ei einaste stor feststund”. Den siste bemerkningen kan tolkes som en ironisk kommentar til hendelsen hvor de folkevalgte ministrene la ned embetene sien og ”bede ministerpresident Vidkun Quisling um å nemna upp eit riksstyre”(Møre). 


”Privat til red.” 3. februar 1942, sendt av Presseabteilung (6E)

Direktivet består av to punkter i forbindelse med dannelsen av den nye, norske regjering. Direktivet ber om en lederartikkel om samme tema, og anmoder at en NTB-artikkel med kommentarer fra Berlin får ”god plass”. Nærmere plassering er ikke antydet.


Kommentaren fra Berlin er godt synlig i både Aftenposten og Morgenbladets utgaver. Interessant nok er det Morgenbladet som i denne omgang har gitt NTB-artikkelen best plass, ved å plassere denne (nederst) på første side over tre spalter. Aftenposten derimot nøyer seg med øverst på side to over to spalter. Nok en gang består Morgenbladets overskrift av en rent konkret, informativ tittel som henspeiler på hva denne artikkelen inneholder/handler om: ”Vidkun Quislings overtagelse av ministerpresidentstillingen bedømt i Tyskland”, mens Aftenpostens overskrift tar form som en påstand om sakens tema, hvor det ikke kommer umiddelbart klart fram hvem som er opphavet til denne ytringen: ”Norge står i dag[sic] midt oppe i Europas skjebnekamp”(Grå eller svart propaganda?).  Det samme gjelder tekstenes ingresser. Brødtekstene tar begge for seg reaksjoner i Tyskland på utnevnelsen av den nye norske regjering og ministerpresident Quisling. Brødtekstene i begge avisene baserer seg på tre NTB-tekster, som alle roser overtakelsen i svulstige ordelag for eksempel: ”Vidkun Quisling som i folkefornyelsens ånd ropte til den norske nasjon at den måtte vende om” (personifisering). Tekstene skiller seg i mindre grad fra hverandre. Den mest åpenbare forskjellen er avslutningen der Morgenbladet konkluderer med at statshandlingen på Akershus ”innleder en helt ny politisk utvikling i Norge”, mens Aftenposten velger å kulminere i en appell: ”La så bare fiendeskap og smålighet stritte imot utviklingen, kraften i aen [sic] nye bærende idé vil allikevel bryte igjennom”. I appellen benytter avsender seg av en sterk pathos. 

Begge avisene har i likhet med direktivets ønske skrevet ledere om den nye regjeringa. De er begge plassert på vanlig lederplass, det vi si side to, men der Aftenpostens kommentar består av nærmere to helsides spalter, består Morgenbladets av kun én helsides spalte.


Aftenpostens leder appellerer allerede i tittelen til fellesskapsfølelsen hos leserne: ”Vår nasjonale regjering”. Det å kalle regjeringen ”vår” kan være et nyttig virkemiddel for å skape en følelse av nærhet og slektskap. Kommentaren er hovedsakelig en logos-orientert tekst. Avsender argumenterer for at Norges frihet og selvstendighet kun kunne berges av Quisling alene: ” Han var det eneste mannfolk som steg op av skansen og erkjente den foreliggende situasjon”. Dette argumentet forsøkes styrket gjennom en allegori, der et konkursbo presenteres som en metafor for Norge: ”enten avvikles hele affæren og forsvinner, eller affæren viser seg til tross konkursen allikevel å ha livsbetingelser. I så fall[sic] følger en rekonstruksjon”. På denne måten argumenterer avsender for nyordningen og den nye regjeringsdannelsen. 

Avsender benytter seg flere steder av gjentakelse(anafor) for å forsterke og slå gjennom med sitt budskap: ”Aldri har Norge hatt en så sterk og handlekraftig regjering. Aldri en leder som har sett så langt og så vidt. Aldri en fører som har været så fanatisk trodd på av sine menn”. ”Aldri” blir gjentatt fem ganger etter hverandre i teksten. Alliterasjonen i for eksempel: ”fnysende fiender” gir en forsterkende virkning på budskapet.


Morgenbladets leder heter kort og godt: ”Regjeringen”. Lederen tar opp tråden i NTB-meldingene om samme sak. Den redegjør for hva som har skjedd, og refererer til reaksjoner fra politiske kretser i Berlin. Første del av kommentaren er saklig og lite kommenterende, idet det tar opp antallet ministere, nye fylkesmenn og liknende. Etter hvert kommenterer avsender at ministrene har ”hver på sitt område allerede satt seg dype spor og (…) vil de utvilsomt legge ryggen til for å gjennomføre de mange og store oppgaver som forestår”. På den ene siden vitner dette utsagnet om en positiv tillit til /tro på de nye ministrene. På den andre siden kan utsagnet tolkes ironisk i og med at det å sette dype spor ofte er konsekvenser av alvorlige og/eller negative handlinger (BELEGG!). Troen på den nye regjeringen virker ikke desto mindre vaklende i at annet avsnitt der avsender skriver at ”regjeringen vil sikkert sette inn alle sine krefter for å søke vanskelighetene løst”[min kursivering]. Lederen avslutter imidlertid med å forsikre om at det norske folk på sin side vil: ”være med å yde sitt beste til landets berging og bygging”. Allitterasjonen gir en ekstra løft til de avsluttende budskapet. Hva som ligger i ”landets berging og bygging” i dette tilfellet fremstår som uklart.

Avsender har gjennomgående referert til andre kilders sine oppfatninger og vurderinger i teksten. Avsenders ståsted og meninger om saken blir dermed mer uklart, sammenliknet med Aftenpostens leder (hvit propaganda).

Møre følger ikke direktivet. For det første hadde ikke avisa noen utgave onsdag 4. februar, men punktene ble heller ikke etterfulgt i neste utgave. Imidlertid trykker Møre en NTB-tekst om Terbovens og Quislings taler på Akershus over to hele spalter på førstesiden i neste utgave, 5. februar 1942. Disse fortsette på sistesiden, og tar opp vesentlig plass i en liten avis som Møre.

Privat til red. 9. februar 1942 fra Presseabteilung (16E)


Direktiver består av to punkter som begge omhandler et amnesti for politiske overtredelser som vil bli gitt i forbindelse med Statsakten samme år (1.februar 1942). Direktivet krever at meldingen om dette skal bli offentliggjort på førstesiden i ramme. Videre krever Presseabteilung at dagens leder ”skal behandle dette amnesti”. Resten av direktivet består av momenter som skal understrekes i denne lederen. 


Aftenposten har meldingen om amnestiet øverst på førstesiden, over tre spalter og med tydelig overskrift, og i ramme.


Morgenbladet følger også opp dette punktet, med meldinga om amnestiet i ramme på førstesiden, men kun over to spalter. Overskriften har fete typer. Begge avisene har valgt nøkterne og informative overskrifter og ingresser. Begge hovedstadsavisene har også skrevet ledere om det ønskede temaet samme dag. Aftenpostens kommentar har tittelen: ”Benådningen”, mens Morgenbladets tittel er: ”Amnestiet”. De er begge plassert på den vanlige lederplassen på side to, og er cirka like lange. Både Aftenpostens og Morgenbladets ledere er positive til amnestiet, og føler direktivets anbefalinger nesten til punkt og prikke. Aftenposten kaller benådningen en ”gammel og vakker skikk”, og roser Terboven for sitt ”storsinnede og kameratslige sinnelag”. Morgenbladet følger i samme ordelag, og skriver at Terboven flere ganger har ”rakt nordmennene sin åpne hånd og vist sitt storsinn”.  Begge kommentarene tar videre for seg foranledningen til amnestiet, og peker på at dette er et utslag av ”den nye ånd”(personifisering) (Morgenbladet 10. februar 1942). En interessant forskjell finnes imidlertid i omtalen av de som ble dømt under unntakelsessituasjonen og som nå vil bli benådet. Mens Aftenposten stempler disse personene som ”politiske forbrydere som i krigstid direkte, eller indirekte har søkt å gagne fiendens interesser”, nøyer Morgenbladet seg med å omtale de samme personene som ”dem som er i fengsel for politiske forgåelser”. Morgenbladet skriver videre i noen tvetydige vendinger at: ”for dem som nu nyter godt av benådningen, har den alvorlige lære ikke været forgjeves. Og vi kan for den saks skyld også føie til at den heller ikke har været forgjeves for det norske folk”. På én side kan man si at dette samsvarer med momentene i direktivet. På den andre siden kan man spørre seg om hva som ikke har vært forgjeves, og hvorfor? Betyr dette at de tidligere motstanderne av okkupasjonen er angrende syndere, som nå vil arbeide for et gjensidig samarbeid mellom tyskerne og nordmenn? Eller kan man tolke det dit hen at deres motstand ikke har vært forgjeves, og at deres kamp mot okkupasjonsmakten har hatt en stor betydning for det norske folk? Hva som er intensjonen er vanskelig å fastslå en gang for alle. Aftenposten på sin side skriver konkret at de benådede ”vil selv innse at dette ikke førte fram” og at ” De vil innse sin store feiltakelse”. Det er videre også interessant å registrere at Aftenpostens leder forsøker å legitimere okkupasjonen: ”den tyske forsvarsmakt under hvis beskyttelse landet står ifølge internasjonal rett etter at England og vår rømte regjering bragte oss inn i krigen”. Tekstens ethos er forsøkt styrket ved å vise til internasjonal rett, samtidig som syndebukkene blir tydeliggjort. Ingen av disse poengene er kommentert i Morgenbladets leder. Alt i alt følger begge lederne direktivets krav, men ved hjelp av tvetydighet og unngåelse av visse tema som ikke direkte er påkrevd i direktivet, aner man en grad av motstand i Morgenbladets tekst. 


Møre kan sies å følge direktivet, men avviker vesentlig ved at den ikke har med noen leder, slik det var ønsket i direktivet. Møre har ingen leder overhodet denne dagen. Selve amnestiet er trykket som en liten notis øverst på førstesiden, men halvstor, fet tittel.
 
Privat til red. 11.februar? 1942 fra Pressedirektoratet (25E)

Direktiver mangler dato, men da direktivets krav kommer på trykk i pressen 12. februar 1942, er det naturlig å anta at direktivet ankom redaksjonene dagen før, 11. februar 1942. Direktivet er videre: ”Til Osloavisene”. Det inneholder to punkter, som begge ”anmoder” avisene å skrive redaksjonelle kommentarer til minister Lundes foredrag i aulaen om akademikernes kommunistiske tendenser. Direktivet består deretter av hva som ”bør særlig understrekes” i denne sammenheng, nemlig den ”fedrelandsløse akademikerklikk” sin ”unasjonale” oppførsel.


Morgenbladet har lederen på trykk 12. februar, slik direktivet ønsket. Den består av én spalte på side to, og tittelen er: ”Akademikerne og nasjonen”. Allerede i første setning gjør avsender det klart at utgangspunktet for teksten er minister Gulbrand Lundes sitt foredrag. Ved flere anledninger kommer det tydelig fram at ytringene som er gjengitt, er Lundes: ”ministeren pekte i sitt foredrag på”, ”De eksempler ministeren nevnte” og liknende(hvit propaganda). Avsender skriver riktignok negativt om ”akademikernes verden”, som blir i billedlig (metaforisk) betydning beskrevet som et ”arnested for undergravningsarbeide mot alt norsk og nasjonalt”. Videre blir denne såkalte akademikerklikken tilegnet verdier som: ”forsvarsnihilistisk, livsfornektende, fedrelandsløs og unasjonal”, noe som samsvarer med direktivets anmodning. Ikke minst kan metaforen ”klikk” sies å være et negativt ladet begrep. På den andre siden, påpeker avsender nok en gang at dette er ”De eksempler ministeren nevnte”. Retorikken som underligger teksten er videre basert på fellesskapstanken: ”De skal ha nasjonens og folkets vel og fremgang for øie, og deres forskningsresultater må komme hele folket tilgode”. Dette er nærmest et direkte sitat fra direktivet som er utsendt.  Lederen ender i en appell til akademikerne om å gjøre en innsats for hele nasjonen: ”Vi håper og tror at appellen ikke vil lyde forgjeves”. Hva konkret som ligger i dette budskapet er tvetydig. Akademikerne oppfordres til å gjøre sitt beste for nasjonens ”vel og fremgang”, men hva betyr egentlig dette? Det kan både bety å forene seg i kampen for den tyske idé, eller snarere tvert i mot; å samle seg i kampen mot det tyske regimet. Et annet poeng som er verdt å nevne, forekommer også i siste avsnitt. Der skriver avsender at akademikerne ”har sikkert med stor interesse studert minister Lundes tale”. Tonen og budskapet kan tolkes ironisk, som om avsender antyder at ministerens tale er betydningsløs, og ikke vil få noen virkning innad i den akademiske verden. Følger direktivet, men inneholder tvetydige utsagn.   

Aftenpostens leder 12. februar bærer tittelen ”Frisk luft”, og handler i likhet med direktivets ønsker om temaer tatt opp i minister Lundes tale. Tittelen henspeiler på Lundes tale som sammenliknes med: ”et forløsende tordenvær med friskt regn etter en endeløs tørkeperiode hvor alt liv er visnet og kvalt under et lag av støv”. Siste del av sammenlikningen viser til studentersamfundet i Oslos dragning mot kommunismen, som avsender omtaler med metaforer som ”røde pest”, ”marxistiske banditter” og ”blekrøde terror”.  Avsender konkluderer videre med at kommunismen har omgjort universitetet til ”en åndelig pestbule” og solgt det til ”et tredjeklasses forlystelsessted”. I likhet med direktivets ønsker påpeker avsender også at universitetet har blitt et sted hvor ”forsvarsnihilisme, fedrelandsløshet, internasjonalisme, gudeløshet, livsforenektelse, unatur, arroganse, intolleranse, blev dyrket som kostelige klenodier og ve den arme studentdjevel som ikke bøiet kne!”. Utropstegnet og oppramsingen gir påstanden et kraftfullt uttrykk. Utsagnet kan vel kanskje kalles en kraftsalve mot studenter og forelesere som lot seg forføre av kommunismen. Til sammenlikning med Morgenbladets leder, er pathoselementet mye sterkere i Aftenpostens leder. Studentene med sine ”store øine og opladte sanser” blir fremstilt som klare ofre for kommunistene: De blir sammenliknet med” voks i hendene på dem som vil forme ham”, et uskyldig og rent barn fra landet. I kontrast til den ”blekrøde terror” står minister Lunde som etter sin tale har sørget for at det igjen er ”frisk luft” ved universitetene. Sett under ett kan man si at Aftenpostens leder er mye mer fri i stilen en Morgenbladets, som i større grad skriver direkte av Pressediretoratets direktiv. Aftenpostens leder derimot bærer preg av å være langt mer kreativ, bilderik og tydelig verdiladet tekst. Interessant nok har Aftenposten også en svært fyldig dekning og omtale av selve foredraget allerede dagen før, 11. februar i sin morgenutgave. Dette referatet fra Lundes tale strekker seg over tre spalter over flere sider og har til og med et fotografi av selve seansen.
Avisa Møre følger ikke direktivet i det hele tatt. Riktignok har Møre en lederartikkel denne dagen, mot normalt, men istedenfor Lundes tale er temaet nynorsk. Lederartikkelen ender i en appell om å lære bort nynorsk til andre. Minister Lundes tale blir heller ikke nevnt i neste avisutgave.
 
På tross av dette kan man trolig ikke regne dette som et brudd på direktivet, i og med at direktivet har ”Til Osloavisene” som overskrift.

Priv. til red 15. februar 1942 fra Presseabteilung (32E)
Direktivet består av to utfyllende punkter, som i hovedsak ber om at mandagsavisene skal omhandle ministerpresident Quislings besøk i Berlin, og at tirsdagsutgaven skal bringe ”erindringsartikler” om ”det britiske overfall på det tyske dampskip ’Altmark’”.  Direktivet påpeker også et mer generelt punkt om at tyske titler og tjenestebetegnelser ikke skal oversettes.

Store deler av førstesiden til Morgenbladet 16. februar tar for seg, som ønsket, Quislings besøk i Berlin. Bortsett fra fire, korte spalter nederst på siden, som handler om britisk overgivelse på Singapore, er hele førstesiden viet til dette. I tillegg har avisen, i overensstemmelse med direktivet, trykket tre fotografier fra besøket, utsendt av NTB. Aftenposten har så langt, en tilsvarende dekning, bortsett fra at nyhetsartikkelen om britenes overgivelse er trykt øverst i venstre hjørne. Begge avisene har valgt titler/overskifter som er nøytrale og saklige, henholdsvis: ”Ministerpresident Quislings Berlin-besøk” og ”Ministerpresident Quislings statsbesøk”. Videre oppfyller begge hovedstadsavisene kravet om at ”så mange som mulig” av NTB-bildene fra hendelsen også skal offentliggjøres inne i avisen. Til forskjell kan man imidlertid notere seg at Morgenbladet kun trykker to fotografier inne i avisen fra besøket, mens Aftenposten trykker hele fem til
. Punkt én i direktivet minner videre på at dette besøk dreier seg om: ”en usedvanlig viktig politisk handling og at derfor avisene helt må beherskes av dette inntrykk”.  Både Aftenposten og Morgenbladet har lagt seg på en relativt refererende og informativ stil i nyhetsartiklene om statsbesøket på førstesiden. Det henvises til sted, tid, hvem, hva, hvor, samt gjengivelse av direkte og indirekte sitater fra møtet og fra andre kilder. Tekstene er med andre ord relativt lite kommenterende og bedømmende fra redaksjonelt hold. Verken Morgenbladet eller Aftenposten har valgt å skrive lederartikkelen i 16. februar-utgaven om besøket. Det fleste av tekstene er basert på NTB-tekster, og skiller seg lite fra hverandre. Et unntak kan være valget av tittel og ingress på NTB-teksten inne i avisen. Der har Morgenbladet valgt en knapp ingress og overskrift, som konstanterer at: ”Ministerpresident Quisling mottar den tyske og utenlandske presse. Og uttaler sig om regjeringens nærmeste oppgaver”, mens Aftenposten har valg en lengre, og mer fortolkende versjon: ”Norge inntar nøkkelstilling i Norden. Det nordiske samarbeide viste seg å være en illusjon.(…) Ministerpresident Quisling uttaler seg til den internasjonale presse ”. Brødteksten i begge tilfellene er identiske, hentet fra NTBs korrespondent. I sum kan man trolig konkludere med at Aftenposten i dette tilfellet strekker seg litt lengre enn Morgenbladet i sin dekning av hendelsen, som følge av valg av titler og ingresser, samt det faktum at Aftenposten trykker langt flere av fotografiene som er sendt ut av NTB.
Når det gjelder punk to i direktivet av 15. februar, følger Aftenposten opp dette med et fotografi på førstesiden, samt en lang leder om toårsmarkeringen på side to. I tillegg har Aftenposten med en artikkel fra sin korrespondent om en minnemarkering som fant sted på kirkegården på Sogndal, i forbindelse med ”2-årsdagen for engelskmennenes grove nøitralitetsbrudd mot Norge”. I både nyhetsartikkelen og lederen skinner avsenders ståsted tydelige igjennom teksten. I til tider svært krasse ordelag, understreker avsenderne Tysklands rett, Englands krenkelse av denne og Norges manglende handling i Altmark-affæren. Første halvdel av lederen er logos-orientert med tydelige argumenter og premisser. Etter hvert får lederen et tydelig satirisk undertone, som for eksempel i sin omtale av norske intellektuelle som ”skålte smilende med hverandre over kafébordene og ønsket England fortsatt Good luck!”. Videre betegner teksten den norske politiske og kulturelle elite med metaforen ”sinnsforvirrede”, og deres handlemåte for en ”sykdom”.
Morgenbladet benytter et liknende fotografi som Aftenposten på førstesiden i anledning Altmark-affæren. De har deretter en nyhetsartikkel på første side, én om minnehøytideligheten og to artikler hentet fra henholdsvis Fritt Folk og NTB om hendelsen. Nyhetsartikkelen på førstesiden er et tilbakeblikk som redegjør for den historiske hendelsen, skritt for skritt. Kildene er tydeliggjort i teksten (utenriksdepartementet, Morgenbladets egne artikler fra hendelsen for to år siden). Inne i avisa finnes en NTB-tekst fra minnehøytideligheten i Sogndal. Både denne og nyhetsartikkelen er refererende og relativt frie for kommentarer, sammenliknet med Aftenpostens tekster om det samme. Fritt folk-teksten er kort, men rett på sak: ”Jøssingene er født i nasjonal skam og nedverdigelse (…) De jubler når britiske pirater dreper norske kvinner og barn”. Metaforenes betydning er tydelig og voldsom. NTB-teksten er hentet fra Deutsche Zeitung in Norwegen. Med besjeling og andre bilder fokuserer teksten på at Altmark-affæren ”løsnet Norge” fra ”det angelsaksiske bånd”, og førte det til ”dets historiske bestemmelse, nemlig (…) den store germanske folkefamilie”. 
Lederen 17. februar 1942 i Morgenbladet handler interessant nok om noe helt annet enn Altmarks-affæren. Under tittelen ”Folket og jorden”, utfolder det seg en svært subtil kommentar om våren som er i anmarsj og verdien av naturens produkter. Lederen påpeker med besjeling at ”når så varmen og lyset trenger vinternatten tilbake (…), da knyttes båndene igjen sterkere til hjem og jord”. Dette kan tolkes som en forsikring eller oppmuntring om at det vil komme lysere tider. Varmen og lyset som forbindes med noe positivt, vil trenge vinternatten (metafor for krigen og okkupasjonen) tilbake. Da vil samtidig nordmennenes nasjonalfølelse forsterkes (båndene til hjem og jord vil knyttes igjen), noe som kan tolkes som en oppfordring til å ta del i motstandskampen. På den andre siden, kan teksten sies å kun omhandle motstandsforholdet (kontrasten) mellom natur- og industri/by, som også kan sies å være tema i teksten. Videre skriver avsender at: ”Han tror på rettferdigheten, og at lyset er sterkere enn mørket (…) optimisme har alltid bragt seier”. Dette kan igjen sies å støtte opp om hypotesen om at teksten i bunn og grunn handler om motstandskamp og seier over okkupantene. Avslutningsvis, minner avsender om at det er kun: ”ansvarsfølelse overfor livet og de store verdier som står på spill, som forbyr ham å være svartseer”. Noe som kan tolkes som en anmodning/appell til nordmennene om å ha troen på fred og lysere tider, og ikke se pessimistisk på fremtiden.
Interessant nok, har Aftenpostens aftenutgave en artikkel om Jøssingfjord-episoden allerede samme dag som direktivet ble utsendt. Artikkelen handler om hvordan navnet ”Jøssingfjord” har utviklet seg til å bli et begrep på: ” et splittelsens tegn, et skillende merke i folket”. I artikkelen beskriver avsender hendelsen som: ”et rått overfall av en fremmed voldsmann, som kalte seg vår venn. Med våpenmakt trengte han i mørket inn i vårt hus; han skjøt plutselig som en gal mann til alle sider, tok hva han vilde ha, og rømte sin vei”. Den antibritiske holdningen skinner lett igjennom, der engelskmennene framstilles som ”Voldsmann”(metafor) og ”som gal mann” (sammenlikning). Teksten skildrer deretter den historiske hendelsen, bit for bit, der engelskmenn gikk om bord i den tyske krysseren Altmark og befridde engelske krigsfanger som befant seg om bord. Avsender benytter kontraster for å vise motsetningen mellom tyskerne på den ene siden og engelskmenn på den andre. Tyskerne blir framstilt, med alliterasjon, som ”vergeløse og våpenløse”, mens engelskmennenes egenskaper blir assosiert med metaforen ”åpnet en rasende ild”. Britene blir videre omtalt som  ”fiende” og ”overfallsmann”. Den velkjente propagandateknikken som går ut på å svartmale fiendene, benyttes flittig. Artikkelen går videre med å kritisere og beskylde den norske regjering for hva som oppstod i Altmarksaffærens kjølvann(tysk okkupasjon): ”De norske kanoners taushet var et dødsens farlig spill med landets største verdier” (besjeling).   Teksten kan hovedsakelig sies å være logos-orientert. Budskapets legitimitet og argumentene i teksten begrunnes i Folkeretten. Budskapet kan kort og godt oppsummeres å være at Norge selv er skyld i ”katastrofen”, da de ikke fulgte nøytralitetsreglene. Avsender kulminerer/understreker dette i et utrop: ”Leve nøitraliteten!”, som gir teksten også et klart innslag av pathos. Avsender/kilde til teksten er anonym, men tekstens opphav oppgis å være: ”Fra interessant politisk hold”. Dette kan tolkes som et forsøk på å styrke troverdigheten (ethos) i teksten, men kan like fullt anses som et tilfelle av grå propaganda (Jamfør kapittel 4, side £).
I sum kan man si at både Aftenposten og Morgenbladet inneholder antibritiske, protyske beretninger om Altmarks-affæren. Forskjellen ligger i at Morgenbladet i langt større grad enn Aftenposten ikke benytter redaksjonelle plasser, eller betraktninger til dette, men overtaler dette til andre tunger som NTB og Fritt Folk, ved å tydeliggjøre kilder og avsender i teksten, bedre kjent som hvit propaganda(jamfør kapittel 4, side £). I Aftenposten derimot, benytter både lederen og avisens egen korrespondent plassen på kommentarer og vurderinger som kan sies å være pro-okkupasjonsmakten. På denne måten blir budskapets avsender diffus. Med andre ord kan man hevde at Aftenpostens lesere serveres grå propaganda(jamfør kapittel 4, side £).
Møre følger ikke dette direktivet, men har en artikkel om Altmark først to dager etterpå, 19.februar. Da trykker Møre en NTB-artikkel med tittelen ”Fra Jøssingfjord til Rikskanseliet” over to spalter på førstesiden, men ingen kommentar om temaet. Imidlertid kan man nevne et interessant leserinnlegg av Sigurd Lid i denne utgaven………(LES TEKST)…………..
Priv. til red 19. februar 1942 fra Pressedirektoratet (38E)
Dette direktivet er underskrevet Beggerud i Pressedirektoratet, og inneholder ett punkt.

Direktivet anmoder avisene om å ”unngå omtale av direkte spørsmål som ministerpresidenten ikke besvarte positivt” under en pressekonferanse. I tillegg sier direktivet at NTBs bilder ”forutsettes benyttet”.


Både Aftenposten og Morgenbladet har en artikkel på førstesiden om pressekonferansen. Begge hovedstadsavisene har benyttet tre spalter, øverst på første side, men Aftenpostens dekning kan sies å være fyldigere, siden avisa benytter ytterligere tre spalter til to ulike fotografier fra seansen, samt har en større font i overskift og lengre inngress enn Morgenbladet. Forskjellen tydeliggjøres også i valg av overskrift. Mens Morgenbladet har en nøktern og klar tittel: ”Ministerpresidenten orienterer pressen”, har Aftenposten valgt en mer innholdsfortolkende: ”Nasjonal Samlings linje er livslinjen for det norske folk”. Først i siste linje i ingressen blir det klart at denne ytringen ikke er avisens egen, men er hentet fra Quislings tale til pressen. Typografisk sett skiller tekstene seg til dels fra hverandre. Selv om begge avisene har valgt å benytte fet tittel og stor font i ingressen, har Aftenposten i tillegg valgt å forstørre, og dermed understreke, enkelte deler/poenger inne i selv brødteksten. I tillegg er som nevnt både overskrift og inngress mer markert enn i Aftenposten. Samtidig har Aftenposten markert lange direkte sitater fra møtet ved hjelp av et ekstra innrykk, slik at man tydelig ser at dette er sitater. Morgenbladet har lik typografi i hele brødteksten. 

Bortsett fra de nevnte passasjene med ekstra innrykk, som består av direkte sitater i Aftenpostens tekst, er det stedvis vanskelig å skille Quislings meninger fra avisens egne kommentarer i Aftenposten. Dette kan sies å være nok et eksempel på grå propaganda for Aftenpostens vedkommende(jamfør kapittel 4, side £). For eksempel skriver avsender i Aftenposten at: ”Norge inntar en nøkkelstilling i Norden” og at Quislings møte med pressen fikk den oppmerksomhet ”som det hadde krav på”. Påstandene er ikke markert som sitater, og verdiladningen skinner dermed tydelig gjennom. Dette blir igjen forsterket i siste avsnitt av teksten, der avsender selv kommer til orde og bemerker i metaforiske vendinger at Quislings tittel burde ha vært ”rikshøvding” fordi: ”Han er både åndelig og legemlig en nordisk høvding”.
Kildehenvisningene til verdiladede ytringer er stort sett tydelige i første del av teksten i Morgenbladet: ”Ministerpresident Quisling uttalte at han hadde funnet det riktig å opta en nøiere kontakt”. Men, samtidig finnes det utover i teksten flere eksempler også her på at skillet viskes ut: ”Hvilke forferdelige politiske dumheter har ikke våre motstandere begått!” og: ”Vi i NS har alltid hatt landets ve og vel for øyet”. Verken den første, eller den andre ytringen som det refereres til her er markert med anførselstegn, tankestrek eller noen annen typografisk markør i Morgenbladet brødtekst. Det er derfor nærliggende å konkludere med at Aftenpostens gjengivelse av disse direkte sitatene er mer ærlig og tydelig, enn i Morgenbladets tekst. Samlet kan man si at begge hovedstadsavisenes artikler mer eller mindre er farget i NS’ favør, med bruk av mye pathos i form av NS-propaganda om Norges plass i det tredje riket. Begge avisene oppfyller direktivets krav, men Aftenposten virker ved første øyekast mer ettergivende og føyelig enn Morgenbladet. 
Møre trykker ingen artikkel om den norske pressekonferansen. En årsak kan være at avisa ikke hadde noen utgave 20. februar 1942, som var en fredag. På den andre siden trykker Møre en notis 17. februar angående den tyske pressekonferansen som fant sted 15. februar. Notisen er enkel og refererende, og det kommer tydelig frem hvem som står for meningene: ”På spørsmål um nærmaste uppgåvone åt regjeringi svara Quisling (…)” og ”Dette tyder, sa Quisling (…)”. Propagandaen er et eksempel på hvit propaganda, hvor avsender er en åpen kilde (jamfør kapittel 4, side £) (HVA MED lørdag 21. FEBRUAR? FINNES DEN UTGAVA? Sjekk)
Priv. Til red 2. februar 1942 fra Presseabteilung (63E)

Direktivet er på tysk og er i første rekke kun for Oslo-avisene. Det består av to punkter, hvorav det siste inneholder en tilnærmet A4-side med retningslinjer for lederen, som skal ”tas til etterretning”[min oversettelse]. Begge punktene omhandler den såkalte Berggrav-saken, der et dokument avslørte at Oslo-biskop Berggrav på eget initiativ hadde oppsøkt to statsmenn i henholdsvis Storbritannia og Tyskland i et forsøk på politiske forhandlinger i forbindelse med den pågående krigen. I kjølvannet at dette beskyldte myndighetene Berggrav for politisk agitasjon og for å fare med løgn. Biskopen ble etter hvert en markant skikkelse i kirkens motstandskamp mot nazistene. 

Punkt én krever at en spesifikk fotokopi, som er sendt ut av NTB til avisene, skal offentliggjøres på første side tirsdag 3. februar 1942. Avslutningsvis, skriver direktivet at lederartikkelen må forevises Presseabteilung. Både Morgenbladet og Aftenposten har offentliggjort en fotokopi av biskop Berggravs opptegnelser på førstesiden. Fotokopiene opptar nesten hele forsiden, med fire av seks spalter. Foruten tittel, har fotokopiene kun billedtekst som nøkternt stadfester hva, når, hvor og NTB som kilde. 
Morgenbladets leder er plassert på vanlig plass, over én spalte på side to. Den lyder overskriften: ”Det sensasjonelle dokument”. Ordlyden i teksten er tydelig preget av direktivets ønsker, nemlig å fremstille biskop Berggrav som en person som har blandet sine roller.  Avsender påpeker tidlig at lederens budskap samsvarer med ”Herr Reichskommissar”. Det heter at ” politiker-biskopen har været med i spillet bak kulissene” og har vært ute på en ”politisk misjon som ikke hadde noget med hans geistlige virksomhet å bestille”. Teksten er hovedsakelig refererende, men også kommenterende. Innholdet samsvarer med direktivets ønsker. Lederen konkluderer med at hendelsen er et bevis for at England og Norges politikk bærer skylda for at Norge ble trukket inn i krigen, med Berggravs opptegnelser som troverdig bevis (ethos). Tysklands invasjon blir forsøkt rettferdiggjort med argumenter basert i logos: England ville ha oss med i krigen på Finlands side, men Tyskland på sin side fant seg ikke i å sitte ”rolig” og se på ”denne utvikling”. Berggrav selv ”måtte da også være klar over” dette, tilføyer avsender. Berggravs utsagn blir med andre ord forsøkt tatt til inntekt for NS og okkupasjonsmaktens sak. Quisling blir avslutningsvis brakt inn som en positiv skikkelse, som ”så rett (…) gang på gang advarte mot denne politikk”. Quisling blir i likhet med nazistisk tankegods, hyllet som en stor og sterk leder(jamfør kapittel 4, side £). Teksten er i sin helhet mer eller mindre slik direktivet krever. Årsaken til dette kan muligens skyldes at lederen, i henhold til direktivet, måtte fremvises for Presseabteilung før publisering var tillatt.


Aftenposten har også en leder om biskopen på vanlig lederplass, men over to helsides spalter. Tittelen lyder: ”Storpolitikk i bispekåpe”(personifisering). Teksten spiller i likhet med Morgenbladets tekst på biskopens blanding av roller, og konkluderer med at dette er ”et uhyggelig misbruk av tillit”. Avsender benytter motsatsen/kontrasten: bortgjemmelse versus åpenhet, som en rød tråd i kommentaren. Biskopen blir framstilt som den ultimate sviker og bedrager, som skjuler sine onde hensikter. Et resultat av dette er at hans ethos svekkes. I overført betydning skriver avsender at Berggrav forsøker å skjule sine handlinger i sin bispekåpe, som har ”rike folder” hvor biskopen lett kan skjule det han ”ikke ønsker å stille til skue”. I motsatt ende har du Reichsminister Terboven, fremstilt som en helt som avslørte dette sviket, da han ”fremviste vår egen herr Berggrav uten bispekåpe”. Terbovens ethos blir i motseting til biskopen forsøkt styrket. Denne formen for propaganda samsvarer med det nazistiske tankegods om den sterke lederskikkelsen, som i dette tilfellet er Terboven (jamfør Kapittel 4, side £). Midt i mellom, i kampen mellom den gode og den onde befinner ”vårt lille land” seg med ”dets blåøiede, troskyldige befolkning” som ifølge avsender metaforisk er en ”brikke i det storpolitiske spill”. Utsagnet kan også sies å avsløre avsenders tilslutning til idealet om den ariske rase, som var en vesentlig bestanddel i den nazisistiske propagandaen(jamfør kapittel 4, side £). Artikkelen har tidvis med bakgrunnsinformasjon som danner det historiske bakteppet for Berggrav-saken. I likhet med Morgenbladets artikkel, benytter avsender også her Berggravs rapport, og utdrag av denne, som bevis for å styrke sine argumenters troverdighet (ethos). Disse delene kan sies å ha et visst argumenterende preg (logos), men dette overskygges i det store hele av pathoset i teksten. Avsender benytter seg tydelig målrettet av sterkt verdiladede uttrykk, som er beregnet på å opprøre. Eksempler på dette er ”forræder”, ”svik”, ”maktbegjær”, alle forbundet med biskopens skikkelse i teksten.  
Møre har avisutgave tirsdag 3. februar, men dekker ikke Berggrav-saken. Direktivet sier riktignok at det kun gjelder Oslo-avisene, så strengt tatt bryter ikke avisa med dette direktivet.
Privat til red. 2. mars 1942 fra Presseabteilung (9F)

Direktivet består av fem punkter av ulik art. To av punktene omhandler ønsket innhold til kommentarer/ledere. Resten henviser til NTB-meldinger og – fotografier som henholdsvis ”skal” og ”skal så vidt det er mulig” offentliggjøres. 

Morgenbladet avviker fra to av punktene, henholdsvis punktet som ber om at notiser om verving til Den Norske legion ”skal offentliggjøres” og punktet som ønsker en kommentar om Riom-prosessen. Alt i alt vil jeg si at avisa følger direktivet, men at den avviker vesentlig. Aftenposten følger også direktiver, men avviker fra ett punkt, som ber om at ”Temaet ’India’ skal (..) behandles ytterligere i kommentarene og lederartiklene”. 

Møre følger ingen av punktene i direktivet.

Siden alle avisene avviker fra ett eller flere punkter, vil jeg har se nærmere på de punktene de har til felles.Det ene punktet handler om et britisk bombardement av sykehuset i Vardø. Presseabteilung ber avisene om å tilføye en kommentar til denne nyheten hvor de gir uttrykk for ”den harme som gjør seg gjeldende blant den norske befolkning på grunn av denne nye engelske folkerettsstridige aksjon mot det norske folk”. Både Morgenbladet og Aftenposten har NTB-artikkelen som er sendt ut om saken på førstesiden. Morgenbladet har deretter tilføyd en 16 linjers kommentar til nyhetsartikkelen, mens Aftenposten skriver en dobbelt så lang kommentar på side to til hendelsen. Begge kommentarene har en fordømmende karakter. Morgenbladet tar utgangspunkt i den faktiske hendelsen og løfter den opp til et mer prinsipielt plan: ”Folkerett og krigslover trampes under føtter i stigende grad, civilbefolkningen kommer mere og mere i skuddlinjen”, og ender med det retoriske spørsmålet: ”Hvordan skal dette ende?”. Aftenposten plasserer skylden klart og tydelig på: ”en allianse mellom britisk-bolsjevikiske interesser med sin fullkomne menneskeforakt”. Dette sammenfaller med den utbredte syndebukkteorien(jamfør kapittel 4, side £). Avisa slår fast at ”Når alt dette har kunnet skje så er alt mulig”, og konkluderer med at hendelsen gjør oss ”sammenbitt besluttet på å slå ned” på denne alliansen. Avsender benytter seg av et skremmende bilde (pathos) av at det er disse kreftene ”vi hjelpeløst vil bli utlevert til, hvis fronten i øst skulde[sic] bryte sammen”. Det underliggende budskapet, i tillegg til antibritisk/kommunistisk propaganda, kan trolig være en appell om at nordmenn også må ta opp kampen mot disse fiendene. I sum kan man si at begge oppfyller punktet, men at Morgenbladets vinkling er mer prinsipiell om folkerett, mens Aftenposten fokuserer på fiendebildene(jamfør kapittel 4, side £).

Det andre, felles punktet omhandler fotografier som skal sendes ut av NTB, som ”skal så vidt det er mulig, anvendes som forhåndspropaganda”. (SJEKK OM DETTE KOMMER PÅ TRYKK fra 4. mars o gut uka, eller ikke!)
6.2.2 Dypdykk 1943
Direktiv utsendt fra Pressedirektoratet 1. januar 1943 (1D)
Dette direktivet kom på trykk i Aftenposten og Morgenbladet 2.januar 1943. Avisa Møre har med utdrag fra telegramvekslinga og minister Fuglesangs tale. Sistnevnte blir gjengitt over flere utgaver, både 5. og 9. januar i Møre. Både Aftenposten og Morgenbladet har fulgt dette direktivet, mer eller mindre til punkt og prikke. De ønskede telegramvekslingene er plassert tydelig på første side, til forskjell har Morgenbladet benyttet en lay out som gir beskjedene en mer framtredende plass enn Aftenposten denne gang; skriftstørrelsen på overskriften er større og teksten er inntatt i en ramme, slik direktivet beskrev. Aftenposten har som Morgenbladet benyttet to spalter til oppslaget, men har ingen ramme, og bryter dermed til en viss grad med bestemmelsene. Tekstinnholdet er relativt identisk i de to avisene, bortsett fra at Aftenposten har skrevet en ingress på to linjer, som peker på at telegramutvekslingene er mellom ”ledende personligheter i Norge og Tyskland”(”Telegramvekslinger ved nyttårsskiftet” i Aftenposten 2.januar 1943. Punkt nummer to i direktivet er også fulgt; minister Fuglesangs tale er plassert på første side( med fortsettelse av talen annet sted i avisen). Til forskjell kan man peke på at Morgenbladet allerede i overskriften slår fast at dette er et referat fra NS-mannens tale: ”Minister Fuglesangs nyttårstale”, kan det se ut til at Aftenposten tilslører avsender/kilde ved å benytte tema og innholdet i teksten som utgangspunkt for overskrift og inngress: ”Grunnlaget for utviklingen kan ikke lenger rokkes”. Dette kan leses som et eksempel på grå propaganda(jamfør kapittel 4, side £). Først i slutten av ingressen kan man lese at dette er en tale av minister Fuglesang. Brødtekstene er imidlertid identiske i avisene.   

Møre hadde ingen utgave 2. januar 1943. (HVA MED NESTE UTGAVE?)

Privat til red. fra Presseabteilung, 4. januar 1943 (D9). 
På trykk 5. januar 1943 i Aftenposten og Morgenbladet. Både Aftenposten og Morgenbladet realiserer alle punktene i direktivet i form av tre nyhetsartikler på første side, samt en leder på side to. Alle artiklene er godt synlige, slik direktivet legger vekt på i følgende ordlys: ”skal slåes stort opp”, ”skal offentliggjøres på god plass” og, ”skal det gis god akt på” (priv. Til red. mandag 4. januar 1943 fra Presseabteilung
). Direktivet angir ikke noe mer spesifikt om hvor tekstene skal plasseres. Avisa Møre følger ikke dette direktivet, med unntak av punkt tre; meldingen om nedskytingen av 16 bombefly, som har fått plass som en NTB-notis på første side. Møre har derimot inntatt en anti-britisk kommentar på førstesiden. Det er usikkert om dette er en slags frivillig leder, eller om dette er en tekst som har blitt beordret inn av sensurapparatet ved en tidligere anledning. 

Meldingen om det fascistiske partis nye ledelse(punkt to i direktivet), er så å si identiske i Aftenposten og Morgenbladet. Bortsett fra ulike overskrifter, følger begge ordrett en NTB-melding som refererer fra møtet. Aftenpostens overskrift virker mer informativ og nøktern; ” Det nye styre for det fascistiske parti innsatt”, da Morgenbladet har valgt et sitat som tittel: `Krig og seier fram for alt – krig og seier over alt`. Morgenbladet følger også opp med en kort ingress om at det nye styret viser ”Mussolini absolutt troskap og lydighet”. Meldingen om nedskytingen av 16 britiske fly, virker også tilnærmet like i det to hovedstadsavisene. Direktivet (punkt tre) krever at overskriften skal framheve ”styrken i det tyske forsvar”. Med tittelen ”Det tyske luftvåpens store slagkraft” kan man si at Morgenbladet oppfyller dette kravet. Aftenposten på den andre siden legger vekt på antitesen? i sin overskrift: ”Det britiske luftvåpens alvorlige nederlag ved den franske kyst”. Ingressen trekker imidlertid fokuset tilbake på det ”tyske luftforsvars slagkraft”. Brødteksten er identisk i begge avisene. Den vesentlige forskjellen på avisene, kan se ut til å ligge i avisenes tolkning av punkt én i direktivet. Punktet krever at Roosevelts hvitbok, ”Krig og fred”, skal ”i de skarpeste ordelag brennmerkes som et uforskammet forsøk på historieforfalskning”(direktiv fra Presseabteilung 4.januar 1943
). Punktet sier videre at avisene skal skrive en kommentar som” klart legger for dagen Roosevelts skyld i krigen”. Aftenpostens stillingtagen kommer tydelig til uttrykk allerede i overskriften av nyhetsartikkelen på førstesiden: ”Roosevelts håpløse forsøk på å fralegge seg krigsskylden” Tittelen underbygges av en påstand i ingressen: ”Benytter seg av tvilsomme kilder for å renvaske seg”. Propagandaen er tydelig, men ikke kildehenvisningen. Man kan tolke dette som et eksempel på grå, eller i verste fall svart propaganda(jamfør kapittel 4, side £). Morgenbladets overskrift på samme nyhetssak kan sies å være langt mer nøytral og nøkternt beskrivende: ”Den amerikanske hvitbok under belysning”(Morgenbladet 5.januar 1943). Påstanden som blir reist i ingressen er: ”Et dokument til president Roosevelts eget forsvar- voldsom indignasjon i tyske kretser”(ibid.) Til sammenlinkning med Aftenpostens valgt av inngang til saken, framstår Morgenbladets vinkling som vesentlig dempet. Brødtekstene er basert på en NTB-melding, og starter identisk i begge avisene. Fortsettelsen er ulik, men består i begge tilfellene av referanse til ulike nazistiske kilders reaksjon på boka og en utdyping av de ulike påstandene som blir fremmet i boka. I begge tilfeller kan man si at tonen i brødteksten er fordømmelse av hvitboka, gjennom sitater fra ulike nazistiske kilder.

Hovedargumentet for kommentaren i Morgenbladet blir allerede satt i tittelen: ”Det Roosveltske forsvarsskrift”. Tesen som blir fremmet er at den amerikanske presidentens hvitbok er et forsøk på å forsvare seg mot påstandene om krigsskyld. Teksten har en relativt nøktern og informativ stil, idet den vektlegger den konkrete og indrepolitiske situasjonen (det forestående møtet i senatet) som forklaring på Roosevelts hvitbok. Argumentene og bakgrunnen som redegjøres for er stort sett logos-orienterte: ”Det er opplyst at mistilliten i det amerikanske folk til landets ledelse er voksende”. Premissene legges fram på en informativ måte. Og argumentene i hvitboka blir imøtegått med motargumenter, eller satt inn i en historisk sammenheng: ”Man vil erindre hvordan president Roosevelt skritt for skritt skjerpet sin holdning overfor det nye Tyskland”, og ”Gang på gang har det vært dokumentert, også gjennom diplomatiske aktstykker som er funnet i erobrede byer, at president Roosevelts politikk bevisst tok sikte på å hindre aksemaktenes delaktighet i denne verdens goder”. Lederen påpeker videre at handlingen også er av internasjonal natur idet den berører det generelle spørsmålet om krigsskyld. Her kommer lederen inn på påstandene i boka, hvor Roosevelt legger krigsskylda på aksemaktene og deres forsøk på å få verdensherredømme. Her benytter avsenderen seg av ironi, og understreker dette med et utropstegn: ”Endog Amerika skulle erobres!” og en appell: ”I øyeblikket har hans forsvar måttet utvides til også å gjelde egne landsmenn!”. ”Spøkelser” blir benyttet som metaforer for Roosevelts forestilling om Tysklands ekspansjonsplaner. Verdensherredømme-planene skal med andre ord trolig tolkes som ikke-eksisterende. Den amerikanske politikken blir så beskrevet i et mer konkret utsagn: ”en utvikling som jo oppstod på kunstig måte, drevet fram av amerikanske krigshissere”. Her kan man muligens tolke ”amerikanske krigshissere” som en synekdoke (totum-pro-parte) på president Roosevelts karakter. I likhet med Aftenpostens leder, forsøker Morgenbladets leder å styrke sitt ethos ved å vise til det tyske bladets Völkischer Beobachter, som har: ”tatt for seg hvitboken og belyser den punkt for punkt”. Kommentaren kan sies å være betydelig neddempet, sammenliknet med den i Aftenposten. Sterkeste påstand fremmet av Morgenbladet er at Roosevelts hvitbok er et forsvarskrift for ham selv: ”Etter hva man kan forstå er denne hvitbok først og fremst ment som et forsvarsskrift for presidenten og hans medarbeideres krigspolitikk”. Fokuset ligger på selve hvitboka, ikke på president Roosevelt som person. Argumentene fremmes og dokumenters på en tilsynelatende mer konkret og synlig måte enn de i Aftenpostens tekst: ”Denne hvitbok kan ikke endre noe i det faktiske forhold”, konkluderer Morgenbladets lederartikkel. 

Lederartikkelen i Aftenposten 5. januar 1943 handler også, i trå med direktivet, om Roosevelts hvitbok. Lederen kan langt på vei sies å oppfylle direktivets krav om at boka skal ”brennmerkes” i skarpeste ordlag. Allerede i tittelen antyder teksten dette: ”En svart hvitbok”. Overskriften antyder gjennom kontrasten ”svart-hvit” at hvitboka er alt annet enn uskyldig/ren (hvit), slik navnet skulle tilsi. Opprinnelig er en hvitbok oppkalt etter fargen på omslaget, og er en: ”samling av offisielle dokumenter om en bestemt sak (tidligere særlig utgitt av en regjering)” (Norsk bokmålsordbok på www.sprakrad.no). Det svarte kan tolkes om en del (synekdoke - pars- pro-toto) av djevelens verk (svartekunst). Ved å stemple ”hvitboka” som svart, fastslår dermed avsenderen boka som en del av en større ondskap, forsterket gjennom bruken av det språklige virkemiddelet kontrast. Med dette kan man si at Aftenpostens allerede i tittelen går lengre i å brennmerke boka, enn det Morgenbladets leder gjør, hvis overskrift er mer nøktern:” Det Roosveltske forsvarsskrift”. Begge avisenes ledere kan sies å ha det mål for å øye å skulle avkle, eller avsløre Roosevelts prosjekt for det det er, nemlig å sno seg unna krigsskylden. I Aftenposten kan man for eksempel lese at: ”de har gjort svart til hvitt”, med andre ord; forvrengt sannheten og fart med løgn. I tillegg benytter avsender besjeling som virkemiddel for å beskrive de amerikanske ledernes onde gjerning, nemlig å ha etterlatt seg en ”bedratt verden som arv”. Teksten er langt på vei bygd opp rundt Roosevelts angivelige karaktertrekk, snarere enn hvitboka selv. Avsender kan se ut til å ville fordømme personen, mer enn boka. Dette samsvarer med nazistisk propagandateori om ……….fokus på fiendebilder…..(jamfør kapittel 4, side £).I løpet av teksten fremstilles presidenten som blant annet diktator, løgner og krigshisser. Mellom linjene beskyldes Roosevelt for å være en ulv i fåreklær: ”Der står en mann som selv bærer hovedskylden for den store krigskatastrofe mesteparten av verden er oppe i, og slår seg skinnhelling for sitt bryst og erklærer at han bare har villet freden”. Roosevelt, og ikke bare hans bok, blir beskyldt for å være krigshisseren som alene førte verden og sitt eget folk bak lyset og inn i den onde krigen: ”han samlet krigsintrigenes tråder i sin hånd, og i trådende danset hans ambassadørmarionetter”. Metaforen som benyttes her; Roosevelt som en dokkefører, er et effektivt virkemiddel for å vise presidenten som en egoistisk og hensynsløs leder. Dette blir forsterket av at teksten bruker metaforen Roosevelts undersåtter om befolkningen som sådan, og at Roosevelt ”høylydt skrøt av at hans krigsskip hadde skutt på tyske u-båter”. Teksten forsøker å heve sin troverdighet (ethos) gjennom å vise til Volkischer Beobachter som angivelig med ”fyldig materiale” kan tilbakevise alle de feilaktige påstandene i boka: ”Volkischer Beobachter har foresatt seg å dissekere hvitboken og legge klart i dagen at svart er og blir svart og ikke hvitt”. Boka blir fremstilt som ”monstrøse skoleeksempel på historieforfalskning”, mens Tyskland får rollen som en nasjon som kun har hatt som mål å overleve de siste ti harde årene: ”Det faktiske er, som alle vet, at Tyskland i denne tid har tenkt mer på det daglige brød”.. Allusjonen og intertekstualiteten til den fromme bibelen er nærliggende (”det daglige brød”). Videre spiller utdraget på Tyskland som en nasjon av hardtarbeidende og ærlige bønder. I samme utdrag appellerer også avsenderen til identifikasjon (såkalt ”Vi-følelse”, eller ethos) og samhørighet gjennom bruken av ”som vi alle vet”. Dette kan også tolkes som en appell til den sunne fornuft og kunnskap som finnes i folket (logos). Avsender benytter også flere retoriske spørsmål som kan tjene til både å holde på leserens oppmerksomhet, men også til å argumentere for poenget at Roosvelt bærer den egentlige skylden for krigen: ”Og var det kanskje ikke Roosevelt som 1. februar 1943, altså før krigen var brutt ut, erklærte overfor senatets militærkomité at Rhinen var De forente staters første forsvarslinje?”. I likhet med Bergravsaken (kapittel 6, side £), ser vi at sannhet blir trukket fram som et bevis som skal styrke Tysklands troverdighet i denne saken, og motsatt svekke amerikanernes ethos. 
Mot slutten av lederen kommer teksten inn på hvitbokens betydning og konsekvenser, som vil: ”raskt gulne i statsarkivets lavendelduft”. Med håndfaste detaljer som bevis (evidentia), slik at publikum med liten anstrengelse kan forestille det seg selv, antyder avsenderen at hvitboka er uviktig i den store sammenheng, og vil kun få betydning som en del av et historisk arkiv. Den vil til og med skifte farge, noe som kan tolkes som nok et bevis for at boka ikke var hvit (metafor for renhet og uskyld) i utgangspunktet. Roosevelt på sin side, konkluderer avsenderen: ”viser hans varme våpenbrorskap med blodrøde despoter på Kreml.” Dette kan sies å være klimakset i teksten. Setningen har både rytme og alliterasjon (viser, varme, våpenbrorskap). Sett i en historisk kontekst er også identifikasjonen/sammenlikningen med kommunistene et sterkt bilde på ondskap (pathos). Sarkasmen og kontrasten er tydelig(”varme våpenbrorskap med blodrøde despoter”), og assosiasjonene kan sies å gå til djevelen selv. Dette forsterkes ytterligere gjennom den etterfølgende teksten: ”I sannhet, Roosevelt har forskrevet seg til de onde makter”. I konklusjonen trekker avsender tråder mellom Roosevelts politiske virke i sin helhet og den nylig publiserte hvitboka.

Møre……………………………….
Ut ifra direktivets ordlyd, kan man si at både Aftenposten og Morgenbladet følger direktivet. Analysen ovenfor viser imidlertid at avisene skiller seg fra hverandre med vesentlige punkter, hovedsakelig på punktet om angår innholdet i kommentaren/lederen (punkt1). Tilsynelatende fordømmer og ”avslører” begge hovedstadsavisene Roosevelts prosjekt i sine ledere. Samtidig er det vesentlige forskjeller i graden og måten dette gjøres på. Mens Aftenpostens leder er tydelig preget av en forakt for, ikke bare hvitboka, men for den amerikanske presidenten selv, toner Morgenbladets leder til en viss grad fordømmelsen ned. Videre er Morgenbladets leder mer nøktern i stilen og logos-argumenterende, mens Aftenpostens leder appellerer hovedsakelig til pathos og ethos. For øvrig følger begge avisene de andre to punktene i direktivet med noenlunde samme pliktoppfyllelse. Det finnes imidlertid mindre avvik hos begge avisene, slik det er beskrevet ovenfor. Avisa Møre følger ikke dette direktivet, med unntak av punkt tre i meldingen. 

Privat til red. fra Presseabteilung 25. januar 1943 (50D)

Direktivet har fem punkter, hvorav fire av dem omhandler 10-årsdagen for nasjonalsosialismens maktovertakelse i Tyskland. Foruten punkt fire som sier at visse notiser ”skal offentliggjøres på et bestemt sted i avisen hver dag”, angir ingen av de andre punktene nøyaktig sted for plassering av tekstene i avisa, annet enn: ”på god plass” (punkt tre i direktivet).

Både Aftenposten og Morgenbladet følger kravene i dette direktivet. Avisa Møre følger også direktivet, men avviker delvis fra punkt 2 og helt fra 1 og 3. Som et interessant eksempel kan nevnes at istedenfor en lederartikkel om 10-årsdagen for nasjonalsosialismens maktovertakelse i Tyskland, slik direktivet ber om, har avisa Møre valgt en leder om fôring og beite 30. januar. Sett ut ifra at det faktum at Møre er en bondeavis, er dette ikke underlig, men på den andre siden pleier ikke Møre å ha en leder. Det kan derfor muligens virke litt demonstrativt at de nettopp denne dagen, hvor 10-årsjubileet finner sted og Pressedirektoratet har ønsket en leder om dette temaet, at dette ikke får førsteprioritet når avisa en gang først skriver en leder. Avisa offentliggjøre imidlertid en notis på side to om dette jubileet. Avisa oppfyller videre kravet om å trykke en serie notiser kalt ”Tiårsdagen for nasjonalsosialismens maktovertagelse i Tyskland. Kjensgjerningene taler” i tiden før og samme dag som jubileet. Interessant nok velger Møre å offentliggjøre disse nederst på siste side. Om dette skyldes forsøk på motstand, eller plassbegrensinger, er vanskelig å si noe absolutt om. I uka forut for 10-årsdagen har begge Oslo-avisene hver dag publisert flere små notiser med overskriften: ”10 årsdagen for nasjonalsosialismens maktovertakelse i Tyskland: Kjennsgjerningene taler”, slik Presseabteilung har ønsket i direktivet. Samtidig har avisene mottatt fotografier fra NTB med samme tema, som avisene etter ønske har publisert på ……mer om dette her….Videre, i henhold til punkt tre i samme direktiv, har avisene behandlet temaet i to artikler??... i samme periode….

Begge avisene har også oppfylt punktet om å skrive en lederartikkel om det nasjonalsosialistiske Tysklands betydning og stilling i dag, på selve dagen, 30. januar 1943. Jeg vil nå gå nærmere inn på disse to lederartiklene.

Aftenpostens tittel heter: ”Den gang Tyskland – no Europa”, og strekker seg over to spalter over en helside på side to. Teksten har et skjønnlitterært preg, til tross for at hendelsene som det fortelles om er historiske. Fortellingens hovedperson(protagonist) er Hitler. Hans historie blir en synekdoke(pars pro toto) på hele nasjonalsosialismens historie. Tittelen kan antyde at den nasjonalsosialistiske bevegelses økende betydning og utbredelse i løpet av de siste ti årene. Tyskland, og senere Europa, kan tolkes som en del (en manifestasjon) av den totale nasjonalsosialistiske bevegelsen, en synekdoke (pars pro toto). Tekstens struktur er grunnet på motsetningsforholdet (kontrastene) mellom ”folkebevegelsen” nasjonalsosialismen og de destruktive kreftene (jødedommen, kommunismen og kapitalismen). På den ene siden stiller teksten; positive livsidealer og liv på den andre siden; avmakt og dyrisk materialitet, som metaforer for henholdsvis nasjonalsosialismen og ”de indre fiendene” (kommunismen, jødedommen og kapitalismen). Dette dualistiske verdensbildet samsvarer godt med den nazistiske verdensoppfatningen (jamfør kapittel 4, side: £). Avsender betoner det frivillige og demokratiske i maktovertakelsen i 1933: ”I dag for ti år siden la den tyske republikks president (…) regjeringsmakten i Adolf Hitlers hender”. Videre understreker avsender at dette ikke var et ”vanlig” parlamentsvalg, men at NSDAP var et uttrykk for: ”en indre sjelelig ominnstilling”. Hitler kan sies å bli tilegnet overmenneskelige evner: ”Hva folket ikke hadde betingelser for å se, det så dets fører.” Teksten trekker tidvis paralleller som kan minne om den kristne frelseren Jesus, der Hitler selv er frelseren og folket guds lam: ”Folket ble ledet i stedet for å virre omkring som får uten hyrde”. Ideen om førerkulten er åpenbart tilstede i teksten (jamfør kapittel 4, side £).Ifølge avsender hadde ”alle Hitlers tanker kretset om hvordan han skulde reise det tyske folk fra avmakt og oppløsning.” Intertekstualitet, referanse til tidligere historiske hendelser, benyttes også som virkemiddel, da det gamle keiserlige Tyskland ”stod fadder til det nye nasjonalsosialistiske Tyskland”. Avsender benytter også metaforen ”fortiden og framtiden som slo bru over den mørke avgrunn” for å vise til at den nye bevegelsen ville gjøre slutt på Tysklands dystre samtidssituasjon etter Versailles-freden i 1918. Videre beskrives jødedommen, kommunismen og kapitalismen som ”uforsonlige dødsfiender” som ”rottet seg sammen i ly av demokratiet for å ødelegge ham og den folkebevegelse han representerte”. Tyskland blir gjennomgående personifisert som en ”bedradd” nasjon som ”rakte hånden ut til fred og samarbeid med sine fiender etter krigen” men som ble støtt tilbake. Teksten kulminerer i et pathos som konkluderer at: ”For oss fins det bare en redning: Tysklands og Europas seier over bolsjevismen”, og påminnelsen om alle soldatene som har ”gitt sitt liv for oss som sitter her heime”. På denne måten ender teksten som en kampskrift som egger til kamp.

Morgenbladets ledertittel er: ”10-års dagen”, og strekker seg også over to spalter. Der er likevel kortere enn Aftenpostens leder. Kommentaren er relativt nøktern og stort sett logos-orientert. Den tar utgangspunkt i nasjonalsosialistiske Tysklands historiske betydning, og penser så inn på hva konsekvensene ville ha vært hvis bevegelsen ikke hadde funnet sted. Historien om Tysklands misjon og storhet er et velkjent tema i den nazistiske propaganda(jamfør kapittel 4, s £). Vinklingen er i tråd med direktivet og også tekstens hypotese om at kun Tyskland kunne stå i mot kommunistene: ”vi kan i dag også se at ingen annen stat i Europa enn det nasjonalsosialistiske Tyskland vilde ha kunnet makte å demme opp for en utløsning av de mektige krefter i øst. ”Videre konstaterer avsender at: ”i sitt program gir nasjonalsosialismens Tyskland seg selv rollen som det land der må blø for å redde verden fra bolsjevismen”. På den ene siden kan denne personifiseringen tolkes som en heltemodig og uselvisk innsats for fellesskapet. På den andre siden kan uttrykket tolkes som en skjult ironi, hvis mål er å påpeke at det er Tyskland selv, ene og alene, som har påtatt seg dette oppdraget, å skulle beskytte verden mot en angivelig trussel. Avsender forsøker tilsynelatende å unngå å trekke noen endelige konklusjoner om hvordan verden ville ha vært uten denne bevegelsen: ”Og gjetningene kan ta alle mulige veger”, men antyder, slik direktivet ønsker, at det kunne ha resultert i et kommunistisk verdensherredømme: ”på det tidspunkt hadde Sovjets kjempeutrustninger allerede pågått systematisk helt siden den tid det nasjonalsosialistiske tyske arbeiderparti så dagens lys (…) og hva dette kunde ha betydd også for Norge kan enhvér forestille seg.” Teksten appellerer her til det norske fellesskapet og nordmennenes angivelige intelligens og evne til selv å forstå konsekvensen. Dermed blir slutningen legitimert som en sannhet, med nordmennene selv om vitner. Hitler blir avslutningsvis framstilt som en aktivt handlende mann, som styrer mot det endelige oppgjøret med bolsjevistene: ”i disse dager har vi igjen sett at i det tredje rike blir der handlet og truffet omfattende tiltak til det endelige oppgjør som no raser fram mot sitt dramatiske høydepunkt”. Dette samsvarer med førerkulten, som var en vesentlig del av den nazistiske ideologien (jamfør kapittel 4, side £).
Privat til red. 28. januar 1943 fra Presseabteilung (D56)

Direktivet består av seks punkter, hvorav fire av dem anmoder at visse temaer skal få et godt oppslag. Nærmere spesifikasjon om plassering i avisa er ikke angitt. 

Notisen om de harde kampene på østfronten er tilnærmet likt presentert i Morgenbladet og Aftenposten. Brødteksten er en identisk NTB-melding, og begge har valgt overskrift og ingress som samsvarer med direktivets formaninger. Begge er plassert på første side med tydelig markert overskrift (fete typer og stor font). Når det gjelder saken om Japans statsminiser, skulle denne i henhold til direktivet ”framheves særlig godt”, noe begge hovedstadsavisene har gjort. Til forskjell kan man nevne at saken har fått vesentlig større plass i Aftenposten (nesten tre fulle spalter og større overskrift), enn i Morgenbladet (to halve spalter). På den andre siden har Morgenbladet valgt en mer sentral plassering, i og med at saken havnet på første side, med fortsettelse på sistesiden. Aftenposten har samlet NTB-artikkelen på side tre. Brødteksten er identisk, men Aftenposten har valgt å fremheve visse momenter i teksten med fet font i åtte ulike mellomtitler.
Det siste punktet ber direktivet avisene om å publisere en ironisk notis om en artikkel i den engelske avisen The Daily Express. Artikkelen, hvor en engelsk medarbeider spår aksemaktenes fall ved hjelp av astrologi, ”anbefales til sjefsredaktørenes særlige oppmerksomhet” og at den ironiske notisen” offentliggjøres med så godt oppslag som mulig”. Denne sterkt polemiske teksten blir først publisert nederst på siste side i Morgenbladet, med tittelen ”Englands stemme”. Den tilsvarende polemiske teksten i Aftenposten havner øverst på side to i avisa, men en typografisk sett mye større overskrift og ingress. Tittelen lyder: ”Engelske ønskedrømmer”. Brødteksten i seg selv er identisk, og stort sett refererende, men avslutter med en såkalt hale- en tilleggskommentar om at: ”Det er den slags[sic] ønskedrømmer de engelske aviser må servere sine lesere for å holde motet oppe hos dem”. Det interessante er at selv om begge avisene strengt tatt følger direktivet ved at de publiserer teksten, har Morgenbladet valgt å tone ned artikkelen ved å gi den en typografisk sett en mindre dominerende overskrift, og ved å plassere den på en mindre fremtredende plass.

Videre ”fortjener” Marskalk Mannerheims dagsanbefalinger, i henhold til direktivet, ”særlig å understrekes”. Direktivet sier videre at overskriften skal uttrykke ”den besluttsomme vilje til å fortsette kampen”. Morgenbladet har plassert notisen på førstesida, og siterer nærmest direktivet ordrett i overskrift og ingress. Aftenposten publiserer interessant nok notisen allerede dagen før, samme dag som direktivet er sendt ut, i sin aftenutgave. Dette forekommer i flere tilfeller i mitt totale utvalg av direktiver. Brødteksten er identisk i begge avisene, en NTB-melding som er sakset inn. Aftenpostens tittel og ingress skiller seg imidlertid ut fra Morgenbladets ved at den inneholder en underliggende verdivurdering av dagsbefalingen. Mens Morgenbladet tydeliggjør at utsagnet i dagsanbefalingen er marskalkens eget: ”Som understreker finnenes beslutningsomhet om å føre krigen videre”, skriver Aftenposten i sin ingress at dagsanbefalingen var ”gripende”, og knytter den til ”Finnlands kamp for friheten”, som er tittelen som er valgt på notisen. Bruk av alliterasjon og pathosvekkende begreper som ”frihet”, gjør tittelen alt i alt et mer svulstig inntrykk enn i Morgenbladets mer konkrete: ”En dagsanbefaling fra Mannerheim”. 

Sist, men ikke minst, krever direktivet at ”hovedoppslaget i avisene i morgen” skal dannes av den nye forordningen om at alle tyske menn og kvinner skal ta del i krigsinnsatsen. Punktet ramser videre opp en rekke momenter som skal danne grunnlaget for kommentarene. Både Morgenbladet og Aftenposten har den totale arbeidsmobiliseringa som hovedoppslag på førstesiden. Fire spalter vies til overskriften som er henholdsvis: ”Total mobilisering av den tyske hjemmefront i kampen mot bolsjevismen” og ”Arbeidsmobilisering av tyske menn og kvinner for den endelige seier”. Brødteksten er den samme i både NTB- og PT-meldingen i begge nyhetsartiklene på førstesiden. Aftenposten har imidlertid en egen nyhetsartikkel i tillegg med samme tema fra sin egen korrespondent i Berlin, Theo Findahl, som refererer fra ulike tyske aviser. Findahl redegjør på nøkternt vis hva forordningen innebærer, og refererer til reaksjonene i den tyske presse. Begge avisene har også en leder om samme tema på side to. Jeg vil her dvele litt ved disse kommentarene.


Morgenbladets leder åpner med tittelen: ”Total krigsinnsats”. Første halvdel er informativ, og redegjør for hva forordningen innebærer og årsaken til den. Avsender benytter Dr. Goebbels uttalelser som kilde for å styrke sin troverdighet (ethos). Godt over halvveis, synliggjøres avsenders kommentarer. Avsender peker på ”det bolsjevikiske stormløp fra Øst” som årsak til nødvendigheten ved denne mobiliseringa. Metaforen er sterk (pathos), og kan trolig fyre opp under frykten til enhver nordmann, og igjen tjene som legitimering av den nye forordningen. Videre fremmer avsender argumentet om at dette er enhver tyskers anledning til å ”vise sin takknemlighet overfor soldatenes heltemot”. Dette utsagnet kan også tjene til å vekke pathos. I samsvar med direktivet antyder avsender også at det også kan komme en dag ”da der også fra oss vil bli krevet en sterkere innsats til beskyttelse av land og folk”. Underforstått kan det komme en mobiliseringsordre som også gjelder nordmenn. Konklusjonen i lederen er at dette er ”et nytt varsel til oss om faren som truer”. Elipsen, unnlatelsen av å si konkret hva som kan skje, forsterker følelsen av at dette er noe ondt, og at dette igjen er et argument for nødvendigheten av denne nye forordningen. 
Sett under ett er artikkelen i Morgenbladet mer preget av en informativ stil, drevet fram av argumenter (logos), hovedsakelig tyske meninger, slik det tydelig kommer fram i teksten: ”Motivene for denne forordning gis klart og tydelig av Reichsminister Dr. Goebbels”. En slik tydelig kildehenvisning er også kjennetegnet på hvit propaganda (jamfør kapittel 4, side £).

Aftenpostens leder velger å legge hovedvekten på at denne mobiliseringa burde være en europeisk, og ikke kun en tysk innsats. Derav tittel: ”Total europeisk mobilisering”. Inngangen til teksten er preget av sterke virkemidler, som skal vekke følelser hos leseren og bringe saken inn i umiddelbar nåtid (Pathos): ”I denne stund hvor den siste tyske soldat kjemper mellom Stalingrads ruiner”. Synekdoken (metonymien) er et bilde på de tyske soldatenes ånd og mot. Det er sterkt og argumenterer indirekte for denne forordningens legitimitet. Appellen om solidaritet er gjennomgående: Tyskerne ”må stille sine krefter til disposisjon for det kjempende og arbeidende folkefellesskap” og ”All kraft skal samles om det ene mål til å bringe krigen til en hurtig avgjørelse”. Avsender benytter seg av tydelige kontraster mellom ”Den tyske soldat som har satt livet inn, han ofrer alt” mot hjemmefronten som har hatt det ”uendelig lettere”. Russerne blir også hos Aftenposten omtalt ved metaforen den røde storm, som vil kunne ”flomme inn over hele Europa”, hvis ikke ”hvert folk og alle nasjoner” blir sveiset sammen ”til en fast enhet”. Nok en gang understreker avsender nødvendigheten av solidaritet ved hjelp av personifisering om å sveise nasjoner sammen til ett. Teksten ender opp i en mektig appell om at ”Alle krefter i det norske folk må no samles til aktiv innsats” hvis vi skal kunne redde oss selv fra bolsjevismen. Det overdrevne bildet(hyperbol) tjener til å skape frykt. Å nære opp under frykten var også en velkjent teknikk i den tyske propaganda (jamfør kapittel 4, side £). Lederen avslutter i en tydelig appell om at timen er kommet for at også nordmenn nå må velge: ”den veg det skal følge i århundrer”. Overdrivelsen (hyperbol) og allitterasjonen i for eksempel: ”Ikke tid for klynk og klage. Det er Norges skjebne som avgjøres”, bidrar til å understreke alvoret og nåtiden i lederens budskap.
Avisa Møre følger ikke direktivet, sett under ett. Av seks punkter følger avisa kun de to første. I første utgave etter direktivet (30. januar) trykker Møre en NTB-notis om forordningene om at tyske menn og kvinner skal melde seg til riksforsvarets oppgaver. Avisa har ingen kommentar om dette teamet. Riktignok skriver redaktøren en leder om: ”Beiti- den viktigste fôrreserva vår” isteden. Redaktøren setter av nesten en hel spalte med kommentar om at man bør stelle godt med beitet, slik at man får et bra utbytte, istedenfor en leder om den nye forordningen. Dette er interessant i og med at Møre vanligvis ikke har noen leder, men velger i denne forbindelse å trosse kravet ved å skrive om et helt annet tema. I likhet med direktivet, trykker avisa imidlertid et krigskommuniké fra Østfronten på førstesida.

Privat til red. 30. januar 1943 (D57)

Direktivet er sendt ut av Pressedirektoratet, og er underskrevet med ”Beggerud”. Det består av seks punkter i anledning 1. februar 1943, ettårs-jubileumet for Quislings nasjonale regjering. Mer konkret inneholder direktivet momenter og andre innholdskrav til lederen 1. februar. Den inneholder ingen krav om plassering. Direktivet understreker at: ”lederne skal utarbeides selvstendig, og at disse momenter kun skal danne grunnlaget. Direkte avskrift er forbudt” (Privat til red. 30. januar 1943 fra Beggerud i Pressedirektoratet).

Aftenpostens leder 1. februar heter kort og godt: ”1. februar 1943”. Den er over fire spalter på halve siden av side 2 i morgenutgaven, inkludert et fotografi. Dette er vanlig plassering for lederen i Aftenposten. Fotografiet er av reichskommissar Terboven og ministerpresident Quisling som håndhilser på to jenter i bunad.                                                                                                                                                                                                                                                                               

Teksten i kommentaren er ved første øyekast forholdsvis informativ, idet den beskriver ulike historiske hendelser som fulgte opp til dannelsen av ”nasjonale regjering. Utover dette bærer teksten et mer skjønnlitterært preg, enn saklig informerende. Teksten bygges opp under kontraster, og den angivelige kampen mellom Quisling(NS) og partipolitikerne om Norges framtid. Man kan blant annet lese personifseringer som: ”Quislings redningsaksjon ble torpedert” og at Norge lå i ”politiske ruiner”, men at Quisling som en fremsynt og selvoppofrende folkeopplyser måtte rydde opp og vekke det noe enfoldige norske folk: ”Omsider våkner ikke bare enkelte, men massen av vårt søvnige folk”. Quisling tilegnes uselviske egenskaper: ”kastet alle personlige hensyn til side for å hindre den norske stats fullstendige sammenbrudd”. Kampen blir skildret som en nasjonal vekkelse, hvor det norske folk må ”våkne”. Det politiske Norge blir uten synlige argumenter, stemplet for å ha ført en ”katastrofepolitikk”. Argumentene og forklaringen synes å være unødvendige å gi. Metaforen ”rotter” benyttes som bilde på partipolitikerne, som ”skjule seg i ruinene, bet dyktig fra seg” og forhindret ”rydningsarbeidet” og ”en nordisk folkereisning”. Andre syndebukker (kontraster til Quisling) i teksten er kongen og regjeringen, som ”hadde ført Norge inn i krig mot Tyskland”. Det norske folk blir i teksten forsøkt umyndiggjort: ”Når et folk uten å forstå det går mot avgrunnen”. Hitler fremstår som en kjærlig far som likevel må sette visse grenser overfor et naivt barn som ikke vet sitt eget beste ”Ikke desto mindre hadde der Führer lovet ikke å ville berøve det norske folk friheten, hvis folket i framtiden viste evne til å forvalte sin frihet”. Ideen om den sterke leder og førerkulten er et tydelig motiv, også i denne teksten (jamfør kapittel 4, side £). Syndebukkteknikken er også tilstede (jamfør kapittel 4, side £). De underliggende fiendene blir ramset opp som internasjonal storkapital, jødedommen og bolsjevismen. Assosiasjonene kan sies å bli trukket til de mørke makter ved at disse navngitte fiendene fører sin kamp ved hjelp av ”sine kreaturer, stundom med svart maske og nakkeskudd”. Dette språklige virkemiddelet kan sies å være en metonymi/synekdoke (pars-pro-toto) for djevelen og de onde makter, forsterket av metaforen kreaturer, der representantene for disse såkalte fiendene blir tilegnet dyriske, ikke-menneskelige trekk. Detaljerte eksempler på ondskap, som ”nakkeskudd” kan tjene til å vekke sterke føleleser (pathos) hos leserne. Videre gjøres et forsøk på å skape en følelse av virkelighet/bevis-førsel(evidentia) ved å peke på konkrete sabotasjehandlinger der to kofferter eksploderte på Øst- og Vestbanen. Fiendens gjerninger blir beskrevet som ”helvedesmaskiner [sic]og mord”, sterke, pathosvekkende metaforer. Teksten har her også allusjoner til biskop Beggeruds og kirkens motstandskamp som bedriver: ”samvittighetsløst bondefangeri overfor den enfoldige del av kristenfolket”. 
Kampen opphøyes til å være en større og viktigere kamp om ”Europas være eller ikke være”. Lederen kulminerer i en appell om solidaritet og om å forene folket for en felles framtid, og om vi må ”bære vår del av byrden”, fullt i tråd med direktivet. Appellen forsterkes av pathos gjennom sterke visuelle bilder som: ”det unge norske blod som flyter på østfronten”. I tillegg til å skulle være faktiske (evidentia) tilstander, kan uttrykket sies å være et bilde i overført betydning på det offer de røde(kommunistiske) fiendene krever.   

Morgenbladets leder har også jubileet for statsakten som tema. Overskriften er: ”Ett års dagen [sic]”, og teksten strekker seg litt over en helsides spalte. Den er med andre ord kortere enn Aftenpostens kommentar. Det er ikke noe fotografi i tilknytning til lederartikkelen. De to første avsnittene er en informativ og nøktern beskrivelse av de historiske forutsetningene for statsakten året før. Avsnittene er logos-orientert uten noen form for kommentering av hendelsene. Den første tydelige forskjellen mellom Aftenpostens og Morgenbladets ledere forekommer da invasjonen av Norge, 9. april omtales. Mens Aftenposten beskriver denne hendelsen som ”uunngåelige følger av vår politikk” og som dagen da folket ”våknet”, benytter Morgenbladet rett fram metaforen ”katastrofe” om invasjonen, og ikke om det tidligere partipolitiske styret, slik direktivet ønsker. Heller ikke Quislings eller den nasjonale regjerings visjon for Norge blir nevnt, slik den blir i Aftenposten. 
Punkt fire i direktivet krever at lederen skal peke på at selv om mange problemer gjenstår, så har Quislings regjering løst ” en rekke viktige oppgaver” i form av mange nye lover og forordninger i året som har gått. Morgenbladet skriver som ønsket om dette, men med en tone som kan tolkes ironisk, endog til og med sarkastisk: ”I løpet av dette ene år har vi vel sett det største kompleks av slike bestemmelser som noensinne har sett dagens lys i dette land”. Videre, skriver Morgenbladet at: ”Men én ting må enhver norsk mann og kvinne ha for øye og det er at vi må lære å stole på våre egne krefter og at det er de som i felles innsats skal føre oss gjennom og ut av krisen”. Her blir referansene så ulne at avsender kan sies å både oppfylle direktivets krav om å gjøre klart at man ”ikke får noen ting gratis” her i livet, og at man underforstått må ofre og samarbeide med den nasjonale regjering, samtidig som man kan tolke dette som en generell appell og oppmuntring til nordmenn om å holde sammen for å komme seg igjennom krigen. Siste del av teksten er en beskrivelse av programmet for feiringen, før den avslutter med en oppfordring om at: ”Magne skippertak er tatt, men enda noen må nok tas før krisen er overstått”. Nok en gang blir referansene så tvetydige - hvilken ”krise” snakkes det om? Meningen kan dermed falle begge veier.

Sett under ett følger begge lederne innholdsmomentene som er nevnt i direktivet. Man kan imidlertid påstå at Morgenbladets leder har tatt mindre stilling til saken enn Aftenpostens. Der hvor Morgenbladets leder hovedsakelig hviler på tilnærmet faktaoppramsing (logos), preges Aftenpostens leder av sterkere pathos. Man kan også finne flere eksempler på klart tvetydige referanser i Morgenbladets leder. 
Møre har ingen avisutgave mandag 1. februar 1943. De har heller ingen leder som ønsket i nærmeste utgave som er 2. februar 1943. Dette kan på en side være en protest, men på den andre siden er det svært sjeldent at Møre har noen leder generelt. Videre kan det hende at dette er en vurdering fattet på bakgrunn av plasshensyn. Avisa har derimot flere artikler om statsaktjubileet. Flere av artiklene er NAT-artikler som avisa har satt på trykk, uten at det tilsynelatende har kommet noen Tagesanweisungen som ber om dette. Møre kan imidlertid ha mottatt krav om offentliggjøring av NAT-artiklene fra annet hold, som den lokale presselederen eller NS.
Privat til red. 16. februar 1943 (E32)

Direktivet av 16. februar er sendt ut av Presseabteilung, og består av åtte punkter. Ett av punktene (punkt 1) anmoder avisene til å skrive en kommentar på treårsdagen for Altmark-affæren. Punktet i seg selv er en eneste lang argumentasjon angående den historiske episoden, som Presseabteilung underforstått vil skal være essensen i kommentaren, selv om dette ikke er påkrevd direkte. De resterende punktene omhandler ulike nyhetsartikler Presseabteilung ønsker offentliggjort. Direktivet antyder ikke hvor de ulike artiklene er ønsket plassert i avisa, men punktene inneholder ofte ordlyden: ”fortjener å bli slått stort opp”.

Aftenposten har en leder med tittelen ”Mens det enno er tid” på andre side i avisa, over to spalter som strekker seg over 2/3 av helsiden. Dette er en vanlig plassering av leder i Aftenposten. Tittelen viser til den angivelige overhengende faren for at Bolsjevikerne får herredømme i Norge, og kan dermed tolkes som en indirekte appell til nordmenn om å ikke være så godtroende, men heller ”sette inn alle krefter” i kampen mot Sovjet. Dette budskapet gjentas i siste avsnitt, sammen med appellen: ”Her er ikke tid til å drømme!”.

Lederen starter med å redegjøre for Altmark-hendelsen, basert på Utenriksdepartementets uttalelser. Redegjørelsen er ispedd retoriske spørsmål: ”Hva hadde så regjeringen gjort?” og vurderinger som at det norske forsvar opptrådte som ”tilskuere”. Vurderingene kan til tider virke sarkastiske: ”Det norske forsvar, hvis eneste oppgave det var med livet som innsats å forsvare Norges nøytralitet, hadde altså spilt tilskuerens rolle og latt britene ta seg selv til rette inne i en norsk fjord”. Avsender benytter seg av kontraster for å fremstille Norges angivelige servile forhold til England. Mens Norge beskrives som å ha en ”lydrike-innstilling overfor England”, mens England, som en ”overveldende (…) overmakt” kunne ”skalte og valte som det ville” med Norge. Det norske folk blir ikke bare beskyldt for å være naive, men for å ha en ” godfjottet jøssingtro.
 Nordmennenes angivelige frivillige underkastelse til England blir videre latterliggjort (sarkasme). Avsender benytter seg av en allusjon til den norske statsministeren Gunnar Knudsens tale i 1914 idet han/hun skriver: ”og vi ’trusted in England’ mer enn noensinne”. Videre, blir 9. april, i likhet med i Morgenbladets leder vurdert som et resultat av det norske forsvars unnfallenhet. Aftenposten går et skritt lengre ved nok en gang benytte seg av en sarkastisk bemerkning: ”Men da erklærte den norske regjering Tyskland krig!”. Aftenposten trekker deretter tråden videre til trusselen fra Sovjet. Her beskrives England som Sovjets ”hjelpefolk”, og nok en gang benyttes allusjonen til den norske statsministeren: ”WE TRUST IN SOVJET!”. Utropstegnet og versalene forsterker budskapet ytterligere. Den antibolsjevistiske propagandaen er tydelig: ”etter en bolsjevisering kan et folk aldri mer reise seg (…) Tilbake blir den grå masse som flyter ut i det karakterløse internasjonale proletariat”. Den ”grå masse” blir kontrasten til det rene nord med ”hvite snømarker”, for å skape et enda større avstand mellom Norge og Sovjet. Lederens klimaks ender i en appell om å sette inn alle krefter ”mens det enno er tid”.

Morgenbladet følger opp med en leder på side to, slik lederen vanligvis er plassert. Teksten er over én spalte på en helside. Tittelen er konkret og informativ: ”Tre år siden ’Altmark-affæren’”. Den påfølgende brødteksten er også knapp og tilsynelatende blottet for kommentarer i de to første avsnittene. Det er rett og slett en gjenfortelling av de historiske begivenhetene som fant sted tre år tidligere i Jøssingfjorden, time for time i detaljerte ordlag (evidentia): ”’Altmark’ befant seg fredag 16. februar 1949 under eskorte av en norsk torpedobåt (…)Klokken 16.30 forsøkte to engelske jagere i nærheten av Fokk-steinene å stoppe ’Altmark’” I tredje avsnitt imidlertid, inneholder brødteksten vurderinger av situasjonen. Her beklager avsender at de norske myndigheter ikke forstod alvoret i situasjonen, og argumenterer for at det norske forsvaret, til tross for at det hadde blitt ”stedmoderlig behandlet” gjennom flere tiår, burde ha blitt anvendt: ”Noen velrettede skudd her vilde ha vist at vi til det ytterste mente det alvorlig med vår nøytralitet”. Dette standpunktet sammenfaller med momentene i direktivet om at Norges unnfallenhet er skylden for krigen. Imidlertid dempes budskapet noe ved at avsender poengterer at Norge protesterte, men ”formentlig ikke skarpt nok”[min kursivering]. På denne måten får avsender indirekte sagt at det hersker uenighet på dette punktet. Videre kommer det ikke klart fram av teksten hvem avsender mente at de ”velrettede skudd” var tiltenkt. 

Avsender i Morgenbladet fortsetter med å understreke at Altmark-affæren ”dannet bakgrunnen for de tragiske begivenheter som fulgte slag i slag”. Underforstått kan man trolig tolke dette som om den tyske okkupasjonen av Norge blir ansett for å være en av tragediene, selv om dette pakkes inn, kan dette tolkes som en allusjon til den etterfølgende invasjonen 9. april 1940. I siste avsnitt introduseres et annet tema, nemlig det ”sovjet-russiske spøkelse”. Metaforen utvikles videre til å bli en personifisering: ”faren fra øst spøker atter i mange sinn”. Den antibolsjevistiske innslaget kan sies å trekke fokuset vekk fra hovedtemaet for lederen, men temaet samsvarer med momentene i direktivet. Imidlertid kan dette avsnittet virke litt umotivert, da lederen ikke har fulgt opp overgangen/sammenhengen mellom temaene, slik som direktivet antyder: ”Altmark burde ha åpnet øynnne [sic] på det norske folk, og fått det til å vise et bestemt forsvar for sine nasjonale interesser (…) I dag står Norge igjen foran en slik nasjonal avgjørelse. Den bolsjevikiske fare er rykket nærmere inn på Norge. Vil det norske folk i tide innse denne fare” (Priv. til red.16.2.43 fra Presseabteilung).

Der direktivet ønsker å fremheve den antibritiske propaganda som i ”Englands falske løfter” som lot Norge ”i stikken” i ”sin egen imperialistiske krig”, og som dermed viste seg å være Norges ”fiende”, og ikke venn, nøyer Morgenbladets leder seg med å si at overgrepet ”satte dype spor i norske sinn” (besjeling). 

Lederartiklene følger, sett under ett, alle momentene som er skrevet i direktivets første punkt. De virker imidlertid betraktelig dempet i Morgenbladets kommentar. Aftenposten følger kun opp tre av fem punkter i første utgave etter direktivet. Flere av dem blir derimot fulgt opp i neste mulige utgave. Hva som er årsaken til dette, er uklart, men det kan være av hensyn til plassmangel. Morgenbladet derimot følger opp alle de andre punktene, men avviker fra punkt fem. Én av artiklene som ifølge direktivet ”fortjener å legges godt merke til” har fått plass på førstesiden med stor overskrift. De resterende har imidlertid fått plass på siste side som notiser, eller enspaltetekst, til tross for at disse ifølge direktivet ”skal legges godt merke til”, eller ”fortjener å bli slått godt opp”. Det er for øvrig uklart hva som konkret ligger i disse uttrykkene, og hvordan man skal vurdere disse opp mot hverandre.

To av nyhetsartiklene som blir offentliggjort på siste side i Morgenbladet får en bedre plassering i Aftenposten(på side to). I tillegg blir artikkelen om Englands virke i India fremstilt på en vesentlig forskjellig måte. Mens Morgenbladet har artikkelen i en notisform med overskriften: ”Begivenhetene i India”, får artikkelen i Aftenposten overskriften: ”Englands voldsherredømme i India”. Brødtekstene er imidlertid identiske tekster hentet fra NTB. Kort oppsummert har Aftenpostens artikler fått både bedre plassering i avisa, og ved ett tilfelle fått tittel som samsvarer i større grad med direktivets intensjon, enn i Morgenbladet. Interessant nok følger ikke Aftenposten opp samtlige punkter i direktivet i neste avisutgave, disse kommer imidlertid på trykk i utgaven 18. februar 1943. Videre er tre av de totalt åtte punktene, punkter som kan vurderes som betingede. Det vil si, de inneholder elementer som ”hvis (NTB sender ut)”, ”de aviser som enno[sic] ikke”. Man kan dermed ikke være sikker på om disse betingelsene ble oppfylt, eller ikke, og derfor heller ikke vite sikkert om avisene har brutt punktene, eller ikke.

Møre følger ikke direktivet, verken med leder, eller nyhetsartiklene? FIKS  KOPIER
Møre har ingen avisutgave 17. februar 1943. Neste utgave er 18. februar……….Siden avisa ikke utkom på samme dag som ettårsmarkeringa, kan dette ha vært utslagsgivende for vurderinga om å skrive noe om dette, eller ikke. (MER)
Priv. til red. 18. februar 1943(E34)
Presseabteilungs direktiv denne dagen består av åtte punkter. Første punkt er mer omfattende enn de andre, og omhandler Dr. Goebbels tale, som ”skal sette sitt preg på avisene”, både i nyhetsartikkel og lederartikkel. De resterende punktene er konkrete saker som direktivet mener henholdsvis ”skal” eller ”ikke skal” på trykk.

Avisa Møre følger direktivet, men avviker i mindre grad, fra blant annet punkt seks og ett. De resterende punktene overholdes. Punkt seks ønsker visse fotografier på trykk. Møre avviker som nevnt fra dette. I hvilken grad dette kan leses som motstand, er imidlertid usikkert, da Møre vanligvis ikke har noen fotografier i sine eksemplarer, så avviket kan dermed like mye skyldes manglende teknisk utstyr, som trass. Kravet om leder er heller ikke fulgt. Dette er imidlertid også vanskelig å avgjøre betydningen av, da Møre som nevnt, vanligvis ikke har noen leder fast, men sporadisk.

Både Morgenbladet og Aftenposten kan sies å følge opp direktivet. Morgenbladet slår Goebbels tale stort opp med to artikler på første side, som dekker halve førstesiden. I tillegg er dette også tema for dagens lederartikkel. Aftenposten til sammenlikning, har viet så å si hele førstesiden til samme tema, samt halve side to, inkludert dagens leder. Samtlige av punkter to til åtte er realisert i begge Oslo-avisene. Både Aftenposten og Morgenbladet har etterfulgt kravet om at temaene bolsjevismen og den totale krig, ”fortjener å bli særlig uthevet typografisk”. Dette blir gjort ved hjelp av ingress og overskrift, hvor Morgenbladet har valgt en blanding av fete, store fonter og versaler. I tillegg har begge avisene fortløpende valgt ut en rekke beskrivende mellomtiler, som understreker talens poenger. Aftenposten på sin side har valgt å lage en sekslinjers lang ingress med stor font, og fete typer over alle seks spalter på førstesiden. I tillegg finnes mindre, men svært tydelige underoverskrifter på siden, som understreker de ønskede poengene. Morgenbladet er en noe mer dempet førsteside, med en mindre ingress, og færre underoverskrifter, samt også gitt halve førstesiden til andre saker.

Jeg vil her gå nærmere inn på hvordan avisene har løst det første punktet, som ikke bare er mer omfattende, men som også gir mer rom for alternative løsninger. Punktet krever at avisene skal vie sin leder til Lundes tale, og inneholder en rekke temmelige spesifikke temaer og vinklinger som man ”særlig skal understreke”.

Begge lederartiklene, har som ønsket, Goebbels tale som dagens tema. Fokus for begge er også i overensstemmelse med direktivets ønsker; den totale krigsinnsats mot bolsjevismen. Den største forskjellen mellom avisene, ser nok en gang ut til å være kildehenvisning. Morgenbladets leder synliggjør i større grad enn Aftenpostens kommentar hvem som er budskapets avsender, i dette tilfellet Goebbels ytringer: for eksempel: ”Europa er i fare, sa Reichsminister Goebbels”. Dette gjøres gjennom hele artikkelen. I Aftenpostens artikkel bakes elementene i Goebbels tale inn i selve teksten, slik at det er vanskelig å avgjøre om hva som henholdsvis er riksministerens meninger og tekstforfatterens, slik som for eksempel åpningslinjen i teksten: ”Uansett politisk innstilling har enhver nordmann vært klar over at bolsjevismen betyr en dødelig fare”. Begge artiklene understreker de tyske myndigheters åpenhet, som noe positivt. Aftenposten setter denne åpenheten opp som en kontrast til bolsjevikenes ”25 års hemmelige forberedelse”. Kontrast som virkemiddel går stadig igjen i Aftenpostens artikkel for å skape en dualisme og klart fiendebilde, med tyskerne på den ene siden, og russerne på den andre. På den ene siden har du tyskerne som ”enestående heltemodig offer”, som stiller ”sitt kostbare blod til rådighet”. På den andre siden, står russerne, som blir fremstilles som ”røde robotarmeer”, ”totale ødeleggelse” og ”Europas dødsfiender”. Ved å fremstille russerne metaforisk som maskiner, oppnår teksten å dehumanisere og demonisere fienden, mens tyskerne selv blir stående som overopphøyede mennesker, som kjenner hvor stort offeret er, og som likevel vil ofre sitt liv for noe større enn seg selv. Teksten preges også av undergangsstemning og totalisme: ”bolsjevismen må knuses” og ”Europas to-tusen år gamle kultur skal kunne reddes fra undergang” (Hyperbol).

 Morgenbladet på sin side understreker også alvoret og ”skjebnetimen”, og roser Goebbles for å ha” mot nok til å se faren rett i øynene”. Fiendebildet blir mer ullent, enn i Aftenpostens artikkel. Det snakkes metaforisk om ”stormen fra steppene i øst”, men artikkelen nøyer seg med å konstantere at bolsjevismen ”stiller alle tidligere farer som har truet aftenlandene i skyggen”(personifisering). Begge artiklene trekker inn Norges innsats og den tyske kampvilje som momenter, slik direktivet ønsker. Også direktivets ønske om å fremstille møtet som et ”folkemøte” imøtekommes av begge avisene. Aftenposten på sin side avslutter artikkelen med en appell om at nordmenn nå må ”bidra på den indre front” og at det ”må handles” for ”seieren var kampen verd”.  Morgenbladet derimot nøyer seg med å si at hva dette kan bety for Norge, ”foreligger der ennu intet nærmere om”, men skyter inn at Quisling tidligere har sagt at: ”vi nu må gjøre hva vi kan for å lette Tysklands seier”. Morgenbladet understreker samtidig, i samsvar med direktivet, at hele det tyske folk stod samlet om kampen, og hadde fullstendig tillit til Goebbels utspill.
I sum formidles Aftenposten leder med pathos, med et rikere billedspråk og med propagandavirkemidler, mens Morgenbladets leder snarere likner en logos-orientert nyhetsartikkel eller rett og slett et møtereferat. 
Privat til red. 22. februar 1943 fra Pressedirektoratet (E44)

Dette direktivet er et godt eksempel på hvor omfattende påleggene kunne være. Selve direktivet består av en og en halv A4-side, enkel linjeavstand, tettpakket med innholdskrav til neste avisutgave. Kravene omhandler hovedsakelig neste dags lederartikkel, og ramser opp åtte spesifikke momenter ”til bruk for lederen i morgen”, hvis tema skal være den nasjonale arbeidsinnsats. I tillegg ber Pressedirektoratet om at møtet samme ettermiddag ”skal danne oppslaget på første side”. Deretter følger en rekke forbud og påbud og detaljerte beskrivelser av for eksempel overskrifter, bilder og tekstenes utseende og selvfølgelig innhold.

Både Morgenbladet og Aftenposten følger opp direktivet så å si til punkt og prikke. Til og med små, detaljerte krav som kan virke bagatellmessige er oppfylt. For eksempel etterfølges anmodinger om å skrive om møtelokalets utsmykninger og ”bifallene og utropene under møtet”. Aftenposten har flere kommentarartikler med propagandistisk innhold om den nasjonale arbeidsinnsats og bolsjevikerne. Morgenbladet har ingen flere kommentarer enn lederen, men vier minst tre helsider til direkte referater av talene til Terboven og Quisling fra møtet. Møre følger direktivet delvis ved at avisa har med en nyhetsartikkel hvor den nasjonale arbeidsinnsats er tema, men har ingen leder eller andre kommentarer. 
Ved første øyenkast ser førstesidene til hovedstadsavisene temmelig like ut, der hele siden er viet til møtet om den nasjonale arbeidskraft, slik direktivet ber om. Begge har flere fotografier og helsides overskrifter i fet trykk, samt underoverskrifter med utdrag av kjernepunktene i talene. Begge avisene har til og med etterfulgt kravet om at mellomoverskriftene skal ha ”virkningsfull tekst”, for eksempel: ”Bolsjevikenes planer; Tre verdenskriger”(Morgenbladet) og ”Tusener av NS-folk har kjempet på østfronten”. Begge tilfellene appellerer til lesernes følelser og kan derfor sies å ha en pathos-effekt. Metaforer og humor er ofte benyttet i mellomtitlene for å gi poengene mer kraft: ”Den britiske løve i dag[sic] en alderdomssvekket puddelhund” (Morgenbladet). Begge avisene skildrer møtet i svært positive vendinger på førstesiden. Aftenposten kommenterer imidlertid møtet i større grad enn Morgenbladet: ”I enhver levedyktig nasjons liv gis det øyeblikk da folket bryter opp (…)Meddelelsen om det store tysk-norske møte i Klingenberg i går brakte spenningen enn ytterligere i været”. Til tross for at Morgenbladets skildring også er pro-nazistisk, kan det hevdes at den også er mer nøktern og deskriptiv: ”Det tysk-norske møtet i Klingenberg kino i går ettermiddag var imøtesett med spent interesse”. 
Når det gjelder lederartiklene, oppfyller begge avisene direktivet, men løser det på ulikt vis. Nok en gang har Morgenbladets tekst et mer nøkternt preg enn Aftenposten, som benytter et langt mer bilderikt og kommenterende språk. Dette synliggjøres allerede i overskriften. Mens Morgenbladet velger tema som tittel: ”Den nasjonale arbeidsinnsats”, tyr Aftenposten til en tittel som ikke bare må fortolkes, men også antyder avsenders vurderinger av saken: ”Vi finner vår plass”. 
Morgenbladets tekst underbygger saken stort sett med logos-argumentasjon. Bakgrunnen for den nye loven nøstes opp og forklares med årsak og virkning: ”Bakgrunnen for regjeringens initiativ er”, ”Lovens hensikt er klar”. Enkelte av påstandene underbygges av kildehenvisninger. Flere av momentene i teksten er nesten identiske med momentene i direktivet. Avsender har valgt å nærmest skrive av Pressedirektoratets punkter inn i sin egen tekst. Av og til benytter avsender seg av pathos som virkemiddel. Ved et tilfelle beskriver for eksempel avsender målet med nye loven om arbeidsinnsats som: ”å slå tilbake og knuse stormløpet over steppene”. Denne metaforen skal være et bilde på kampen mot bolsjevikene. I motsetning til Aftenposten som allerede i overskrift har nærmest opplest og vedtatt at nordmennene vil gjøre sin innsats som det er krevd av den nye loven, konkluderer Morgenbladets lederartikkel med at: ”At arbeidsinnsatsen også vil omfatte andre områder enn jordbruket er klart” og tilføyer deretter ”herom vil nok den nærmeste framtid gi oss beskjed”. Avsender skriver også at ut fra situasjonen og Quislings tale, så ”vil man forstå at der vil bli krevet en sterk innsats [av nordmennene]”. Til tross for enkelte innslag av propaganda i teksten, vil jeg likevel vurdere Morgenbladets leder som hovedsakelig informativ.  

Aftenpostens lederartikkel er mer verdiladet enn Morgenbladet, og språket er mer billedlig. Samtidig er teksten påfallende fri fra teksten direktivet, selv om kommentaren innholdsmessig oppfyller påleggene. Avsender benytter seg gjennomgående av pathos for å nå fram til leserne. I teksten appelleres det til solidaritet og kamp om liv og død: ”sammen i den store og avgjørende skjebnekamp”. Allerede i overskriften trekker avsender leseren med seg inn i teksten ved direkte tiltale i form av ”vi”. Dette går igjen i hele artikkelen: ”Deg nordmann”, ”oss nordmenn”, ”hva kan vi gjøre”. Budskapet formidles ved hjelp av en allusjon til et romersk ordtak: ”Når naboens vegg brenner- da er det deg det gjelder”. Deretter aktualiseres dette ved at avsender påpeker trusselen fra Sovjet ved hjelp av metaforer og besjeling: ”Hele Europas østvegg brenner. Den største og farligste og rødeste brann verden har opplevd”.  Nazipropagandaen som syndebukkelementene skinner tydelig igjennom: ”Verdensrevolusjonens brann, anstiftet av bolsjevikene, lagt til rette av jødedommen”.  Dette til tross for at akkurat dette elementet ikke er oppfordret til i direktivet. Budskapet blir videre formidlet som en allegori, der Kongen to ganger har sluppet ”røde brannstiftere” og ”politiske pyromaner” til regjeringsmakten, hvorpå disse ”leikte med ilden” og var i ferd med å trekke Norge inn i ”ildlinjen”. Avsender fortsetter med å konstantere at dette mislyktes fordi ”det kom tysk redningsmannskap til, rev Norge ut av ilden og satte brannvakter her”. Men kongen og ”brannstifterne” flyktet. Her benytter avsender seg av kontraster som lager et tydelig skille mellom heltene og skurkene i fortellingen. At på til forteller avsender om at noen av nordmennene ”var blitt sure i øynene av brannrøyken” og at det eneste de pratet om var at ”brannvakten åt opp maten for dem”. Historien kan tolkes som et spark til nordmenn som ikke har forstått den nazistiske misjon, samt som en appell om at det nå er på tide at de også gjør en innsats i form av arbeidstjeneste. Teksten er drevet fram av antibritisk, antisemitistisk og antikommunistisk propaganda. Avsender konkluderer med at: ”Vi tar byrden opp med glede, vi vet det gjelder vårt være eller ikke være”. Verdensbildet som presenteres er dualistisk og som består av en kamp mellom det fullstendige gode og det ultimate onde.
 (KUTTE UT DENNE OVENFOR? EL: DEN SOM HAR CIRKA SAMME TEMA?)
Privat til red. 24. februar 1943 fra Presseabteilung (E54)

Direktivet fra Presseabteilung består av fem punkter. Ett av punktene har krav om at visse telegrammer skal plasseres ”med det største utstyr på første side”. Et annet kreves å bli gitt ”særlig godt utstyr”, men har ingen andre spesifikasjoner om plassering ellers. De resterende punktene tar for seg innholdsmomenter som skal, eller ikke skal være på trykk, men har ellers ingen spesifikasjoner om plassering. 
Aftenposten innfrir så å si alle punkter, bortsett fra punkt 2?, til punkt og prikke. Telegrammet fra Terboven og Quisling har sendt til Hitler er plassert på første side, over tre spalter som dekker over halvparten av helsiden. Fontstørrelsen og valg av ”fete typer” kan sies å tilfresstille kravet om ”største utstyr”. Den tykke rammen og plassering midt på siden fører til at teksten blir enda mer framtredende. Til sammenlikning har Morgenbladet kun kostet to spalter på teksten, og teksten dekker knapt en halv side. Selv om rammen er på plass og fonten fetere enn i de resterende tekstene, har Morgenbladet slettes ikke på langt nær ”størst mulig utstyr”, slik direktivet krever. I tillegg er de to avisenes valg av titler interessant. Mens Morgenbladet har valgt en nøktern, saklig, nesten byråkratiskpreget tittel: ”Telegramveksling mellom Reichskommissar Terboven, ministerpresident Quisling og der Führer”, benytter Aftenposten en tittel som kan sies å være litt mer spenstig og innbydende: ”Signalet er hørt og forstått”. Punkt to i direktivet angir en proklamasjon som skal gis ”særlig godt utstyr”. Begge Oslo-avisene har etterfulgt dette kravet og plassert teksten på første side, med fet tittel. De har også etterfulgt punkt tre, som innebærer et forbud og en særmelding som ”skal slås godt opp”.  

Punkt fire er et mer generelt punkt. Det oppfordrer avisene til fortsatt å forhindre at ”det norske folk slapper av” som følge av den gunstige utviklingen på Østfronten. Avisene må derfor ”under alle omstendigheter i utstyr og kommentarer som før gi uttrykk for hardheten, alvoret”. Verken Aftenposten eller Morgenbladet har kommentarer om situasjonen på Østfronten denne dagen. Det er derimot ikke sagt at de bryter direktivets punkt, da dette var mer av generell art. 
 Punkt fem sier enkelt og greit at alle aviser skal trykke en viss artikkel om religion i Sovjet. Både Aftenposten og Morgenbladet følger dette. Interessant nok har Morgenbladet valgt å sette denne artikkelen på førstesiden, mens Aftenposten har nøyd seg med side to. Når det gjelder tittel derimot, har Aftenposten nok en gang valgt en spenstigere og mer dramatisk versjon enn den originale: ”Den evangeliske og romerskkatolske geistlighet likvidert til siste mann”, mot Morgenbladets nøkterne: ”Det religiøse liv i Sovjet-Samveldet”. Aftenposten har videre spisset artikkelen enda mer ved å fremheve ingressen i fet trykk, og understreket ”bolsjevikernes utryddelse av kristendommen”. Morgenbladet har ingen ingress, og brødteksten er identisk i begge avisene.   

Totalt sett, ser det ut til at begge hovedstadsavisene mer, eller mindre innfrir alle krav i direktivet, både innholdsmessig og typografisk. Likevel er det nok en gang Aftenposten som innfrir til punkt og prikke, og litt til, mens Morgenbladet riktignok også oppfyller kravene, men gjør ikke mer enn forlangt/ikke på eget initiativ.      

Møre følger sett under ett, ikke direktivet. Avisa følger delvis punkt ett og to. Første avisutgave etter direktivet er tre dager, 27. mars 1943. Interessant nok kommer heller ikke punkt fire på trykk før i 4. mars-utgaven, en god stund etter første mulige utgave. Dette kan til en viss grad tolkes som et forsøk på passiv motstand. Ved å utsette kravet, sender ikke redaktøren bare et signal om trass, men kan også trolig føre til at nyheten ikke lenger er aktuell, eller vil bli lest med interesse av leserne. 
Privat til red. 8. mars 1943 (F20)

Direktivet er utsendt av Presseabteilung, og består av tre punkter. I to av tre punkter ønsker direktivet seg en kommentar (eller leder). Siste punktet innebærer en artikkel i Svenska Dagbladet, som ”må gis god akt på”. 


Aftenposten følger opp to av punktene. Punkt tre kommer på trykk i Aften-utgaven. Morgenbladet følger to punkter, og avviker vesentlig fra punkt to. I motsetning til Aftenposten har Morgenbladet en notis om de amerikanske støttepunktene i Saudi-Arabia (punkt tre) på førstesiden. Både Aftenposten og Morgenbladet offentliggjør en notis om den britiske bombekrigen. Interessant nok er det Morgenbladet som denne gangen har notisen på førstesiden, mens Aftenposten nøyer seg med side to. Dette kan sies å bli veid opp av at Aftenpostens tittel er større både i fontstørrelse, og fordi den strekker seg over to spalter istedenfor en. Det er hold for å si at begge aviser gir ”godt utstyr” til artikkelen, slik direktivet ønsker. Brødteksten er en identisk NTB-melding. Når det gjelder tittel og ingress, skiller de to avisene seg fra hverandre. Mens Morgenbladet har: ”Den britiske bombekrig mot Tyskland”, fokuserer Aftenposten på virkningen: ”Hvert britisk terrorangrep sveiser det tyske folk fastere sammen”.  Innholdet i ingressene er stort sett det samme, og forskjellene utgjør ikke nødvendigvis så mye. 

Hva lederartikkelen angår, har avisene valgt å skrive om ulike tema. Aftenposten har i likhet med anbefalingen i punkt to i direktivet, valgt USAs støttepunkter i Sør-Amerika som utgangspunkt, mens Morgenbladet avstår fra å skrive om verken, eller av de foreslåtte temaene for kommentaren. I sin leder ”Overraskelses time─” skriver redaktør R. Werner Erichsen om sine betraktninger rundt de ulike fasene i krigen. Selv om Werner Erichsen nevner ervervelse av støttepunkter som ett ledd i krigens faser, handler kommentaren hovedsakelig om andre verdenskrigs vesen som sådan, og ikke om de forente staters anskaffelse av støttepunkter i Sør-Amerika. Teksten er plassert på det som er vanlig plass for lederen, nemlig side to i avisa.

Aftenpostens leder handler om at USA har skaffet seg en rekke støttepunkter i Sør-Amerika. I likhet med direktivets anbefalinger, er kommentaren viklet på at utviklingen er foruroligende. Teksten er plassert på side to, der lederne vanligvis befinner seg. Teksten er ikke spesielt lang, men er presentert over to spalter. Avsender benytter seg av ironi for å bygge opp under ideen om at USA utnytter sør-amerikanerne: ”De er jo ikke riktig sikker på hvor lenge onkel Sam har tenkt å sitte på deres eiendom”. ”Onkel Sam” har lenge vært en nasjonal personifisering av USA. Enkelte hevder at den har sitt opphav fra krigen mot Storbritannia i 1812 (www.wikipedia.org). Videre antyder teksten ved hjelp av metaforer at amerikanerne er djevelen selv: ”Hestefoten vil kanskje være like så tydelig for sør-amerikanerne”. Lederen sår tvil om USAs løfter om at støttepunktene kun skal være midlertidige. Avslutningsvis antyder lederen at USA neppe vil gi slipp på disse områdene etter krigens slutt, uttrykt ved hjelp av personifisering/besjeling og allusjon til et gammelt uttrykk: ”Appetitten kommer, mens man spiser, sier et gammelt ord─ og det gjelder kanskje også i Washington”. 

Alt i alt består de vesentlige forskjellene mellom Aftenposten og Morgenbladet i dette tilfellet av lederartikkelen. Mens Aftenposten skriver en leder med et tema som samsvarer med Presseabteilungs ønsker, velger Morgenbladet å skrive en mer diffus leder om krigens vesen i seg selv, tilsynelatende uavhengig av dagsanvisningens anbefalinger. 

Foruten dette, kan det være interessant å nevne at både Aftenposten og Morgenbladet har propagandategninger i sine utgaver denne dagen. Tegningene er blant annet et gjentrykk av en kommunistisk valgplaktat, nå etterfulgt av bildetittelen: ”Men i dag kan det bli et mareritt” og en forklarende tekst om at: ”De røde faner veltet inn fra øst for å `befri` det norske folk”. Aftenposten trykker et fotografi av feilundernærte finske barn som ifølge tittelen er ”bortført av bolsjevikene”. Fotografiet etterfølges av de retoriske spørsmålene: ”Ønsker vi nordmenn en bolsjeviksikk seier? Ønsker vi samme skjebne over våre egne barn?”. 
Det foreligger ikke noe krav om å trykke dette i direktivet.
Møre følger ikke direktivet. Avisa har verken ønsket kommentar/leder, eller den svenske artikkelen på trykk. 
6.3.1 Evaluering av resultater

Vurdering av følgende spørsmål: Tok de ulike avisene hensyn til direktivene, eller ble de ignorert? I hvilken form ble de i tilfellet presentert i avisene? Hvor i avisen fikk de plass? Løftet fram, eller gjemt bort? Hva med NAT-artikler? Hvilke kilder ble brukt? Ble de tydeliggjort, eller gjemt bort? Hva med bildebruk? Kan man se tilfeller av at avisene frivillig/på eget initiativ trykte pro-nazistiske artikler i tillegg til de påkrevde artiklene(og fiendtlige artikler om England og Frankrike?)? Hva med bildebruken og ordbruken? Fantes det noen forskjeller mellom storby/riks- og lokalpressen? Tendensiøse overskrifter?
Fulgte de direktivene? Til hvilken grad? Tok de selv aktivt del i propagandaen (ved for eksempel å bruke artikler fra NAT hyppig)? Endret direktivenes karakter seg utover okkupasjonstida? (Ofte mer konkrete og beordrende i 1943) Den vil hovedsakelig ta for seg hvor ofte/ eller sjeldent materialet fra pressedirektivene forekom i tekstutvalget, og i hvilken grad de ulike avisene på eget initiativ publiserte pro-nazistiske tekster. Var meldingene satt inn uarbeida som klippet og limt inn i avisa? Med dårlige overskrifter som ”krigen”, eller ”krigskommunikeer”?- Dette mislikte pressekontrollørene- se eget direktiv om at materialet skal jobbes med for å finne bedre titler og ingresser.
- Ta med de alternative tolkningene også og diskuter! Ikke skjul eventuelle motstridende funn!

Aftenposten

Poengtere at Aftenposten i flere tilfeller var forut for direktivene, for eksempel: direktiv D37, privat til red. 23. januar 1943 fra PA, hvor ett av punktene er publisert samme dag som direktivet kom, det vil si én dag før Morgenbladet hadde dette på trykk.
Møre

Avisa Møre trykker nesten konsekvent saker som ønskes trykket på første side, på side to. Videre er det flere tilfeller av at avisa publiserer hele, eller deler av direktiver mye senere enn det som er ønsket av sensurinstansene. En av årsakene til dette er selvfølgelig avisas begrensede antall utgaver (3 i 1942 og 2 i 1943?) per uke, men ved flere anledninger trykker ikke avisa direktivet i førstkommende utgave, men i langt senere utgaver. Dette uten at det tilsynelatende er andre viktige saker som burde bli prioritert fra et journalistisk ståsted (Eks. dir.  57 E 1942- fra 26. feb. kommer ikke på trykk 28. feb,, men 3. mars. Sjekk andre saker denne dagen! ). Mulig påstand: Benyttet passiv motstand mot regimet ved å bruke avisas angivelige plassbegrensning som unnskyldning for å ikke trykke alle saker som dir. ønsket? Ikke alt stoff fra NTB ble sendt ut med fjernskriver. Deler av opplysningene ble sendt via posten (Brev fra Paul Glasenapp i NTBs arkiv, 5. desember 1940). Dette kan være forklaringen på at enkelte artikler ikke kom på trykk i Møre før flere dager senere. 

Men nok en gang: hvis så, hvorfor ofte med Nat-artikler som ikke er pålagt av PA eller PD?    

Dette kan virke som en bevisst motstandslinje. På den andre siden, trykker avisa ofte frivillig? NAT-artikler(forklar dette) som ikke er på trykk i de andre avisene. Eks. 28. februar 1942: ”La oss gå samarbeidets vei”, 5.mars 1942: ”Ikke sant kamerater?”, 1. mars 1942: ”Det moderne Amerika”. Trekk inn direktivene/innblandelsen fra de lokale presselederne her!   

Ordlyd i direktivene: Pisk og gulrot

Gjennom årene fikk avisa Møre flere reprimander for å ha neglisjert pressedirektivene. 
I denne landsdelen gikk det relativt lang tid før tyskerne fikk full kontroll, og Møre kunne til å begynne med dekke krigen på en relativ uavhengig måte. Men utover året 1940 strammet tyskerne grepet om det meste. De kontrollerte avisene gjennom ulike instanser: Wehrmacht, SIPO (Sikkerhetspolitiet), Press-abteilung (sic), Pressedirektoratet og NS, og det kom fra disse en strøm av pålegg, direktiver og irettesettelser, gjerne kombinert med trusler om å overta hele avisa eller nedlegge den (Nerbøvik i opplysning og agitasjon s. 73)

- Om Møre: ” Stort sett har redaktørene holdt en lav profil, latt stoffet tale for seg selv, bare sjelden skrevet redaksjonelle meningsytringer. Meningene og meningsbrytningene er som regel overlatt til de lokale debattantene, med redaktøren som ordstyrer”(Nerbøvik sitert i Agitasjon og Opplysning, nr. 2 2004)

”Som små lokalaviser flest har Møre aldri hatt noen stor stab av heltidsansatte journalister, og klarte seg lenge uten. Dette har vært typisk for små norske aviser; de har i en første fase klart seg med en redaktør, klipp fra andre aviser, telegramstoff, bygdemelinger og annet innsendt stoff” (s. 79!!!!- Viktig, men de har likevel valgt NS-propaganda, er det greit når unnskyldningen er få ressurser????) 

6.3.3 Generelle betraktninger: Pisk og gulrot

I denne delen vil jeg redegjøre for min oppfatning av materialet, på et mer generelt plan. Først en redegjøring for tendenser i direktivene. 
- Teaterstykket Fossegrimen med fotografier trykt flere ganger for eksempel 19. februar 1942 med tydelig norsk bunad. Symbol på det særnorske? Eller litt drøy tolkning? Bunaden kan igjen sees i Aftenposten 25. mars samme år, da avbildet på Kari Grønn. Og hva med det norske flagget 2. mars 1942?
”han [journalisten- min anmerkning] oppdaget snart at mangt og meget kunne puttes mellem de enkelte bestemmelser og – mellem linjene. Alt blev forstått og hurtig oppfattet at hans lesere, og så lenge tyskerne hadde mer enn nok å gjøre med å sette seg fast i det gjenstridige landet, kunne de ikke befatte seg med slike bagateller”(Johansen 1945: 67-68)

Direktivene oppfordrer ofte til redaksjonens bruk av skjønn for å avverge upassende materiale. Selv om direktivene ofte har en befalende ordlyd, så finnes det mange eksempler på anmodende, eller skjult ordre. Det var flest såkalte generelle direktiver, sammenliknet med de detaljerte og eksplisitte. Flere av direktivene kan sies å skape en følelse av godvilje og hjelpsomhet: Eks…….tilgjengelighet: bare kontakt meg per telefon, eller på mitt kontor, hensyn til at saker krever rask behandling.….

Direktivene fra Pressedirektoratet kan til tider virke krassere enn de fra Presseabteilung. Med bakgrunn i påstanden om at Presseabteilung var kontrollorganet som satt på den reelle makten, kan man av og til få følelsen av at privat til red.-direktivene fra den norske sensurinstansen, portretterer Pressedirektoratet som en liten hund som må gneldre høyt for å bli ansett som viktig. 

 Kuriositet: ”Spør bare Morgenbladet”- spalte på trykk fra 16. januar 1942- noe som skjuler seg her?

- hva med de jevnlige fotografiene av norsk natur(dikt) i Aftenposten januar 1942? – optimisme og utholdenhet tro til det norske folk? Nasjonale verdier. Tydelig markert NS-stoff? Enslydende overskrifter? Kun nøytrale lederartikler?

Kan dette sies å være typisk norske symbolske koblinger- kollektiv identitet?

- Karikaturer? Magne antibolsjevistiske og antibritiske tegninger! Ulikt?

- Aftenposten har flere kommentarer og innlegg (noveller, anekdoter- eks 7. jan. 1942) fra sine lesere enn Morgenbladet i 1943 som er tydelig pro-tyske og forsvarere av okkupasjonsmakten.(eks 1. april 1943)

-”Den første okkupasjonssommeren så også C.W. Rubensons ”piller” dagens lys i Aftenpostens spalter. Folk var svært flinke til å lese mellom linjene og forstod meningen bak de filosofiske aforismer” (Wasberg 1960: 280) 

- Tilfeller av at avisene istedenfor ønskede politiske temaer bruker plass på trivielle ting: mote, novelle om foreholdet mann-kvinne, korn og dagligdagse samtaleemner(ukeblad tematikk).

3. desember 1942: Enhver diskusjon om språkspørsmål er uønsket (direktiv hentet fra samlinga etter Budstikka).

Tilgjengelighet

Flere av direktiver skaper en følelse av ”tilgjengelighet”, godvilje og ”hjelpsomhet”

Bare kontakt meg per telefon, eller på mitt kontor. Også saker som krever rask behandling.

Straff/innskjerpelse

Ofte innskjerpinger i etterkant av at noe makthaverne fant upassende kom på trykk:

”På bakgrunn avinntruffet tilfelle innskjerpes privat til red. av 3.1 1943” (Tekstsamling s. 32)

”På grunn av inntrufne tilfeller innskjerpes tidligere direktiv…”( Tekstsamling s. 32)

Avisa Møre: 1. februar 1942- trykker en tekst av lærer Sigurd Lid ” Der Vest”- kommenter denne…!!! Var dette bevisst kritikk? I beste fall kun en tvetydig artikkel. Fikk refs av pressereferenten Thomsen.  

Trusler og eksplisitte påbud

10.mai 1942: ”Enkelte aviser har ikke offentliggjort den kommentar som NTB sendte ut i forbindelse med  ? siste tur. Denne offentliggjørelse skal tas inn pr. omgående” (Tekstsamling s. 13)

”Ansvaret kommer jo også i slike tilfelle på redaktøren” (Tekstsamling s. 23)

”spørsmål som forelegges skal innsendes i 3 eksemplarer. Denne bestemmelse innskjerpes” (Tekstsamling s. 18)

”Det er ikke tillatt å behandle…” (S: 25 i Tekstsamlingen)

”Stalingrads fall skal når den foreligger offentliggjøres som oppslag. Titel over hele første side” (Tekstsamling s.25) – eksplisitte krav

- Direktiv om at sifferannonser var forbudt, i frykt for at motstandsbevegelsen kunne benytte seg av denne annonseformen for å spre kodede beskjeder. Eksempel: ”Kerstin…”
6.3.3 Tendenser og diskusjon

1.) Ifølge Kildal ble ikke den norske pressekontrollen tatt like alvorlig som den tyske, og i mange tilfeller lyktes det redaksjonene å sabotere også: 

”Det var ikke mulig å få plass til alt stoffet fra avdelingen, hvis man skulle være nødt til å ta inn propagandamateriellet fra N.S., ble det framholdt. Tyskerne forstod dette, og på dette grunnlag behøvde man ikke alltid å ta N.S.-stoffet så høytidelig. På denne måten søkte man, når det passet, å spille den ene presseinstansen ut mot den annen”

2.) Ulike tendenser etter at redaktørstillingen ble nyordna?

”I den første tiden – før redaktørskiftet – styrte Aftenposten en meget forsiktig kurs. Bladet var til det ytterste varsom med å støte okkupasjonsmakten på noen måte og kunne stundom virke nokså ettergivende. Men det hevdes av avisens rette vedkommende at Aftenposten var utsatt for et sterkere press fra tysk side enn de øvrige avisene.” (Kildal, 1945: 127)

Selvsensur- Redaksjonens medarbeidere som tilpasser seg okkupasjonsmaktens propaganda/agenda? Som var like effektiv som offisiell sensur. 

Calmeyer og Mathisen var svært kritisk til Aftenpostens holdning under krigen:

”Sammen med Morgenposten var Aftenposten den eneste av de større Oslo-avisene som fortsatte utgivelsen under hele den tyske okkupasjonen. Fra september 1941 hadde Aftenposten en tvangsinnsatt nazistisk redaksjonell ledelse. Men lenge før det endelige nazistiske nakketak, var avisen ansett som tvilsom. (….) Det var i det hele tatt vanskelig å spore noen vilje til motstand mot okkupasjonsmakten og Quisling” (Calmeyer & Mathisen 1974: 54)

- Aftenposten benytter seg av grå propaganda i større grad enn Morgenbladet som oftere tyr til hvit propaganda- mer ærlig?
6.4 Oppsummering og diskusjon av funn (referer til teorien og sammenlikne med annen forskning)
”Akkurat som hovedstadspressen ble lokalpressen også ensrettet etter hvert. Den kom under N.S. kontroll, og som regel ble det ordnet slik at flere aviser ble slått sammen til én” (Kildal 1945: 147)

”Avisene bøyde seg for disse påleggene. Rett nok ignorerte de iblant ordrene fra Pressedirektoratet.” (Dahl, 2004: 134) Sjekk denne påstand!!!

 ”Det hände också att censuren fungerade olika i olika delar av landet och gentemot de olika tidningarna. Det gällde både i fråga om förbud mot att trycka vissa materialtyper och i fråga om tilrättaläggande av stoffet, var i tidningen det skulle publiceras och med vilken sorts rubrikk osv., eller i fråga om klara direktiv om vad som skulle komma på tryck. Förutom att censurens praxis i dessa avseeden skilde sig, var det också stora skillnader mellan de enskilda tidningarne, både i dagspress och veckopress. En del medarbetare var oräddare än andre, och särskilt under de förste åren tvekade många om vad som var bäst att göra.” (Östgaard 1995: 171)

Gjøre meldingene i avisene så like som overhode mulig, slik at leserne skulle forstå at dette var tysk propaganda? Dette gjorde avisredaktørene i Trondheim (Hansen & Orset 1985: 91)

”Han legger stor vekt på ikke å kvele det personlige i en betydningsfull lederartikkel ved å gi altfor detaljerte anvisninger. Og uttrykkene i den ’grunnstamme’ har gir, må journalistene under ingen omstendighet gjengi ordrett. Artiklene må absolutt være like varierte i ordvalget som de må være ensrettede i tonen. Det gjelder jo for enhver pris at almenheten ikke får det inntrykk at kommentarene er skrevet på kommando” (PA-leder Moser sitert i Jerneck[1943] 1945: 179) 
- Fordekt motarbeidelse (spor etter ”misforståelser”?)

Denne form for protest, beskrives også av Per Johansen: 

”et billede av vakker norsk natur, et dikt av våre klassikere med en aktuell undertone, det fantes uutømmelige kilder å øse av i så måte, en petit med `dobbelt bund`, ja selv en annonsetekst av den rette sorten kunne gjøre underverker” (Johansen 1945: 88)

- Den gode dekningen av NS-arrangementer kan skyldes at journalister til tider ble utkalt til disse møtene, og at det var tvungent fremmøte som ble kontrollert (Hansen og Orset 1985: 76) 

”For å skape en motvekt mot den høystemte propagandatone, som tyskerne legger an på å gjennomføre i hele den norske presse, pleide ’bremseredaktørene’ en tid å anbringe en behersket lederartikkel om et aller annet helt nøytralt emne like etter den beordrede hatske lederen. Men tyskerne sørget snart for å få lukket det ventilen ved å gi uttrykkelig ordre om at alle lederartiklene måtte være politiske” (Jerneck [1943] 1945: 185).
- Manglende motstand som følge av frykt for nazistenes terror? Passiv konsensus som resultat

Ifølge Wasberg var motstanden mellom NS-staben og resten av staben tydelig. På den tiden var også det illegale arbeidet i redaksjonen i full sving (1960: 284). Dette burde tyde på at sjansen for at noen av Aftenpostens medarbeidere var tilbøyelige til å forsøke å skrive mellom linjene burde være stor/sannsynlig…..

Riksadvokatens aviskomité- slo fast at Aftenposten tok ingen risiko og gjorde noen motstand, Avisutvalget av 1945,

”Den[Aftenposten- min tilføyelse] har utviklet seg til å bli den mest tyskbetonte av den norske avisene og ansees i alminnelighet for å være okkupasjonsmaktens spesielle talerør”(Jerneck[1943] 1945: 185)
Presseabteilung rangerte de norske avisene etter sin innstilling til nyordningen, med begrepene positiv, lojal og zurückhaltend. Ifølge Jerneck var Morgenbladet den eneste avisen som” ble hedret med” betegnelsen zurückhaltend”: ”Til tross alle vanskeligheter og alt press klarte den å opprettholde en konsekvent rak nasjonal kurs, selv om den som alle andre norske aviser ble tvunget til å sette opp artikler mer eller mindre etter diktat (Jerneck[1943] 1945: 186-187)
Ifølge Hjeltnes vurderte okkupasjonsmyndighetene Aftenposten som den viktigste avisa i Norge. De hadde derfor et ekstra våkent øye på avisa, og forbød eierne å stanse driften.  I tillegg fikk den nye, nazistiske redaksjonelle ledelsen som ble innsatt i september 1941 stor innvirkning på avisas innhold (Hjeltnes 1987: 207-208). Dette styrker tesen om at Aftenposten fulgte sensurmyndighetenes retningslinjer til over evne. På den andre siden viste flere av journalistene innad i avisen seg å være patrioter som i tillegg til å være i konflikt med NS-journalistene i samme redaksjon, også bedrev illegalt arbeid i skjul. Med denne opplysningen in mente skulle man tro at de patriotistiske journalistene i større grad ville etterlate seg spor av motstand i det redaksjonelle stoffet. På den andre siden kan dette også tale for at disse journalistene bevisst ønsket å ligge lavt i terrenget i frykt for å avsløre den illegale virksomheten som foregikk i det samme hus.  

Selv om Aftenposten ut fra mitt materiale kan sies å vise en ettergivende holdning til direktivene fra pressesensurapparatet, er det dermed ikke sagt at avisa i sin helhet var servil. I flere avisutgaver i mitt materiale, har jeg kommet over tegn som kan antyde noe annet. Blant disse er for eksempel en fotografirekke som fant sted våren 1942 (for eksempel: 14. 1. 42, 4. februar 1942). Da kan man så å si hver dag se et fotografi av norsk natur, uten noen synlig form for sammenheng med avistekstene. Fotografiene har heller ingen kommentar. Om dette er en form for motstand mellom linjene, kan man diskutere….. På en side kan man hevde at dette kunne tolkes som en oppmuntring…….på den andre siden er nasjonalistisk nostalgi og hyllest nettopp en side ved det nazistiske takegods. andre anledninger har Aftenposten benyttet seg av særnorske motiver i sine illustrasjonsbilder. For eksempel….(14. januar 1942 om at jente i bunad….). Jeg vil ikke dvele mer ved dette, da dette faller utenfor rammen for denne oppgaven, siden dette materialet ikke direkte berører Tagensanweisungen. En undersøkelse av fotografiene i Aftenposten gjennom krigstiden vil på den andre side kunne være interessant utgangspunkt for en videre undersøkelse av pressens forhold til sensurapparatet. 

Morgenbladet tydeliggjør i større grad enn Aftenposten kildene for utsagnene og kommentarene i avistekstene. Dette gjelder spesielt i overskrifter og ingresser, der det ofte er om å gjøre å si mye med få ord. I flere tilfeller var det vanskelig å skille Aftenpostens meninger fra meningene de var bedt om å offentliggjøre av priv. til red.-direktiver. 

Rune Ottosen påpeker at, i motsetning til andre yrkesgrupper som for eksempel blant lærere, ble det aldri etablert en felles pressefront mot okkupantmakten. Ottosen stiller videre spørsmål om journalistene hadde stått mer sammen om en enhetlig linje, dersom det hadde eksistert en sterk fagforening under krigen (Ottosen 2001: 74). Norsk Journalistlag ble ikke etablert før etter krigen.

Ifølge Wasberg ble Aftenposten vesentlig forandret etter nyordningen: ”Det positive holdning, som tyskerne forgjeves hadde krevd av den avsatte politiske redaktør, og den gamle redaksjon, preget både lederartikler, oppslag og overskrifter, og ofte nøyde de nye redaktører seg ikke med å følge direktivene, men gikk delvis videre” (Wasberg 1960: 285).

”På grunn av papirmangelen måtte sidetallet innskrenkes, og snart var aftennummeret nede i et sidetall av 4. På denne sterkt begrensede plass krevet okkupasjonsmyndighetene og NS sin rummelige del av spalteplassen” (Wasberg 1960: 286)

”Etter Stalingradkatastrofen vinteren 1942-1943 ble tonen en annen. Da var ikke seieren lenger sikker, og da galdt det først og fremst å få det norske folk vekket opp til forståelse av den truende bolsjevikiske fare. Tyskerne fant det nødvendig å gjøre de norske redaktørene oppmerksom på at de måtte skrive langt mer personlige ledere (…) Lederartiklene skulle handle om politikk og ikke rasjonering, brensel og andre upolitiske emner. De upolitiske ledere måtte delvis oppfattes som demonstrasjon mot tyskerne, og det ville ikke bli tålt” ( Wasberg 1960: 288) 

Avdøde redaktør i Aftenposten, Johs. Nesse mente at Aftenposten fra dag én kom i okkupasjonsmaktens søkelys på grunn av sine høye opplagstall:

”Trusler, refselser og straffer hørte til dagens orden. Aftenposten var også gjenstand for spesiell håndpåleggelse. De første eksemplarer som gikk ut av maskinen skulle forelegges for Presseabteilung øyeblikkelig, om morgenen såvel som om eftermiddagen. Som regel fortsattes trykningen mens sensuren pågikk, men vi måtte ofte stoppe pressen og kassere det trykte” (Johs. Nesse, sitert i Wasberg 1960: 278)

Morgenbladet var ifølge Kildal: 

”konsekvent i sin motstand mot okkupasjonsmakten og N.S. En kan tydelig skille ut det dobbelte mål det tilstrebte [sic]: på den siden å motarbeide eller i alle fall svekke de tyske og unasjonale fremstøt og på den andre siden å styrke det norske folket i den passive motstand og troen på den endelige seier (…) dets ledere hadde gjerne en undertone som motvirket de formastelige ord, en dobbeltklang som åpnet for lys og håp og tillit, en tendens til å gripe det ”uutsigelige” og senke det i lesernes sinn. Mange av dets ledere og øvrige artikler var små mesterverker som vil bli stående i historien som manende minneruner fra den største trengselstid i den norske presses historie. Morgenbladet føyde seg aldri hvis det var den ringeste mulighet for å la være ” (Kildal 1945: 133-134)

Om Møre:

”De trykte den tyske krigspropagandaen og de tysk-vinklede krigsnyhetene, som de måtte, men ikke alltid på en måte som tyskerne satte pris på. Han kunne f.eks. plassere denne type stoff på side 2 istedenfor på førstesiden” (Nerbøvik, sitert i Agitasjon og Opplysning, Pressehistoriske skrifter nr. 2 2004, s.73)

Møre trykte sjeldent ledere/kommentarer i sine utgaver.- kunne sno seg unna med at de ikke pleide å ha leder? Men har av og til, og noen ganger til og med en leder om et helt annet tema, enn ønsket. Provokasjon? Utenriksstoff- for eksempel ønske om å trykke svensk artikkel, ikke fulgt. Kan unnskylde seg med at de er en lokalavis? Til tross for ”til alle aviser”. Lite plass?

- Møre: Noen ganger kom punkter på trykk i mye senere utgaver, enn det som var mulig. Passiv form for motstand?

”Kontrollen fra okkupasjonsmakta ble stadig tettere, som for alle norske aviser som ikke var illegale. Men Møre inneholdt også under okkupasjonen mye upolitisk stoff som trolig ville ha vært det samme uten okkupasjonen.” 

Nerbøvik nevner flere tilfeller der avisa Møre valgte å neglisjere direktivene, eller konkrete artikler som var dobbeltbunnede, og som vakte skarpe reaksjoner fra pressekontrollapparatet (Nerbøvik 1996). 

”Det er av betydning” at avisen skal ha en leder hverdag. Denne skal være positiv og optimistisk” (Direktiv 4.januar fra boka- spesifiser referanse og sitatet). 12. januar i samme samling: Redaktørene bør på egenhånd ta opp aktuelle spørsmål, nye lover, og tiltak i sine ledere, selv om de ikke har fått beskjed om dette.

Ifølge Kildal hadde avisene ikke plass til å trykke alt stoffet som ble sendt ut av både det norske og tyske sensurapparatet.

”Tyskerne forstod dette, og på dette grunnlag behøvde man ikke alltid å ta N.S.-stoffet så høytidelig. På denne måten søkte man, når det passet, å spille den ene presseinstansen ut mot den annen” (Kildal 1945: 93).

Også Kildal beskriver den tyske pressesensuren som ”mest sjenerende” (Kildal 1945: 93).

”Stoff som var beordret inn var ikke til å unngå, men ’leveringsmåten’ kunne være mer og mindre sympatisk. Og det er altså et spørsmål om man ikke undertiden serverte med større pomp og prakt enn det var nødvendig. I en annen klasse står det stoffet som ikke var beordret inn og som avisene tok inn likevel (…) Her viste noen aviser en servilitet som det er vanskelig å finne unnskyldning for”(Kildal 1945: 123)

Thormod Valaker, som har undersøkt de borgerlige avisenes holdning til nazismen i mellomkrigstida, beskriver avisenes holdning som ”et trist kapittel med Dagbladet og Morgenbladet som unntakene” (Den nordiske presse og nazismen 2001: 16) Ifølge Valaker var de borgerliges avisenes linje/mentalitet: ”Heller brun enn rød”, et resultat av journalistenes manglende vilje til kritisk refleksjon. Valaker trekker deretter paralleller til finske Birger Thölixs´ betegnelse ” den frivilligt ödmjuka journalisten”, som ”svek og tilpasset seg Kekkonens linje overfor Moskva”(op.cit)

Videre forklarer Valaker avisenes unnfallenhet og manglende kritikk med pressens tette politiske bånd til partiene. ”Avisene var ukritiske speilbilder av partisynspunkter” (Valaker 2001: 27)

Salminens ”Finlandisation”- Likheter og ulikheter: Undersøkelsene jeg har foretatt, viser som nevnt at avisene i stor grad lot seg føye, og at pressedekningen sett under ett var til okkupasjonsmaktens fordel. Hva var årsaken til dette? Rent bortsett fra ved militære meldinger, forekom det ikke systematisk forhåndssensur av den norske pressen, slik det har forekommet i andre……. (FINN REF), og slik vi har sett i materialet, fantes det muligheter for å yte motstand, mellom linjene. Hvorfor forekom dette ikke oftere i den norske pressen? Det kan være nærliggende å tenke seg at årsaken kan sammenfalle med Salminens forklaring på den finske pressens ydmykhet overfor Sovjetunionen under den kalde krigen, at frykten for represalier fra en stormakt utløste en form for selvsensur i redaksjonene. Fenomenet/Selvsensuren som Salminen beskriver som ”finlandisation” fant imidlertid sted under andre omstendigheter enn det Norge befant seg under i 1940 til 1945. Den mest åpenbare forskjellen er at Norge var en okkupert stat, til forskjell fra Finland, som var en fri stat. Likevel, vil jeg påstå at det vil kunne være fruktbart å sammenlikne disse to statene, da Finland levde under en konstant trussel om invasjon, mens Norge til tross for å være okkupert, hadde relativt frie……..  (REF). Salminen skriver at ”Finland, a democratic nation with Western institutions and an American-influenced modern culture was solidly in the Soviet sphere of influence”(Salminen 1999: 169). Sovjets innvirkning på den finske pressen inkluderte direkte og indirekte trusler, til tider klare restriksjoner, samt høflig diplomati. Under forholdene å dømme, vil jeg derfor hevde at den okkuperte norske og den ”frie” finske presse ikke hadde så ulike handlingsmuligheter/rom.

Samtidig delte den norske pressen flere likhetstrekk med den finske pressen; den var mangfoldig, både i innhold og antall og den hadde sterke impulser fra den anglo-amerikanske pressen (SJEKK siste påstand!). Videre ble både Finland og Norge utsatt for en totalitær stormakt, hvis mål var å indoktrinere og påvirke opinionen for å endre på det politiske systemet og forberede folket på en ”ny tid”. Resultatet ble i begge tilfeller en presse brakt til taushet. Hva var den bakenforliggende årsaken til selvsensuren? I likhet med Salminens konklusjon, tror jeg frykt var hovedårsaken til at selvsensur kunne oppstå. Kanskje ikke fullt så mye på vegne av nasjonen, slik som den finske pressen fikk føle det på kroppen, men frykt for represalier både mot seg selv og familie, samt mot redaktøren og avisa som sådan. Nattredaktør i Nidaros Henrik Mykkeltvedt påpeker faktumet at det var vanskelig å være ulydig overfor kontrollmyndighetene, i frykt for at redaktørene ville bli straffet:

”Vi prøvde stadig å unngå dem [direktivene], men var klar over at det var redaktøren som ville lide, dersom vi bevisst satte oss ute over bestemmelsene” (Mykkeltvedt sitert i Hansen og Orset, 1985: 48). En ”uforsiktig” journalist kunne både koste sin egen og andre kollegaer jobbe, og i verste fall til og med livet, slik som ……… 

Hangen til selvsensur kan kanskje oppsummeres med Bismarcks ord: 

”The whole nation has to pay for the windows broken by careless journalists” (Bismarck sitert i Salminen 1999: 16). 

 ………………………..Som sagt, ble både Norge og Finland utsatt for press fra totalitære stormakter. Ifølge både nazistiske og kommunistiske idealer burde mediene underlegges statlig kontroll. Begge stormaktene hadde et velutviklet kontrollapparat hva pressen angikk, henholdsvis Goebbels Propagandadepartement og det tilsvarende Sovjetiske Glavlit, som skulle sørge for en gunstig pressedekning for myndighetene. Årsak- kildeavhengighet?

Ifølge Reese og Shoemaker har kildene en ”enorm effekt på innholdet i massemedia”, spesielt offisielle kilder, som både har ”viktige ting å si” og gjør hverdagen litt mer effektiv for journalistene ([1996]1996: 178, min oversettelse). Det er nærliggende å tro at denne makten over pressen blir forsterket i myndighetenes favør i krigstid, da kildetilfanget begrenses vesentlig. Ikke minst spiller trusler og tvang også inn på pressens dekning i krigstid.

Det var flere trusler som hang over en pressemedarbeiders hverdag. Redaktører og journalister holdt frivillig informasjon tilbake/var lydige undersåtter av sensurorganene i frykt for hva okkupasjonsmakta kunne svare med; inndra avisa, stoppe drifta, fengsling, …? (EKS!)
Den svenske journalisten Benkt Jerneck oppholdt seg i Norge i 1942-1943 som korrespondent for TT- Tidningarnas Telegrambureau, det offisielle svenske telegrambyrå.
”Myndighetene kontrollerer strengt at intet uønsket slipper inn der. Allikevel hendte det iblant at jeg gjorde interessante funn, spesielt i provinsavisene. Det kom av at viktige lokale meddelelser som regel ikke måtte offentliggjøres i hovestadspressen eller i andre aviser, hvis leserkrets ikke ble direkte berørt av meddelelsen”(Jerneck, 1945[1943]: 58)

7. Tilbakeblikk: Balansekunst
7.1 Betraktninger og vurderinger av metode og annet i oppgava 

Avisene følger de fleste direktivene, ofte ut i minste detalj- et utslag av selvsensur? Frykt for represalier?

(validitet og reliabilitet og generaliserbarhet)

- Fullstendig samling? I så fall rart at det ikke finnes noe, eller lite fra 1940-1941, og hvorfor heter de så ”daglige anvisninger”, hvis de kom sporadisk?

- Hvem som er avsender ikke alltid tydelig. ER dette kun sendt ut fra PA? Eller også fra de norske sensurorganene?

- Noen av direktivene kan være vanskelig å tolke, for eksempel hvis de er mangelfulle, uklare, vanskelige å lese (eks. s.14 og 17! En uleselig artikkel, skrevet på tysk) eller hvis de henviser til kontekster som ikke er umiddelbart tydelig for andre enn dem informasjonen er tiltenkt. Dessuten, de direktivene som forutsetter at visse temaer kan komme på trykk HVIS de blir godkjent, kan være vanskelig å sjekke om dette ble etterfulgt på grunn av manglende dokumentasjon. Eksempelvis måtte stoff som hører inn under Kultur- og Folkeopplysningsdepartementet ”forelegges for offentliggjørelse” (Tekstsamling: s 6). Eller: ”Alle artikler og bilder som angår Waffen SS og Den norske region skal forelegges pressedirektoratet” (Tekstsamling s. 24) Ofte ga pressedirektivene rom for spesielle tillatelser, men kun etter ”send inn manuskript i 2 eksemplarer (..) eventuelt pr.telefon ” (Tekstsamling s.7)

Aftenposten: ” De tyske direktivene ble ikke bare fulgt, ofte gikk kommentarene betraktelig lengre (…) På sin side forsøkte avisens gamle medarbeidere så langt det fant det mulig, å unngå oppgaver som ble pålagt dem av den nye redaksjonsledelsen. For eksempel gjaldt dette utenriksstoffet, der man forsøkte på dobbeltbunnede titler” (Hjeltnes 1990: 289). Propaganda , positive overskrifter, framgang og den nye æra. Fordi avisa var størst, og var under sterkere påtrykk? Ga mer spalteplass? Var til en viss grad positivt instilt mot fascismen allerede i mellomkrigstida? 

”Det hersker liten tvil om at Aftenposten og dens eiere var under sterkt press fra landets nye herrer. Kanskje mer enn noen annen avis ble denne Norges største underlagt kontroll og årvåkne sensurinstanser. Aftenposten var gjenstand for spesiell forhåndssensur…(Hjeltnes 1990: 322).”

- Frykt for represalier- førte til selvsensur? Tjene penger til livets opphold, stans av avisen livet og annet  

7.2 Selvrefleksivitet

Samlet vurdering av oppgava og prosessen. Døftning av svakheter, utilstrekkeligheter og/eller feil

Underkaste et kritisk blikk på: Utvalg og antall, operasjonalisering av koder og begrep, valg og prioriteringer i datamaterialet, m.m

(Gentikow anbefaler at man evaluerer hele veien gjennom oppgava, ikke bare til slutt som en del av den refleksive/kritiske prosessen).

- Validitet (fortolkningene gyldige?)

- Generaliserbarhet- ”analytisk kompleksitet”- Gentikow: - Reliabilitet:

Flere av direktivene som jeg har funnet i forkskjellige mapper i arkivet. inneholder de samme befalingene Flere av dem forekommer i en norsk og en tysk utgave. Dette styrker holdbarheten i utvalget. 

Svakheter/Vanskeligheter- avsluttende kommentar/evaluering:

- Vanskelig å tyde, mange i dårlig forfatning og vanskelig å bedømme hvor mangelfullt, evt. Fullstendig materialet er.

- Vente på tilsendte kopier

- Mikrofilm, manglet en avisutgave - tok lang tid å skaffe ny film fra Mo i Rana. 

- Møre kun to utg, i uka - vanskelig å vurdere hvilke dir. som ble forventet å komme på trykk- hvilken dato/avisutg. de ulike dir. forholdt seg til. Gjennomgikk alle dir. i forhold til neste, nærmeste avisutg. Og påfølgende utgave for sikkerhets skyld.

- Jeg foretok stikkprøver av dir.mateiralet jeg fant i RA mot dir.materialet funnet i avisa Møre sitt arkiv. Flere av dir. i Møre sitt arkiv viste seg å være identiske med dir. i selve NTBs arkiver, til tross for at de var i håndskreven form. Videre fant jeg artiker i ulike avisutgaver som pekte direkte tilbake på direktiver som fantes i NTBs arkiv, men ikke i Møre sitt arkiv.

 
Dette styrker antakelsen om at alle aviser ble tilsendt de samme direktivene fra NTB, og dermed også grunnlaget for å teste det samme materialet opp mot samtlige aviser. På en annen side, har jeg ingen garanti for at avisa Møre mottak samtlige av dir.(eks, dir. med påskrift ”til oslo-pressen”, men likevel har Møre fulgt noen av disse dir…)

Møre hadde begrensa virksomhet på denne tida, med tanke på at avisas eneste ansatte var redaktøren selv. Avisa fikk muligens en slags ”stilltiende dispensasjon” til å neglisjere en del av direktivene som var mest relevante for de større avisene? (Se dir. med påskrivt ”skal klippast”). Ellers, også en del direktiver fra andre hold!!!!- De lokale presseformenenne!!!

Selv om jeg har utført stikkprøver med dir. funnet i Møre sitt arkiv i materialet fra RA, har jeg ingen garanti for at Møre fikk samtlige dir.

- Problem: Alle dir. veies likt. Dvs. Ved dir. hvis pkt. hovedsaklig sier denne art. ikke på trykk, så er dette veldig ”gratis motstand”, ikke nødvendigvis tegn på noen bevisst, aktiv motstandslinje. Nemlig ikke sikkert at de ville ha trykt disse avvikende /uønskede art. hvis de ikke fikk noen forbud heller!! 

- Avgrensning på gjøres, men kan ikke se bort i fra at dette kan medføre at et skjevt bilde blir gitt.

Innsamling i Riksarkivet-  denne prosessen har jeg registrert at flere av de samme direktivene forekom i hos de ulike kildene, noe som kan sies å styrke kildematerialets troverdighet. På en annen side……men så er det nærliggende å anta de storparten av NTBs utsendte meldinger, var andre meldinger enn direktivene selv.

Må ta høyde for at direktiver som kan ha spilt inn på statistikken kan ha gått tapt. Det er med andre ord mulighet for at utvalget jeg har framskaffet ikke er representativt.

Intrakoderaliabilitet er: ”graden av konsekvens i en och samma persons koding” (Ekström og Larsson, 2000:135) for å unngå

For å teste reliabiliteten av resultatene og om operasjonaliseringen av variablene er god nok, kontrollerte en ekstern person, med akademisk bakgrunn, analyseskjemaet på ti prosent av materialet. Resultatet av denne testen var……graden av samsvar…. noe finjustering av variablene og ………

En slik metodetriagulering vil forhåpentligvis kunne supplere og styrke validiteten av funnene (Østbye et.al. 2002)

8. Konklusjon: Tale er sølv, men taushet er gull?
Hvor effektiv var den tyske…Veldig effektiv. Likevel…….Lot seg diktere?

Både Aftenposten og Morgenbladet fulgte langt på vei påleggene og anbefalingene gitt i de daglige Tagesanweisungen. Til tider gikk avisene til og med utover direktivene, og trykket tilsynelatende frivillig nazistisk propaganda på eget initiativ. Avisa Møre unngikk de fleste direktivene, men med et slikt begrenset opplag som avisa hadde, ville det være fysisk umulig å oppfylle alle kravene fremmet av PA og PD, for å ikke snakke om krav fra lokale NS- presseledere. I likhet med hovedstadsavisene, offentliggjorde også imidlertid bondeavisa til tider propagandastoff for nazistene, tilsynelatende på frivillig grunnlag.

Materialet for denne undersøkelsen viser imidlertid at det fantes spor av motstand mellom linjene. 
Forslag til videre forskning: Se nærmere på annonsespaltene- se hva som skjuler seg her. Og ordlegging- type: ”Norsk ektepar søker” Og spalten: ”Spør bare Morgenbladet”- Middel for å skrive om temaer som ellers var uønsket?- Dir. 28D fra 1942. Ta med eksempelet på at annonsespaltene ble brukt til personlige meldinger: ”Kerstin!”

Til tross for at Aftenposten og Morgenbladet tilsynelatende fulgte direktivene, som ønsket, vil jeg her hevde at det likevel er en vesentlig forskjell. Mens Aftenposten har en tydelig fordømmende, eller hyllende tone i sine tekster, fremstår Morgenbladets tekster i en mer dempet tone.
8. Appendiks

- Kodebok

- Kodeskjema

- Avisartikler og direktiver benyttet i kvalitativ undersøkelse- oversikt også (Grunnsetningene)
- Tabeller over statistisk materiale

- Militære grunnsetninger av april, mai 1940- eksemplar i eske 5, serie F.???

Roksvold, Thore: Retorikk for journalister, Landslaget for norskundervisning(LNU) og J.W. Cappelens Forlag a.s, Oslo 2003a [1989], 6. opplag
Roksvold, Thore, ”’Etikk’ kommer av ’ethos’” i Presseetisk front. Festskrift til Odd Raaum, Ottosen, Rune, Roksvold, Thore(red.), Ij-forlaget, Kristiansand 2003b, sider: 185-202
Salminen, Esko: The Silenced Media. The Propaganda War between Russia and the West in Northern Europe, Macmillan Press LTD, Hampshire og London [1996]1999, originaltittel: Vaikeneva valtionmahti.


Schmitt, Peter F.: Widerstand zwischen den Zeilen? Faschistische Okkupation und Presselenkung in Norwegen 1940-1945, Pahl-Rugenstein Verlag GmbH Köln 1985

Schmitt, Peter F.: Widerstand zwischen den Zeilen? Faschistische Okkupation und Presselenkung in Norwegen, Köln 1985

Skodvin, Magne: Norsk historie 1939 – 1945, Det Norske Samlaget, 1991
Valakar, Thormod: ”Holdninger i pressen på 30-tallet” i Den nordiske presse og nazismen, Krigsinvaliden nr.1, 2001, Krigsinvaliden, Oslo, s.15-27 ???? Hvordan skrive denne referansen?



Valaker, Tormod: ”Litt fascisme, hr. statsminister!” Historien om den borgerlige pressen og fascismen, Forum, Aschehoug, Oslo 1999 

Welch, David: The Third Reich. Politics and Propaganda, Routledge, London og New York 1993  
Östgaard, Einar (red.) Pressen i Norden- En bok om pressen i de nordiske länderna- dess historia- dess uppgifter- dess problem, LiberFörlag, Stockholm 1979

Utrykte kilder

Hovedsakelig materiale innsamlet i Riksarkivet og Landsvikarkivet??? Også privatarkiv tilhørende Bladet Møre; skriv, direktiver, retningslinjer og annet.

I NTBs Privatarkiv NR. 945- 965

949

Bestilte esker:

F- Historiske dokumenter

Adm. Og redaksjonelle spørsmål m.m

Esker: 0004, 0005, 0006 og 0007

G- Andre spesialserier

Ga: - Nyhetsflak fra Presseabteilung

Gaa: Privat til redaksjonene 

Esker: 0001 til 0016 (Nyhetsflak- ulike datoer ifra 1940 til 1945)

Esker: 0017 til 0020 Privat til redaksjonen, dagsanbefalinger, forbudt å omtale

Serie Gab- Privat til redaksjonene, innenriks

Esker 0001 og 0002. 6.august 1942 til 7.mai.1945

Serie Gac- Sperrede meldinger

Esker 0001 og 0002 periode: 1944 til 1945 

Pressedirektivene fra 1943 er hentet fra

Pressedirektivene fra 1942 er hentet fra serie Gaa, eske 16, 5, 6 og 4

Arkiv etter Reichskommissariat…….

Trykte kilder

Samlingen av pressedirektiver etter… i Asker og Bærums Bustikke

Aftenposten januar- april 1943 i Nasjonalbibliotekets mikrofilmsamling

Morgenbladet: januar-april 1943 i Nasjonalbibliotekets mikrofilmsamling

Avisa Møre: januar- april 1943 i Nasjonalbibliotekets mikrofilmsamling

Tidskrifter

Avisutgavene i Nasjonalbiblioteket

Aftenposten, morgen og Aften, januar til og med mars 1942 og januar til og med mars 1943

Morgenbladet: januar til og med mars 1942 og januar til og med mars 1943

Møre: januar til og med mars 1942 og januar til og med mars 1943

Agitasjon og Opplysning, Pressehistoriske skrifter nr. 2 2004, s. 72- ”Møre – på vei inn i nåtida” Forfatter? Nerbøvik???

Oppslagsverk

International Encyclopedia of Propaganda……………

(Husk å skille de ulike typene medier)
Norsk Krigsleksikon: www.norgelexi.com, http://www.norgeslexi.com/krigslex/krigslex.html, 31. august 2006.
Lovverk: 

Film
Hippler, Fritz: Der Ewige Jude, 1940- REF!!!!

Internettkilder
 Aftenposten 1942





85 %





5 %





4 %





3 %





3 %





Følger alle punkter





Mindre avvik





Vesentlige avvik





Følger ikke direktivet





Vanskelig å avgjøre





Aftenposten 1943





80 %





6 %





9 %





3 %





2 %





Følger alle punkter





Mindre avvik





Vesentlige avvik





Følger ikke direktivet





Vanskelig å avgjøre





Morgenbladet 1942





5 %





7 %





2 %





6 %





80 %





Følger alle punkter i direktivet





Mindre avvik





Vesentlige avvik





Følger ikke direktivet





Vanskelig å avgjøre





Morgenbladet 1943





64 %





19 %





6 %





8 %





3 %





Følger alle punkter i direktivet





Mindre avvik





Vesentlige avvik





Følger ikke direktivet





Vanskelig å avgjøre





Avisa Møre 1943





28 %





9 %





4 %





57 %





2 %





Følger alle punkter i direktivet





Mindre avvik





Vesentlige avvik





Følger ikke direktivet





Vanskelig å avgjøre











� Militære grunnsetninger av april, mai 1940 funnet i NTBs PA i RA, eske 5, serie F


� Militære grunnsetninger for pressen, 24. april 1940, skriv funnet i NTBs arkiver. Siste setning er håndskrevet.


� Referat fra styremøte i Telegrafstyret av 4. juni 1940 i Riksarkivet, funnet i……………….FYLL INN RA, NTBs arkiver, eske….


� Skriv til Riksadvokatens Aviskomité, 22. august 1945, funnet i Møres privatarkiv.


� Privat til red. fra PA 14. mars 1942, i RA, NTBs privatarkiv, serie Gaa, eske 16, 5, 6 og 4


� Privat til red. fra PD 30. mars 1942, i RA, NTBs privatarkiv, serie Gaa, eske 16, 5, 6 og 4


� Privat til red. fra PD 21. februar 1943, i RA, NTBs privatarkiv serie Gaa, eske 16, 5, 6 og 4


� Privat til alle fra PA 16. januar 1942, i RA, NTBs privatarkiv, serie Gaa, eske 16, 5, 6 og 4


� ”Innføring og drift av innenriks Hell-distribusjon-fjernskrivertjenesten”, direktiv funnet i NTBs arkiver, i eske 5, serie F.


� Brev fra Telegrafstyret til NTB 28.05.1940	


� Oversikt fra 7. mai 1941 funnet i NTBs arkiv


� Privat brev fra Thora Diseth til Birger Knudsen, funnet i NTBs privatarkiv i RA, boks 4, mappe 4, sak 3.


�  ”Til observajon”: Konfidensiell lapp fra 16.oktober.40 og i en instruks fra Glasenapp, 19. august 1942, i NTBs PA i RA. 


� Begrepet ”Finlandisation” ble første gang brukt i 1950-åra. Det refererte til Sovjetunionens langsiktige planer om å undergrave de vestlige demokratiene i Europa ”på samme måte som i Finland” (Salminen 1999: 2)


� FINN referanse……………


� Finn referanse………………………


� finn referanse………………….


� Finn referanse………………….


� Sett in ref!!!


� REF!!!


� REF!!


� Begrepet ”Jøssinger” ble opprinnelig  oppfunnet av en svensk redaktør etter episoden i Jøssingfjorden 16. februar 1940, der flere nordmenn ikke ville skyte på britene som bordet det tyske skipet Altmark. Begrepet ble raskt tatt i bruk som skjellsord av nazistene. Uttrykket ble senere et hedersuttrykk blant motstandsfolk i Norge (Skodvin 1991: 182).








�Finn BOKref!





�Litt mer, 4-5 linjer om hvilke instanser som ble koblet inn





�Finn bokref





�Sic?


�Fyll inn mer her





�Ref





�nytt


�har fylt ut


�nytt


�nytt


�nytt


�nytt


�nytt


�sjekket


�NB! Fransk opprinnelig- bør ha med org. Tittel?


�Hvordan føre opp dette?


�

